Bryus Uilkenson

MÜQƏDDƏS KİTABDA NİKAHIN SURƏTİ

ƏRLƏR

Sevmək və İdarə etmək

1-Cİ HİSSƏ

Başçılıq

Sosioloji tədqiqatlar göstərir ki, nikahdan kənar doğulan yeniyetmə qızları, əvvəl olduğu kimi naməlum gələcək gözləyir. Öz uşaqlarını atan gənc ataların sayı hədsiz dərəcədə çoxalıb. Həmçinin aliment verməyən ataların sayı da günbəgün artır. Kişilər getdikcə daha çox ailələrini maddi dəstəkdən məhrum edirlər. Son nəticələr göstərir ki, həddi-buluğa çatmamış yeniyetmələr arasında cinayət və küçə təcavüzlərinin baş verməsi ailədə atanın olmaması ilə sıx əlaqəlidir. Digər dəlillər sübut edir ki, boşanmaların sayı əvvəllər olduğundan xeyli artıb. Hətta, bu boşanmalar 20 ildən artıq ər-arvad olan cütlüklər arasında da müşahidə olunur. Səlahiyyətli şəxslərin sözlərinə görə son 20 ildə kişilərin ailədə başçı olmaq təsəvvürü dağılıb. Ailədə ərlə arvadın rolu qarışıq düşüb. Nəticədə özünü dindar sayan insanlar arasında da boşanmaların sayı artmaqdadır. Ekspertlərin verdiyi məlumata görə ailədə və ictimaiyyətdə bu qarışıqlıq getdikcə böyük yer tutaraq öz mənfi nəticələrini göstərəcək.

Müqəddəs Kitabda nikahın surətini açıqlayan kursumuza xoş gəlmisiniz. Bu bölmədə biz kişinin nikahdakı roluna nəzər salacağıq. Bir neçə dəqiqədən sonra sizin gözləriniz açılacaq. Hətta, həyatınızda ilk dəfə dərk edəcəksiniz ki, kişi ailə başçısı kimi nə etməlidir. Əgər siz kişi cinsinin nümayəndəsisinizsə, yəqin ki, nə vaxtsa hansısa xoşbəxt nikah yaşayan yaşlı bir kişi sizin yanınızda oturub «İndi mən sənə ailədə yaxşı başçı olmağın sirrini açacağam» dediyini eşitməmisiniz. Sizin icazənizlə indi biz Müqəddəs Kəlamda Allahın istədiyi kimi, ailəyə necə başçılıq etməyi və arvadınızın arzuladığı kimi həyat yoldaşı olmağın sirlərini açan əsas ayələrə nəzər salacığıq. Texas ştatında keçirilən konfransa nəzər salaq. Sizə ailədə başçı olmağın ilkin prinsipini açıqlayacam.

Bugün kişilərin nikahdakı roluna həsr olunmuş bu məşüələdə siz çox şeyi dərk edəcəksiniz. Müqəddəs Kitabın bu barədə nə öyrətdiyini biləcəksiniz. Ola bilsin ki, indiyədək heç vaxt arzulamadığınız şeyləri görəcəksiniz. Əgər siz kişilərin arasında sorğu apararaq onlardan ailədə kişinin rolunun nə olduğunu öz sözləri ilə təsvir etmələrini xahiş etsəniz, çox güman ki, çox müxtəlif fikirlər səslənəcək. Bəs siz kişinin nikahdakı rolu haqqında nə düşünürsünüz? Bu barədə dərindən düşünəndə, kişilər özlərini kainatın mərkəzi hesab edirlər. Sanki hər şey onların ətrafında dövr edir: «Mən ailədə başçıyam!» Lakin təcrübədə isə kişilər ailə qurduqda bu fikirlərini münasibətlərində açıq-aydın göstərirlər — «Ailədə başçı olmaq necə də xoşdur!» Bəlkə sizlərdən çoxu fikirləşir: «Bu kurs mənim çox xoşuma gəlir!» Bəs sizin ailə başçısı olmaq barədə təsəvvürləriniz necədir? Təsəvvürlərinizdə hansı mənzərə canlanır? Son üç əsrdə isə ailədə vəziyyət surətlə dəyişib. Bu barədə bir qədər düşünək. Atamın nəslini sağ tərəfdə, öz nəslimizi mərkəzdə, uşaqlarımızın nəslini isə sol tərəfdə təsəvvür edək. Atamın nəslinin kişilərini əsasən ataları tərbiyə edib. Sonra əksəriyyəti böyük şəhərlərə köçdü. Bundan sonra atam işə səhər erkən gedirdi. O, oğlunu özü ilə işə apara bilməzdi. Çünki işdə oğullara yer yox idi. Lakin bir əsr əvvəl iş yerlərində oğullar üçün həmişə yer olardı. Əvvəl hamı yaxşı bilirdi ki, filan işlər kişilərə, filan işlər isə qadınlara aiddir. Ərlə arvadın rolu arasında müəyyən hədd var idi. Sonra mənim nəslim gəldi. İndi isə mərkəzi təsəvvür edək. Burada yeni qaydalar meydana çıxır. Atam səhər tezdən işə gedir, evə isə gecəyarı qayıdırdı. Çünki onun ağzını açıb yemək gözləyən altı uşağı var idi. O, ağır işdə işləməyə məcbur idi. Tapın görək, mənim nəslimin kişilərini kim tərbiyə edib? Düzdür. Analar. Ana! Məsələ də bundadır ki, analar oğlan uşaqlarını ata kimi tərbiyə edə bilmir.

Bu yaxınlarda qızımın iki uşağı ilə gəzməyə çıxdığını izləyirdim. Balaca nəvəm ağaca çıxmaq istəyirdi. Qızım isə qışqırırdı:

«Ağaca çıxmaq olmaz! Yıxılarsan, ya da özünü yaralayarsan!»

Onun həyat yoldaşı yanında idi. Necə düşünürsüz, sizcə o, nə cavab verdi?

«Onu rahat burax, heç nə olmaz!»

«Axı, o yıxılacaq!»

«Nə olsun! Ölüm deyil ki! O ki, oğlandır!»

Fərq var, elə deyilmi? Getdikcə, nikahda kişinin rolu dumanlanır. Yəni o, dəyişilməyə başlayır. Beləliklə də, mənim nəslimə gəlib çatan kişilərdə əsl kişinin necə olması barədə anlayışlar dəyişilir. Növbəti dəyişiklik yenə də mənim nəslimdə baş verdi və bu, uşaqlarımızın tərbiyəsinə təsir edir. Bu nəslin kişiləri artıq fermalarda və s. kimi iş yerlərində işləmirlər. Onlar öz oğulları ilə birlikdə işə getmir və evə gecəyarı gəlmirlər. Növbəti nəsildə isə nəinki kişilər, hətta, qadınlar belə evə gecəyarı gəlirlər. Bəs indi oğlanlarına kim tərbiyə versin? Onlara ailədə əsl kişinin necə olmasını kim öyrətsin?

Biz uşaqlarımızı digər uşaqların da olduğu xüsusi müəssisələrə, yəni uşaq baxçalarına aparırdıq. Burada olan uşaqların da valideynləri işləyirdi. Baxçada işləyən tərbiyəçilər çox vaxt ya sübay, ya da boşanmış olurdu. Onlardan bəziləri məsihçi prinsiplərinə riayət edir, bəziləri isə etmirdi. Onlar bizim uşaqlarımıza baxırdılar ki, yıxılıb zədələnməsinlər. Gəlin üç nəsildə nələrin baş verdiyinə baxaq. Kişilərdə sanki qadınlaşma prosesinin getdiyini müşahidə edirik. Biz indi haradan bilək ki, əsl kişi necə olmalıdır? İndi əqlinizdə canlanan fikrin həqiqiliyinə əminsiniz? Əgər siz televizora baxıb orada əsl kişi haqqındakı təsəvvürlərinizi formalaşdırsaydınız, kişinin qadından qat-qat zəif olduğunu müşahidə edərdiniz! Müəyyən edəcəkdiniz ki, o, heç vaxt uşaqları ilə vaxt keçirmir. Vaxt keçirsə də, mütləq dalaşacaq. Əgər onu işdə göstərirlərsə, o, mütləq hansısa bir qadınla eşqbazlıq edir! Verilişlərdə gördüyünüz kişilər yəqin ki, sizdə belə bir fikirlər yaratmayacaq: «Mən də onun kimi olmaq istəyirəm, çünki ona böyük hörmətim var! Bu, güclü insandır və hörmətə layiqdir!»

Beləliklə, əgər bu gün siz həyat yoldaşısınızsa, ailədə rolunuzun nədən ibarət olduğunu düşünün. Dərsliyimizin sonunda bu haqda heç bir şübhəniz qalmayacaq. Siz daha soruşmayacaqsınız ki, Allah sizi ailədə necə görmək istəyir. Çünki siz artıq hər şeyi biləcəksiniz. MƏN «SƏN ONUN HƏYAT YOLDAŞI OLMAĞINA RAZISANMI?» SUALINA «BƏLİ» CAVAB VERDİYİM ANDAN ƏRƏ ÇEVRİLİRƏM».

Beləliklə, gəlin birbaşa Müqəddəs Kitabdakı ayələrə diqqət yetirək. Efeslilərə məktub 5:23-də yazılıb: «Çünki …ər də arvadın başıdır». Necə də açıq yazılmış ayədir, elə deyilmi? Burada ya «ola bilər», ya «olmalıdır», ya da «olsaydı, yaxşı olardı» yazılmayıb. Xeyr! «Çünki bədənin Xilaskarı olan Məsih imanlılar cəmiyyətinin Başı olduğu kimi, ər də arvadının başıdır». Efeslilərə 5:25-də isə «Ey ərlər, Məsih imanlılar cəmiyyətini sevib onun uğrunda Özünü fəda etdiyi kimi, siz də arvadlarınızı sevin…» yazılıb. Bir qədər sonra bu ayəni sona qədər oxuyacayıq. Bu gün danışdıqlarımı qısa sözlə ifadə etsək, bunun BAŞ olduğunu deyərdim. Müqəddəs Kitab həyat yoldaşımla münasibətlərdə mənim BAŞ olduğumu söyləyir. Mənim vəzifəm bundan ibarətdir. Kəlamdan xatırladığım buna oxşar növbəti ayə budur: «Bunu da bilmənizi istəyirəm ki, hər kişinin başı Məsih, arvadın başı ər, Məsihin başı isə Allahdır. Çünki kişi qadından yox, qadın kişidən yarandı. Kişi qadın uçun yox, qadın kişi uçün yaradıldı» (1 Korinflilərə 11:3,8–9). Görüsünüzmü? Allah — Məsihin başı, Məsih — kişinin başı, nikahda isə kişi — qadının başıdır. Kişinin vəzifəsi müəyyənləşdirilib! Söhbət bərabərlikdən getmir. Məgər biz düşünə bilərikmi ki, Ata-Allah və Oğul-Allah bərabər deyil? Müqəddəs Kitab bizə öyrədir ki, Onlar bərabərdir. Lakin Onların müxtəlif vəzifələri var. Ata Oğulun başı, Oğul kişinin başı, kişi isə qadının başıdır.

Buna görə də vəzifənizdə yanlışlığa yol verməyin. Vəzifə sizin şəxsi əhəmiyyətinizi əks etdirmir. Vəzifə — üzərinizə götürdüyünüz bir öhdəlikdir. Bu barədə bir qədər düşünün. Ailə qurmamışdan qabaq sizin heç bir öhdəliyiniz yox idi. Yeganə öhdəlik valideynləriniz üçün oğul olmaq idi. Ola bilər ki, işə düzəldikdən sonra siz ya müdir, ya da adi işçi olardınız. Mən kollecdə professor vəzifəsində idim. Həyat yoldaşıma belə dediyimi xatırlayıram: «Müəllim kimi özümü necə aparacağımı bilmirəm. Çünki aspirantların bir çoxu yaşca məndən böyükdürlər. Özümü narahat hiss edirəm». Sizcə, nə üçün belə deyirdim? Çünki bu vəzifədə özümü necə aparacağımı bilmirdim. İlk övladımızın dünyaya gəldiyini xatırlayıram. Mənim üçün onu qucağa almaq çox qorxulu idi. Onunla nə edim? Qorxurdum ki, ona xətər yetirərəm. Bilmirdim ki, öz vəzifəmi necə yerinə yetirim. Beləliklə, siz nə vaxt ailədə başa çevrilirsiniz? Bu, nikah mərasimində «razıyam» cavabı verilən andan başlayır. «Razıyam» dediyim andan mən başa çevrilirəm.

BURADA BELƏ BİR SUAL MEYDANA GƏLİR: BU AN- NİKAH MƏRASİMİNDƏ «RAZIYAM» SÖZÜNÜ İŞLƏTDİKDƏN SONRA, BAŞ OLMAQ BARƏDƏ TƏSƏVVÜRLƏRİNİZ NECƏ İDİ?

Ola bilər ki, siz «Ya Rəbb, mən başam. Bəs həqiqətdə bu sözün arxasında Sən nəyi nəzərdə tutursan?» deyirsiniz. Buna görə də biz Efeslilərə və Korinflilərə məktubda yazılan «baş» sözünü götürüb, «Baş olmaq nə deməkdir? Müqəddəs Kitabın bu barədə mövqeyi nədən ibarətdir?» suallarını verərək Müqəddəs Kəlamda araşdırmalar apardıq. Bu səbəbdən sizi Müqəddəs Kitabda aşkar etdiyimiz üç çıxış nöqtəsi ilə tanış etmək istəyirik.

1. Əgər siz başsınızsa, deməli, sizə LİDER VƏZİFƏSİ verilib. Bu barədə 1 Korinflilərə 11:3-də çox gözəl yazılıb: «Bunu da bilmənizi istəytrəm ki, hər kişinin başı Məsih, arvadın başı ər, Məsihin başı isə Allahdır».

BELƏLİKLƏ, SİZƏ LİDER VƏZİFƏSİ TAPŞIRILIB.

2. Bu o deməkdir ki, sizə SƏLAHİYYƏT VERİLİB. Yəni, sizə yalnız vəzifə verilməyib, bu vəzifəni uğurla yerinə yetirmək üçün Allah lazım olan səlahiyyəti də verib. Yunan dilində «baş» sözü Koloselilərə məktub 2:10-da belə şərh olunur: «Siz də Onda tamamlanmısınız. O, hər başçının və hakimin Başıdır (diqqət yetirin, burada səlahiyyət haqqında danışılır)». Beləliklə, Allah biz kişilərə belə müraciət etmir: «Mən düşünürəm ki, sənə ailənin başçısı olmağa icazə verəcəm. Lakin fikirləşmə ki, bununla yanaşı səlahiyyət də verəcəyəm». Sizcə, belə düşünmək olar? Əgər səlahiyyətiniz yoxdursa, necə baş ola bilərsiniz?! Bu, cəfəngiyatdır! Buna görə də Müqəddəs Kitabda baş haqqındakı anlayışlar Allahın verdiyi səlahiyyəti də özündə birləşdirir. Səlahiyyəti qazanmaq qeyri-mümkündür. Ona layiq olmaq da gərək deyil. O, sadəcə sizə bəxş olunub və sizin sərəncamınızdadır. Nə üçün? Çünki siz başsınız! Beləliklə, birincisi — sizin vəzifəniz, ikincisi isə səlahiyyətiniz var. Və nəhayət, üçüncüsü daha mürəkkəb nöqtədir. Sizə səlahiyyət verilibsə, nə etməlisiniz?

3. SİZ CAVABDEHLİK DAŞIYIRSINIZ. Çünki səlahiyyət və cavabdehlik həmrəydir. Koloselilərə 2:19-a diqqət yetirin. Burada deyilir: «O, bədənin Başı (həmin yunan sözü) olan Məsih ilə əlaqəni itirdi. Bütün bədən (diqqətlə baxın) buğumlar və bağlarla üzvi surətdə Məsihə bağlanaraq təmin olunur, qurulur və Allah bəslədiyinə görə böyüyür». Bütün bu ayələr Məsihin cəmiyyətin Başı olmasından bəhs edir. Bu ayələr aydın izah və yaxşı mövqe verir, elə deyilmi? Çünki Məsih cəmiyyətin Başı olduğu kimi, mən də arvadımın başı olmalıyam. Görürsünüzmü, ərə yalnız vəzifə deyil, cavabdehlik və səlahiyyət də verilmişdir. Və mən bu yükü üzərimə götürməliyəm. Bu, yükdür, cavabdehlik yükü, elə deyilmi? Mən — başam. Beləliklə, bütün danışdıqlarımızı bir cümlə ilə ifadə edək. Bir yerdə deyək:

ALLAHIN PLANINA ƏSASƏN ƏR ARVADININ BAŞIDIR VƏ ONA TAPŞIRILAN RƏHBƏRLİYİ MƏHƏBBƏTLƏ İCRA EDİR.

Dərsliyimizin növbəti hissəsinə keçək.

BAŞ HAQQINDA MÜQƏDDƏS KİTABIN PRİNSİPLƏRİ.

PRİNSİP №1

ARVADININ BAŞIDIR, ÇÜNKİ ALLAH BELƏ QƏRAR VERİB. Mən necə müəyyən edə bilərəm ki, baş olmalıyam?

• AİLƏDƏ VƏZİFƏLƏR MƏDƏNİ ƏSASLARLA MÜƏYYƏNLƏŞƏ BİLƏR, ona görə ailəyə kimin başçılıq edəcəyini özüm müəyyən edə bilərəm. Mədəniyyət təmsilçilərinin bu məsələyə münasibətlərinə əsaslana da bilərəm.

• AİLƏDƏ VƏZİFƏLƏR DİGƏR MƏSİHÇİLƏRİN DAVRANIŞI İLƏ MÜƏYYƏNLƏŞƏ BİLƏR. Mən sizdə qonaq olarkən məbəddə və evdə özünüzü necə apardığınıza şahid ola bilərəm.

• Bəs, əksər cütlüklərdə vəzifələrin necə paylaşdırıldığını bilirsinizmi? Adətən, ər-arvad buna oxşar suallar verirlər: «Kim daha ağıllıdır?». Əgər həyat yoldaşım məndən ağıllıdırsa, hansı haqla mən ailədə baş ola bilərəm? Birdən həyat yoldaşım gözəl rəhbərlik etmək bacarığına sahib olarsa, onda ona imkan verilsə, o, ailədə qayda-qanun yaradıb hər kəsi sıraya düzəcək? Siz deyə bilərsiniz: «O, ailədə başçı vəzifəsini daha yaxşı icra edir, nəinki mən. Onda qoy o, başçı olsun!» Ailədə kimin başçı olmasını müəyyənləşdirəndə, qərarınız nəyəsə əsaslanmalıdır. Doğrudurmu? Başqa insanların buna necə münasibət bəslədiyini nəzərə almalıyammı? Əgər mən seriallara baxmağa başlasam, orada qadınların daha çox güclü iradəyə malik olduğunu görürəm. Kişilər isə tamamilə onların itaətindədir. Əgər məsihçi ailələrinə nəzər salsam, orada da eyni mənzərəni müşahidə edərəm. Çox vaxt kişilər bu məsələni daxillərində düşünəndə passivləşirlər və başçı olmaq vəzifəsini arvadlarına təhvil verirlər. Çünki arvadları daha ağıllı, daha güclü və daha zirəkdir. Ümumiyyətlə, «Əgər o, məndən yaxşıdırsa və Allah onu belə yaradıbsa, mən onunla razılaşıram». Bəs, Allah bu barədə nə düşünür? Yaxşı sualdır. Ailəli qadın üçün birinci problem, bilirsinizmi, nədir? Kişinin ailədə başçılıq edə bilməməsidir. Beləliklə, sualımıza qayıdaq. Siz özünüzdən soruşursunuz: «Ya Rəbb, ailə başçısı olmağa qərar vermək üçün mən nəyə əsaslanmalıyam?». Deməli belə.

AİLƏDƏ VƏZİFƏLƏR QABİLİYYƏTƏ ƏSASƏN MÜƏYYƏNLƏŞƏ BİLƏR. LAKİN ONLAR MÜQƏDDƏS KİTABIN METODLARI DEYİL.

• VƏZİFƏLƏR ALLAHIN TƏYİN ETDİYİ KİMİ MÜƏYYƏNLƏŞMƏLİDİR (Efeslilərə 5:23–24). Bu barədə düşünərkən ilk öncə girişdə araşdırdığımız ayəyə baxaq. Dostlar, ailəyə başçılıq etməkdə Allahın iradəsi nədir? Allahın iradəsi budur ki: «ƏR ARVADIN BAŞIDIR» (Efeslilərə 5:23). Nəyə əsasən mən ailənin başçısıyam? Bunun yalnız bir doğru cavabı var. Hansı? Çünki mən daha ağıllıyam? Xeyr. Daha güclüyəm? Xeyr. Daha zirəkəm? Xeyr. Bəs nə üçün? Çünki Allah deyib: «Sən ailənin başısan!». Vəssalam. Allah nə mənim arzularımı, nə də seçimimi nəzərə almamışdı. O demir ki: «Sən bir müddət bunu sınaqdan keçir. Baxaq görək necə alınır… Əgər alınmasa, nəsə fikirləşərik». Müqəddəs Kitabda belə bir şey yazılmayıb. Siz — başsınız. Nə üçün? Çünki siz kişisiniz. Bəli, elədir. Məgər bu, əsas səbəbdir?! Bəli. Bu, yeganə səbədir. Hansı suallar yaranacaq? Məgər bütün kişilər qadınlarla münasibətdə başçı mövqeyini tuturlar? Heç də yox. Nə vaxt siz baş olursunuz? Ər vəzifəsini yerinə yetirəndə. Siz «razıyam» dediyiniz andan bütün göylər sizə ailə başçısı kimi baxmağa başlayır.

SUAL: SİZCƏ, NƏ ÜÇÜN ALLAH KİŞİNİ AİLƏ BAŞÇISI TƏYİN EDİB?

Beləliklə, heç vaxt öz vəzifənizi yerinə yetirməkdən boyun qaçırmayın, təslim olmayın və onu arvadınıza ötürməyin. Tənbəl olmayın. Deməyin ki: «Ya Rəbb, mən daha istəmirəm». O, sizə deyəcək: «Bəli, bilirəm ki, daha istəmirsən. Lakin bu, vəziyyəti dəyişmir. Bu, Mənim sənə bəxş etdiyim çağırışındır». Dostlar, buna görə də bu gün sizin həyatınızda iradi çevriliş baş verməlidir. Siz qətiyyətlə qərar verməlisiniz. Gec ya tez, siz nəinki bu həqiqəti dərk edəcək, qərar qəbul edəcək, hər şeyi yeni təsvirdə görəcəksiniz, həm də bir kişi olaraq Allahın qarşısında cavab verəcəksiniz. Sizin cavabınız isə belə olacaq: «Ya Rəbb! Sənin əmrini eşitdim. Bilirəm ki, Allah Məsihin Başı, Məsih də mənim Başım olduğu kimi, mən də həyat yoldaşımın başıyam. Mən daha buna etiraz etməyəcəyəm və bitərəf mövqedə dayanmayacağam. Öz vəzifəmi qəbul edirəm». Bu sitata diqqət yetirin:

Ailə başçısı kimi ərin üzərinə böyük məsuliyyət qoyulub ki, ər-arvad arasında münasibətlər Allaha izzət gətirməyə yönəlsin. Allahın qanununa əsasən yaşayan ailədə qadın bu cavabdehliyə iddia etməməlidir. Allah öz müdrikliyi ilə bunu kişinin üzərinə kişi olduğuna görə qoyub. «Məhdudiyyətsiz hüquq bərabərliyi» fikri Müqəddəs Kitaba əsaslanmır.

Reymand S. Ortland

Doğrudan da belədir. Sonra bunu aydın izah edəcəm. İkinci faydalı sitata nəzər salaq:

Başçılığı iki yerə bölmək olmaz. Bu, 100% kişinin öhdəliyindədir. Bu cür öhdəlik sizə lazım deyilsə, ailə qurmayın. Həmçinin qadın öz vəzifəsini 100% yerinə yetirməlidir. Lakin onun vəzifəsindən 1% belə başçılığa aid olmamalıdır.

Xahiş edirəm, gələcəkdə bu barədə yalnışlığa yol verməyin. Başçı vəzifəsi sizinlə həyat yoldaşınız arasında bölüşdürülməyib. O, 100% sizə həvalə edilib. Alicənablar, indi isə başlanğıcdan bəri gözlədiyim an gəlib çatdı. Dediyim kimi, məsihçi nikahında dönüş anı o vaxtdır ki, siz Allahın çağrışına «bəli» deyib ailə başçısına çevrilirsiniz. Ailə başçısının nə demək olduğunu biləndən sonra, yəqin indiyədək öz vəzifənizi layiqincə yerinə yetirmədiyinizi anladınız. Allah sizə başqa bir varlıq göndərib ki, onun üzərində başçılıq edəsiniz. Bunun necə gözəl və xoş olduğunu anlayıb-anlamadığınızı bilmirəm. Məgər bizlərdən kimsə kömək olmadan başqası üzərində baş olmağı bacarırmı? Hər halda mən bacarmıram. Allah deyir: «Mən hər şeyə qadir və hər şeyi bilən Allah, qadını istədiyim kimi görmək üçün ən yaxşı üsulu, onun sənin himayəndə olmasında bilirəm». Bu, Allahın bildiyi yaxşı üsuldur! Kişi nə vaxtsa deyə bilər: «Ya Rəbb, mən Sənin qərarınla razılaşıram. Çağırışına cavab verir və ailədə başçı olmağı öz üzərimə götürürəm. Sən Öz Cəmiyyətinə münasibət bəslədiyin kimi, mən də yaxşı başçı olmaq üçün əlimdən gələni əsirgəməyəcəm». Belə münasibət həyat yoldaşınızın ən böyük arzusudur. Qadına dünyada ən çox vacib olan ərinin ona məhəbbətidir! Hər şeydən çox ona siz lazımsınız! Lakin siz özünüzü ona həsr etməzdən əvvəl Allahın qarşısında diz çöküb, sizin üçün yeganə olan qadının üzərində Allahın istədiyi kimi baş olacağınıza söz verməlisiniz. Beləliklə, əgər siz bütün qəlbinizlə bu vədi verməyi arzulayırsınızsa, bunu etməyə hazırsınızsa və bunun nə qədər ciddi olduğunu dərk edirsinizsə (bu isə çox ciddir), xahiş edirəm ki, mənimlə birgə diz çöküb dua edəsiniz. Allahın başçı olmaq çağırışını öz üzərinizə götürəsiniz.

Əgər siz hələ subaysınızsa, gələcəyiniz üçün başçılıq məsuliyyətini üzərinizə götürün. Çox güman ki, gözləmədiyiniz anda, məsələn, bu qapıdan çıxan kimi Allah desin: «Nəhayət ki, sənə həvalə edəcəyim qadınla görüşməyə hazırsan». Subaylar, sözlərimə diqqətlə yanaşın. Beləliklə, dostlar, mənimlə dua etmək istəyirsinizsə (bəlkə kimsə dua etmək istəmir), olduğunuz yerdə diz çökün:

Ya Rəbb! Hüzuruna həlim ürəklə gəlirəm. Məni görmək istədiyin başçı kimi olmadığıma görə tövbə edirəm. Qorxaq və eqoist olduğumu etiraf edirəm. Həyat yoldaşımın Sənin istədiyin kimi qayğısına qalmadığıma görə tövbə edirəm. Xahiş edirəm, məni bağışla! Ürəyimi eqoistlikdən təmizlə. İndi etiraf edirəm ki, mən həyat yoldaşımın başıyam. Ailədə olan vəzifəmi başqa kişi yerinə yetirə bilməz. Bunu Sən mənə əmr etmisən və mən Sənin əmrinə tabeyəm. Mən arvadımın başıyam. Səni razı salmaq üçün onu xoşbəxt edəcəyimə söz verəm. İsa Məsihin adı ilə, amin!

Bu, gözəl dərs idi, elə deyilmi? Biz Müqədds Kitabdan nikahda kişinin vəzifəsinin nədən ibarət olduğunu araşdırıb öyrəndik. Yəni, kişi ailədə baş olmalıdır. Bilirsinizmi, bizim ailələrdə vəzifələr qarışır və buna görə də problem yaranır. Heç vaxt unutmaram: bir dəfə konfransda dərsdən sonra altı cütlük bizə yaxınlaşıb ayrılmaq üzrə olduqlarını dedilər. Bəziləri bura keçdiklərimizin prinsiplərini öyrənmək üçün gəliblər. Əgər bu prinsiplər istənilən nəticəni verməsə, ayrılmağa qərar versinlər. Mən bir yaşlı cütlüyü xatırlayıram. Onların yaşı artıq altmışı ötmüşdü. Onlar yanımıza gələndə qadın yoldaşının əlindən tutub yaxınlaşdı və dedi: «Bilirsiniz, mən heç vaxt eşitməmişdim ki, ər ailənin başı olmalıdır. Qırx illik nikahımızda ailədə baş mən idim. Bu ayələri oxuduqda isə yanıldığımı başa düşdüm. Mən daha baş olmaq istəmirəm! İstəyirəm ki, bu vəzifəni yoldaşım öz üzərinə götürsün. Doğrudurmu?!». Həmin qadının yoldaşı bəlkə həyatında birinci dəfə «Oho! Mən baş olacağam!» dedi. O, çiyinlərini düzəldib əlavə etdi: «Sanki məndə elə bir hiss yaranıb ki, hər şey qaydasına düşüb». Əziz dost, ailədə vəziyyət necə olursa olsun, siz baş olmalısınız. Kişi «Razıyam» ifadəsini işlətdikdən sonra ailədə baş olur. Nə qədər ki, ailə qurduğu qadınla bir yerdədir, kişi qadının qayğısına qalmaq üçün Allahın qarşısında məsuliyyət daşıyır. Qısa desək, bütün ömrü boyu!

2-Cİ HİSSƏ

Polisdə çalışdığım iyirmi beş ildə çox şey görmüşəm! Kişilərin arvadları üzərindəki söz zorakılığı məni çox kədərləndirir. Bəzi ərlər həyat yoldaşları ilə istədiyi kimi rəftar edirlər. Bu problem günü-gündən daha da artır. Bizə tez-tez ailədə baş verən mübahisə və dava-dalaş səbəbindən zənglər daxil olur. Bu hallar təbəqəsindən asılı olmayaraq, bütün ailələrdə baş verir. Ərlər öz fiziki üstünlüklərindən istifadə edərək qadınları qorxuda saxlayırlar. Adətən, bu, sözlə təhqirdən və qışqır-bağırdan başlayır. Daha sonra isə fiziki zorakılığa gətirib çıxarır. Bu, uşaqların gözü qarşısında baş verdikdə isə daha dəhşətli olur. Belə mənzərələri müşahidə edərkən adamın halı daha da pis olur. Lakin ailədə belə hallar olmamalıdır. Başa düşürsünüzmü? Ev insanın özünü təhlükəsiz hiss etdiyi məkan olmalıdır. Elə təəssürat yaranır ki, bu cür kişilər həyat yoldaşı və atanın nə demək olduğunu dərk etmirlər. Bəzən köməyə çatırıq. Ümumiyyətlə isə, vəziyyət daha da gərginləşir.

Müqəddəs Kitabda nikahın surətini açıqlayan dərslərimizə xoş gəlmisiniz. Bu dərsliyi oxuyanda daxilinizdə nə baş verdi? Ola bilər ki, o kişinin yerində öz atanızı gördünüz. Bəlkə də o yerdə özünüzü gördünüz? Ya da vaxtaşırı daxilinizdə elə şeylər baş verib ki, siz də belə davranacağınızı hiss etmisiniz? Ailə başçısı kimi nəyi etmək, nəyi etməmək doğru olardı? Ailədə davranışınız necə olmalıdır? Səsinizi qaldırmağa, əl-qol atmağa ixtiyarınız varmı? Həmişə öz dediyinizi yeritmək lazımdırmı? Yurmuğunuzu masanın üstünə vurub hər şey tələb etməlisinizmi? Əgər siz Allaha itaətli olub ailə başçısı olmağa qərar vermisinizsə, özünüzü necə aparmağınız daha düzgün olardı? Bu suallar hər birimiz üçün çox vacibdir. Bu dərsimizdə biz Müqəddəs Yazıda bu barədə yazılan hər bir ayəyə baxacayıq. Ola bilsin ki, hərdən Allahdan belə soruşursunuz: «Ailə başçısı kimi Sən məndən nə etməyimi gözləyirsən?». Beləliklə, gəlin Müqəddəs Yazıda bu mövzuya həsr olunan bütün mətnlərlə tanış olaq. Onda siz biləcəksiniz ki, ailədə necə özünüzün və həyat yoldaşınızın arzuladığı başçı ola bilərsiniz. Texasdakı konfransa qayıdaq və növbəti prinsipi araşdıraq.

Ola bilsin ki, özünüzə belə sual verirsiniz: «İndi bilirəm ki, ailədə baş olmalıyam. Bəs BAŞ OLMAQ nə deməkdir? Bu gündən başlayaraq, evə qayıdanda başçı kimi nə etməliyəm? Rahat kresloda əyləşib, televizoru yandıraraq deməliyəm ki: «Ay arvad! Mənə ÷ay gətir»?! Bəs, necə baş olmalıyam?». Bilirsinizmi, çox şadam ki, Müqəddəs Kitab bizi cavabsız qoymur. Əks halda, mən ailə başçısının necə olması barədə məlumatı haradan öyrənə bilərdim? Atama baxıb öyrənməliydim? Ola bilər ki, atam ailədə yaxşı başçı ola da bilərdi, olmaya da bilərdi. Mən necə bilim ki, Allahın məndən gözlədiyi nədir? Çox sevindiricidir ki, Rəbb bunu bizə açıqlayıb.

PRİNSİP №2.

AİLƏ BAŞÇISI AİLƏSİNİ MƏHƏBBƏTLƏ İDARƏ EDƏN VƏ HƏR ŞEYLƏ TƏMİN EDƏN FƏAL LİDER OLMALIDIR.

Əgər Müqəddəs Yazıda ərin vəzifəsi haqda yazılan ayələrin hamısını dərindən araşdırsaydınız, bilirsinizmi neçə söz öyrənəcəkdiniz? Cəmi iki söz — idarə və təmin etmək, vəssalam. Bu iki sözü eşidəndə nə barədə düşünürsünüz? 1 Timoteyə 3-cü fəsildə Məbəd nəzarətçisindən bəhs edən gözəl ayə var. Orada idarə etmə anlayışı yaxşı izah olunub.

Nəzarətçi nöqsansız, tək arvadlı olaraq ona sadiq, ayıq, ağıllı-kamallı, ədəbli, qonaqpərvər olmalı, öyrətməyi bacarmalıdır. Şərab düşgünü olmamalı; zorakı deyil, mülayim olmalı; davakar və pulpərəst olmamalıdır. Öz evini yaxşı idarə etməli, tam bir ləyaqətlə uşaqlarını öz tabeliyində saxlamalıdır. Öz şəxsi evini idarə edə bilməyən Allahın Cəmiyyətinin qayğısına necə qala bilər?

2–5-ci ayələr

Əgər mən Məbədə nəzarət edən şəxs olmaq istəyirəmsə, evimi YAXŞI idarə etməyi bacarmalıyam! Burada söhbət ailəmi idarə edib-etməməyimdən getmir. Yaxşı, pis hamımız evimizi idarə edirik. Söhbət ondan gedir ki, mən evimi necə idarə edirəm. Müqəddəs Yazı deyir ki, mən onu yaxşı idarə etməliyəm? «İdarə etmək» sözü təsəvvürünüzdə necə canlanır? Əli hərəkət etdirməklə idarə kimi?! Sərt səslə idarə?! Yuxarıdan aşağı baxıb, həyat yoldaşınıza nəyisə yerinə yetirməyi əmr etmək, — axı, siz ailə başçısısınız və idarə etməyə ixtiyarınız var?! Təsəvvürünüzdə hansı təsvirlər yaranır? Yəqin sizə maraqlıdır ki, bu sözün əsl mənası nədir?

Təsəvvür edək ki, bu dirək mənim həyat yoldaşımdır və mən onu idarə etməliyəm. Ya Rəbb, bu, nə deməkdir? Yunan dilində «idarə etmək» hansı mənanı verir? «İdarə etmək» yunan dilində «dayanmaq» deməkdir. Necə? Dayanmaq? Bəli, dayanmaq! Harada? Öndə. «İdarə etmək» sözü «öndə dayanmaq» mənasını verir?! Düzdür! Məhz bu mənanı verir. Mən həyat yoldaşımın önündə dayanmalı, onu qorumalı və qayğısına qalmalıyam.

A. «İdarə etmək» — öndə dayanmaq və ailənin qayğısına qalmaq deməkdir (1 Timotey 3:2,4,5).

Mən onun lideriyəm. Mən — həyat yoldaşımda hər şeyin qaydasında olmasının qayğısına qalan adamam. O, mənim himayəmdədir. Bu isə o deməkdir ki, nə qədər o, himayəm altındadır özünə deyir: «Mən sevinirəm ki, o, qayğıma qalır! Və nəinki mənim qayğıma, hətta, hər şeyin qayğısına qalır. Narahat olmağa dəyməz». Beləliklə, baş kimi həyat yoldaşınızı düşünməlisiniz. Siz onun önündə dayanmalı, onu qorumalı, hər cür xoşagəlməzliklərdən müdafiə etməli və büdrəyəndə onu qaldırmalısınız. Hər zaman ona kömək etməyə hazır olmalısınız. «İdarə etmək» bunu ifadə edir!

SUAL: Sizin himayənizdə həyat yoldaşınız özünü nə qədər təhlükəsiz hesab edir? Yaxud o, sizin himayənizdən çıxmaq istəyir, çünki onun deyil, özünüzün qayğınıza qalmağınızdan xoşu gəlmir. Və siz deyirsiniz: «Ay arvad! Sən mənə qulluq etməlisən, çünki evin ağası mənəm! Mənim istəklərimi həyata keçirtmək sənin borcundur!»

Xeyr! Müqəddəs Kitab belə öyrətmir. Bu cür münasibət müəyyən qədər mədəniyyətimizə yaxındır. Bu, tamam başqa mövzudur. Davam edək.

1 Timotey 3:2, 4, 5-ci ayələrə nəzər salaq: «Nəzarətçi nöqsansız, tək arvadlı olaraq ona sadiq, ayıq, ağıllı-kamallı, ədəbli, qonaqpərvər olmalı, öyrətməyə bacarmalıdır. Öz evini yaxşı idarə etməli, tam bir ləyaqətlə uşaqlarını öz tabeliyində saxlamalıdır». (Bəs növbəti cümlədə nə deyilir?).

Yazılıb ki, tam bir ləyaqətlə uşaqlarını öz tabeliyində saxlamalıdır... Kişi necə uşaqlarını tam bir ləyaqətlə öz tabeliyində saxlaya bilər? Məsələn, öz ailəsinin qayğısına qalan bir insan deyir: «Mən sizinləyəm. Heç nəyə görə narahat olmağa dəyməz». Daim övladlarının yanında olub kömək etməyə hazır olan ataya oğul, ya da qızın münasibəti, sizcə, necə ola bilər? Bəzən atalar da səhv edir. Lakin ürəyinin dərinliyində uşaqlar dərk edir ki: «Bəli, atamız ideal deyil. Lakin bizim üçün o, ən yaxşı atadır!». Belə olan halda oğul, ya qız atasına qarşı çıxacaqmı? Heç də həmişə hər şey yağ kimi getməyəcək… Lakin uşaqlar atalarından heç vaxt üz döndərməyəcəklər. Nə üçün? Onlar sadəcə bunu bacarmayacaqlar. Səbəb nədir? Çünki atanız onun əvəzinə nəsə etməyinizi gözləmirsə, lakin daima sizə kömək etməyə hazırdırsa, o, ideal olmasa belə, ona hörmət edəcəksiniz.

Bəs övladlarınız sizə hörmət edirmi? Siz onlarla olanda özlərini təhlükəsiz hesab edirlərmi? Bu, düşünmək üçün həqiqətən yaxşı əsasdır, elə deyilmi? Zənninizcə, sizin davranışlarınız övladlarınıza sizə hörmət etməyə əsas verirmi, ya da əksinə?

Oxuduğumuz ayəyə qayıdaq.

Diqqət yetirin: 1 Timotey 3:4,5-ci ayələr «Öz evini yaxşı idarə etməli, tam bir ləyaqətlə uşaqlarını öz tabeliyində saxlamalıdır. (Növbəti cümləni nəzərdən qaçırmayın). Öz şəxsi evini idarə edə bilməyən Allahın Cəmiyyətinin qayğısına necə qala bilər?»

Gördünüzmü? Diqqətlə baxın! Məsələn, mən evimi idarə edirəm. Növbəti cümlədə isə Cəmiyyətinin qayğısına qalmaqdan bəhs olunur. Gözəl müqayisədir — mənim evimi və Cəmiyyəti idarə etmək və qayğısına qalmaq. Bu ayə onu göstərir ki, «idarə etmək» və «qayğısına qalmaq» ifadələri eyni mənanı bildirir. Əgər Əhdi-Cədidi araşdırmağa davam etsək, bilirsinizmi daha harada bu sözə rast gələcəyik? Döyülərək yolda atılan, hamının yan keçdiyi və heç kimin kömək etmədiyi bir yazıq haqqında hekayə hamımıza yaxşı məlumdur. Lakin heç kəsin ondan yaxşı şeyi gözləmədiyi bir insan meydana çıxdı. Bu insan zavallını gördü…

İcazənizlə mən Müqəddəs Kitabda bu ayəni oxuyum. Çünki həmin ayədə «qayğısına qalmaq» ifadəsinə rast gəlirik. Burada yazılıb:

Luka 10:34 «…ona yaxınlaşdı və zeytun yağı ilə şərab tökərək yaralarını sarıdı. Sonra bu adamı öz heyvanına mindirib mehmanxanaya gətirdi və ona qayğı göstərdi».

Baxın: «qayğı göstərdi». «İdarə etmək» nə deməkdir? Qayğısına qalmaq.

«Ertəsi gün o, iki dinar çıxarıb mehmanxana sahibinə verərək dedi: «Onun qayğısını çək. Əgər bundan da çox xərcin çıxsa, mən geri qayıdanda sənə verərəm»».

Beləliklə, bu, nə deməkdir? Əziz dostlar, ailənin başı kimi evinizi idarə etməlisiniz deyiləndə, əslində nə nəzərdə tutulur?!

Bu, həyat yoldaşınızın və uşaqlarınızın bütün tələbatlarının qayğısına qalmağınız deməkdir. Sizin vəzifəniz məhz bundan ibarətdir! Heç kəsin deyil, sizin vəzifənizdir! Ailənizi incitmək haqqınız yoxdur! Siz başqasının ağrısını hiss edən və şəfa verən şəxssiniz. Bu cür münasibət göstərən kişiyə qadın necə rəğbət bəsləyəcək? Əgər siz də həyat yoldaşınıza bu cür münasibət göstərirsinizsə, o, sizə qarşı necə olar? Kədəri və ağrını hiss edən kimi, onu başınızdan etmir, əksinə təsəlli verməyə çalışırsınız. Siz idarə etməyi səlahiyyət sahibi olaraq yalnız özünü düşünən, kömək etmək niyyətində olmayan bir insan kimi aparmırsınız. Əks halda, həyat yoldaşımız bundan məmnun olmayacaq.

Bizə idarə etməklə yanaşı başqa əmr də verilib. Müqəddəs Kitabda ailə başçısının vəzifəsini təsvir edən başqa söz «təmin etməkdir». İndi isə mən Müqəddəs Yazıdakı digər ayəni oxumaq istəyirəm.

1 Timotey 5:8 «Öz yaxınlarının, xüsusən, ailə üzvlərinin qayğısına qalmayan (ailə üzvlərini təmin etməyən) insan imanı inkar etmiş və imansızdan betərdir».

Bu səbəbdən mən ailə üzvlərimi təmin etməliyəm. Bu, nə deməkdir? Biz araşdırdıq ki, «idarə etmək» öndə dayanmaq və ailənin qayğısına qalmaqdır (1 Timotey 3:2,4,5). Yuxarıdakı ayədə yazılan «qayğısına qalmaq» (yəni təmin etmək) ifadəsi sizin üçün gözlənilməz ola bilər:

B. «Qayğısına qalmaq» — ailənin tələbatlarını ödəmək üçün əvvəlcədən tədbir görmək deməkdir (1 Timotey 5:8).

Beləliklə, ailə başçısı üçün «təmin etmək» nə deməkdir? Bu anlayış bu gün üçün eyni mənalı deyil. Xahiş edirəm ki, bu barədə düşünəsiniz. Maddi baxımdan ailəni təmin etmək kimin üzərinə düşür? Ailə başçısı kimi mənim, yoxsa həyat yoldaşımın? Yaxud da hər ikimizin?

Cavab belədir:

Kişinin üzərinə düşür! Məhz o, ailəsini təmin etməlidir!

Siz ailənizi əvvəlcədən planlaşdırılmış şəkildə təmin etməlisiniz. Çünki ardı-arası kəsilməyən qəbzlər gəlsə də, siz evinizi tikməyə davam edirsiniz. Bu isə heç də yaxşı olmayacaq. Sonda siz məcbur olub həyat yoldaşınıza deyəcəksiniz: «Mənim maaşım xərcləri ödəməyə kifayət etmir. Buna görə də sən işə düzəlməlisən». Siz nəyisə planlaşdıranda onu ehtiyatla edin ki, ailəni dolandıran şəxs olduğunuzu unutmayasınız. Həyat yoldaşınız bu şeydə əmin olsun! Ailəni dolandıran kişidirsə, deməli qadın heç vaxt pul qazanmamalıdır? Əlbəttə ki, xeyr. Biz bu barədə növbəti dərsdə danışacağıq. Lakin ailəni təmin etmək məsuliyyəti kişilərin üzərinə düşür. Və bu məsuliyyəti başqasının üzərinə qoymağa çalışmayın.

SUAL: ƏGƏR HƏYAT YOLDAŞINIZ YANINDA OLMASAYDI, ONA AİLƏ BAŞÇISI KİMİ SİZİN «HANSI SAHƏDƏ DƏYİŞMƏLİSİNİZ?» SUALINA O, NƏ CAVAB VERƏRDİ?

Siz indi ailə başçısı kimi «idarə etmək» «öndə dayanmaq, hər şeyi əvvəlcədən planlaşdıraraq, məsuliyyəti öz üzərinizə götürməli olduğunuzu bilirsiniz». Sual yaranır: bəs, bunu necə həyata keçirim? Uzun müddət biz müxtəlif kişilər müşahidə etmişik. Əldə etdiyimiz məlumatlar əsasında kiçik bir səhnə oyanayacağıq. Xahiş edərm ki, bu səhnədə siz özünüzü və atanızı kimin yerində gördüyünüzü düşünəsiniz.

Mənə yeddi nəfər lazımdır. Buyurun, baxaq.

Beləliklə, burada yeddi nəfər var. Onlar ailəni idarə etməyin yeddi üsulunu nümayiş etdirəcək. Biz başçının nə demək olduğunu deyil, onun əslində necə olduğunu sizə göstərəcəyik. Bizdən sağ və sol tərəfdə vəziyyət yaxşı deyil. Mərkəzdə isə hər şey tənzimlənib.

Beləliklə, sağ tərəfə istiqamətlənək. Birinci ailə başçısı nüfuzlu lider olmalıdır düşünən başçı irəli çıxır. Bunu onun səsində və davranışından müəyyən etmək olar. Bu, avtoritarlıqdır. Ardınca isə hər şeyə yalnız özü qərar verən müstəbid bir insan dayanıb. O, «Mən dediyim olmalıdır, başqa cür ola bilməz. Sənin fikrin məni maraqlandırmır. Evdə ağa mənəm! Səninlə məsləhətləşməyəcəm. Sən sadəcə olaraq qadınsan… Sən nə bilirsən ki?!» — deyir. Bu, müstəbidlikdir. Onun ardınca isə daha zalım insan gəlir. Onu öz ehtiyacları arvadının ehtiyaclarından daha önəmlidir. Sonda isə bu, daha amansız rəftara səbəb olur. Əvvəlcə, sərtlik sözlərlə ifadə olunur. Müstəbidlik səviyyəsinə keçdikdə isə fiziki güc tətbiq etməklə əvəz olunur. Qəddarlıq, avtoritarlıq və müstəbidlik.

Əgər mərkəzdən sol istiqamətə yönəlsək, onda qəddarlıq qorxu ilə əvəz olunacaq. İlk irəli çıxan kişi özünü narahat hiss edir. Bu kişini laqeyd adlandırmaq olar: «Əzizim, necə məsləhətdir, elə də et…». Əslində o, belə deyir: «Mən sənin başın olmaq istəmirəm. Mən çox məşğulam. Həm də bu, mənə maraqlı deyil». Növbəti kişi daha çox qorxuda yaşayan bir insandır. O, sanki mövcud deyil, həmişə harasa gedir. O, daim televizora baxır, arvadı otağa daxil olanda, ona heç diqqət də yetirmir. Yaxud da o, evdə tapılmır, ya nərd, ya da domino oynayır. O, sadəcə ər kimi mövcud deyil. Həmişə hərəkətsiz, ortada görsənməyən…

Ardınca gələn novbəti insan belə davranır: «Kifayətdir! Boğaza yığıldım! Bezdim. Mən gedirəm». O, ayrılıb ailədən gedir. Lakin mərkəzdə dayanan insan isə səmimi və dürüstdür. Bəzən o, sağa və ya sola meyl edə bilər. Lakin o, bütün varlığı ilə ailəsinin qayğısına qalır və dolandırmağa çalışır.

SUAL: Atanızın dövründə yaşayan insanları düşünün… Şəxsən atanız haqqında düşünməyin. Bəlkə də, o, mərkəzdə dayanan insan kimidir. Sizin atanız və o dövrün kişiləri evlərini necə idarə edirdilər? Onlar ya sağ, ya da sol tərəfdəki kişilərə bənzəmirlər ki?

Gəlin səs verək. Səsvermədə yalnız kişilər iştirak etməlidir. Sizlərdən kimsə: «Fikirləşirəm ki, atamın dövründəki kişilər qorxu altında olan tərəfin nümayəndələrinə bənzəyirlər» deyə bilər? Əlinizi qaldırın. Bəs, kim düşünür ki, qəddarlıq olan istiqamətin nümayəndələrinə bənzəyirlər? Qəddarlıq olan tərəf qorxu olan tərəfdən iki dəfə çox səs topladı. Bəs, bizim müasir dövrdə hansı hallar müşahidə olunur? Sizlərdən kim: «Bizim dövrün kişiləri qəddarlıq tərəfə daha çox meyillidir» deyə bilər? Əllərinizi qaldırın. Bəs, kim laqeydlik tərəfə meyillidir deyə bilər? Əksəriyyəti.

Beləliklə, bir nəsil dövründə qəddarlıqdan qorxuya və laqeydliyə meyilin artdığını müşahidə edirik. Hər iki hal Müqəddəs Kitabın ailənin başı olmaq qanunlarına uyğun deyil. Biz qəddarlıqla idarə etməməliyik. Bu, səlahiyyətimizdən artıqdır. Lakin eyni zamanda laqeydliklə də idarə etməməliyik. Çünki bu halda biz səlahiyyətimizi yerinə yetirməkdən boyun qaçırırıq! Biz əminliklə və təmkinlə ailəmizin başçısı olmalıyıq.

PRİNSİP №3

BAŞÇI AİLƏNİ QADININ ÜZƏRİNDƏ ÖZ AĞALIĞINI VƏ SƏLAHİYYƏTİNİ GÖSTƏRMƏKLƏ DEYİL, ONA EHTİRAM GÖSTƏRƏRƏK, BAŞA DÜŞMƏKLƏ İDARƏ ETMƏLİDİR (Mark 10:42–43).

Beləliklə, biz sizinlə «ailə başçısı necə olmalıdır? Bunun üçün nə etməliyəm?» suallarına cavab axtaraq.

Bu mövzu barədə Markın Müjdəsi 10:42-də gözəl ayə var:

«Onda İsa şagirdləri yanına çağırıb dedi: “Bilirsiniz ki, millətlərin rəhbəri sayılanlar onların üzərində hökmranlıq, əyanları da onlara (növbəti sözə diqqət yetirin) ağalıq edir. Sizin aranızda isə qoy belə olmasın…”».

Siz belə etməməlisiniz! Aydındırmı? Sizin həyat yoldaşınız üzərində ağalıq və səlahiyyətinizi nümayiş etdirməyə ixtiyarınız yoxdur! «Sizin aranızda isə qoy belə olmasın. Sizlərdən böyük olmaq istəyən xidmətçiniz olsun». Bilirsinizmi, ağalıq və səlahiyyət sözləri istənilən kişi üçün böyük imtahandır: «Mən həyat yoldaşımın üzərində ağalıq edəcəyəm və ona səlahiyyət sahibinin kim olduğunu göstərəcəm». Gəlin müqayisə edək. Siz də belə düşünürsünüzmü? Bu barədə dərindən fikirləşin. «Ağalıq etmək» sözü «Rəbb Ağa» sözü ilə eyniköklüdür. Oxuduğumuz ayədə «ağalıq etmək» sözü əslində hansı mənanı ifadə edir? Sizin davranışınızı? Səsinizin tonunu? Üzünüzün ifadəsini? Duruşunuzu? Bəlkə gücünüzü göstərərək özünüzü həyat yoldaşınızdan daha yüksək tutursunuz? Səs tonunuzu qaldıraraq irəli əyilir və hərdən onun üstünə çığırısınız?! Yaxud ona əlinizi qaldırısınız?! Bütün bunlar «ağalıq etmək» adlanır. Nə vaxtsa bu cür etmisinizmi? Həyat yoldaşınızı yolunuzdan götürmək üçün hər səsinizi qaldıranda və fiziki üstünlüklərinizdən istifadə edəndə günah edirsiniz. Çünki bununla öz ağalığınızı tətbiq edirsiniz. Lakin İsa Məsih «qoy sizin aranızda belə olmasın» dedi.

A. «Ağalıq etmək» — vəzifədən sui-istifadə deməkdir. Müqəddəs Kəlam deyir ki, öz səlahiyyətimdən sui-istifadə etməyə ixtiyarım yoxdur. Bu o deməkdir ki, həyat yoldaşınızı özünüzü tabe etdirmək üçün Allahın sizə verdiyi hüquqi vəzifənizdən siu-istifadə edə bilməzsiniz.

«Məncə, burada kişi mənəm! Hər ikimiz yaxşı bilirik ki, Müqəddəs Kitab ailədə kimin baş olmalı olduğunu söyləyir. Bundan əlavə…» Görürsünüzmü, bu, nə ilə nəticələnir? Əslində isə, kişi «qadının önündə dayanmalı, onun qayğısına qalmalı və hər şeyi qabaqcadan planlaşdırmalıdır». Belə olanda qadın deyir: «Bəli. Düz deyirsən! Sənin kimi ərin ardınca dünyanın o başına da gedərəm! Axı, sən qayğıma qalır və həmişə yanımda olursan!». Siz belə insan olmalısınız! Sizin Allahın verdiyi səlahiyyətdən sui-istifadə etməyə və həyat yoldaşınıza təzyiq göstərməyə ixtiyarınız yoxdur!

B. «Hökmranlıq etmək» — səlahiyyətdən sui-istifadə deməkdir. Mən tez-tez görürəm ki, kişilər məhz belə davranır. Bu isə Allahın iradəsinə ziddir. Beləliklə, bizə iki şey qadağandır. Şəkillərə baxaq. Bütün şəkillərdən ən sevimlisi budur. Baxın, bu insan öz həyat yoldaşı üzərində ağalıq edir. Onu «mən çaldığım havaya oynayacaqsan» deyən kişi adlandıraq. İkinci adam isə yüksək vəzifələrin sahibidir, ya da «əyninə şalvar geyən kişidir» (Ha-ha-ha). Beləliklə, dostlar, biz lideri qorxu altında saxlamaq qabiliyyətinə və yaxud da yaxşı zahiri görkəminə görə seçə bilərik?

Əlbəttə, xeyr! Əgər siz özünüzü belə aparmağa vərdiş etmisinzsə, bu xüsusiyyətinizi dayandırın. Siz səs tonunuzun yüksəldiyini eşidəndə, hisslərinizi cilovlaya bilməyəndə günah etməyə başlayırsınız. Bu, sizin lider kimi heç nəyə yaramadığınızı göstərir. Həyat yoldaşınız sizi sevdiyinə və etibar etdiyinə görə deyil, öz üstünlüyünüzü ona sübut etdiyinizə görə ardınızca gəlir. Dayanın! Dayanın! Bir daha belə hərəkət etməyin. Məgər sizi bu cür davranmağa məcbür edirlər? Xeyr. Əgər hiss edirsiniz ki, mənfi emosiyalara qarşı dura bilmirsiniz, onda sadəcə deyin: «Əzizim, deyəsən, indi mən yaxşı başçı ola bilmirəm. Xahiş edirəm, məni bağışla» (Ha-ha-ha). O, sizi daha da çox sevməyə başlayacaq.

Sonda bir neçə dəqiqə ərzində sizinlə səmimi olmaq istəyirəm. Ola bilər ki, səhnədəki kişi obrazlarından hər hansı birini görəndə, həmin insanda özünüzü tapıb demisiniz: «O-o-o məhz bu kişidə mən özümü gördüm». Və yaxud da yanınızda əyləşən həyat yoldaşınız böyrünüzə dirsəklə toxunaraq deyib: «Ey, bu ki sənsən!». Hansı obrazda özünüzü tapdınız? Olmalı olduğunuz obrazda, yoxsa mənə bənzəyirsiniz? Keçmişiniz barədə düşünməyə imkanınız var. Təzə ailə qurduğum vaxt mən elə də yaxşı başçısı deyildim. Müəyyən müddət mən bunu dərk etmirdim. Dərk edəndə isə həyat yoldaşım Darlinin yanına gedib üzr istəməli oldum. O, məni bağışlayanda daha çox sevməyə başladı. Onun bağışlamağı sayəsində ailə başçısı kimi vəzifəmi daha yaxşı yerinə yetirməyə başladım. Beləliklə, məsləhətimə qulaq asın. Bu barədə düşünün. Həyat yoldaşınızla aranızda baş verənlərə görə üzr istəyin ki, keçmişiniz qaydasına düşsün. Sonra gələcək haqqında düşünməyə başlayanda unutmayın ki, hər şeyin birdən-birə dəyişməsi mümkünsüzdür. Elə hallar olacaq ki, tez-tez əvvəlki kimi səlahiyyətinizi nümayiş etdirməkdən qoruyacaqsınız və deyəcəksiniz: «Ayda.. əvvəl mən belə olmuşam. Məni bağışla əzizim. İcazə ver, əvvəldən başlayım». Həyat yoldaşınızla münasibəti dəyişmək üçün bir az məşq etdikdən sonra görəcəksiniz ki, həqiqətən də dəyişmisiniz. Söz verirəm ki, bu cür dəyişikliklər həyat yoldaşınızın ürəyincə olacaq.

Ər ailəyə başçılıq edərək həyat yoldaşına hörmətlə yanaşmalı, ona qarşı diqqətli olmalı, onu təmin etməklə qorumalıdır. Bu, vəzifəni Allah kişiyə həvalə edib. Vəzifənizi dünyada sizdən başqa heç kim yerinə yetirə bilməz.

3-CÜ HİSSƏ

Başçılıq

Müqəddəs Kitabda nikahın surətini sizə açıqlayan dərsimizə xoş gəlmisiniz. Bu hissədə biz kişinin nikahdakı vəzifəsinə baxacağıq. İcazə verin, sizdən soruşum: «Sizcə, lider və ailə baçşısı kimi vəzifənizi nə dərəcədə yaxşı yerinə yetirirsiniz?» Ola billər, siz belə düşünürsünüz: «Mən bunu… bunu edirəm… amma onu və onu etmirəm…» Bilirsinizmi, düşünürəm ki, bu suala düzgün cavab tapmaq üçün yanınızdakı insana baxmaq kifayətdir. Ailə qurduğunuz qadınla münasibətlərinizdə nə baş verir? Yaxşı bilirsiniz ki, nikahdan qabaq o qadın xoş ətir saçırdı. Hamıya məlumdur ki, ailə qurmağa hazırlaşan qadın gözqamaşdırıcı gözəlliyə sahib olur! Bəs, sonra nə olur?! Bir müddət sonra ona olan diqqətiniz azalmayıbmı?! Sizin coşqun məhəbbət seliniz qurumayıbmı?! Məhəbbətinizin və diqqətinizin çatışmazlığı səbəbindən həyat yoldaşınız çiçəkləmək əvəzinə solmurmu?! Biz indi Allahın Kəlamını açıb gözəl və sirlərlə dolu ayələrə nəzər salacağıq: həyat yoldaşlarımızın çiçəkləmələrinə və həqiqi mələkə (kraliça) olmalarına necə kömək edə bilərik. Birinci sirdən başlayaq.

Beləliklə, başçı kimi mən nə etməliyəm? Yaxşı sualdır. 1 Peter 3:7 araşdırdıqlarımızın əks tərəfini açıqlayır. Əgər biz ağalıq və səlahiyyətimizdən sui-istifadə etməməklə ailəmizi idarə etməliyiksə, onda bu ayədə yazıldığı kimi hərəkət etməliyik: «Ey ərlər, siz də bunun kimi arvadlarınızla ədəblə, onların daha zərif varlıqlar olduğuna uyğun davranın. Sizinlə birlikdə Allahın lütf etdiyi həyatı irs olaraq aldıqlarına görə onlara (mən nə etməliyəm) hörmət göstərin ki, dualarınıza maneçilik törədilməsin». Əvvəlcə, diqqətinizi «arvadlarınızla ədəblə… davranın» sözlərinə yönəltmək istəyirəm. Başqa sözlə, onları başa düşməliyik. Bu sözlərin hərfi mənasını bilirsinizmi? Diqqətlə qulaq asın. Siz sadəcə həyat yoldaşınızı tanımamalısınız. Onun telefonla danışdığı zaman bir sözü ilə bütün fikirlərini oxuya, harada olduğunu və nə baş verdiyini müəyyən edə bilməlisiniz. Siz onu o qədər yaxşı tanıyırsınız ki, əhvalının nədən korlandığını, nədən yaxşı olduğunu və xüsusiyyətlərinin xırdalıqlarını bilirsiniz. Onunla bağlı olan hər şeyə incəliklə yanaşırsınız və daima sıx əlaqədə olursunuz.

Siz onun hansı hislər keçirtdiyini, zəif və incə yerlərini, nədən yara alacağını, nə dərəcədə tənha olduğunu, onun yanında olmağınızı nə qədər istədiyini, ya da əksinə, istəmədiyini dəqiq bilirsiniz. Dünyadakı insanlar arasında həyat yoldaşınızın həyatı haqqında hər şeyi siz daha dəqiq bilirsiniz. Bunları siz haradan bilirsiniz? Siz hər gün ona diqqət yetirir, bütün hisslərinizi ona yönəldir, ona toxunur və səs tonunu ayırd edirsiniz. Siz onun bu gün hansı paltar geyindiyinə diqqət yetirirsiniz. Bütün bunlar hal-hazırda onun hansı hislər keçirtdiyindən xəbər verir. Siz onu qucaqlayanda, o, nə reaksiya verir? Siz sadəcə özünüzü onun dalğasına kökləyirsiniz.

— Ya Rəbb, Sən nə etməyimi istəyirsən?!

— Öz ağalığını və səlahiyyətini həyat yoldaşın üzərində tətbiq etmə.

— Bəs, nə edim?

— Mən onu yaxşı tanıdığım kimi, sən də onu yaxşı tanımalısan.

— Nə üçün?

— Bundan səmərəli istifadə etmək üçün.

— Necə?

— Onun xeyrinə istifadə etmək üçün.

Hərəkət etmək üçün nə etməli olduğunu bilməlisən.

Beləliklə, bu prinsip HƏYAT YOLADIŞINIZLA ƏDƏBLƏ DAVRANMAĞI VƏ ONU BAŞA DÜŞMƏYİNİZİ ÖYRƏDİR.

«ƏDƏBLƏ DAVRANMAQ» — YƏNİ, SİZ HƏYAT YOLDAŞINIZA HƏSSAS YANAŞMALI VƏ ONUN İŞLƏRİ HAQQINDA BİLMƏLİSİNİZ.

İkinci prinsip. «Həyat yoldaşınıza hörmət göstərin». «Hörmət göstərmək» nədir? «Göstərmək» sözünün sinonimi «vermək»dir. Məsələn, bu gün mehmanxanada mən Darlinlə uzun baton çörək yeyirdim. O doğranmamışdı. Mənim bu cür batondan çox xoşum gəlir. Batonu əlimə aldım, bölüb ona uzatdım. Bax bu, «vermək» deməkdir. Yəni «hansısa bir hissəni götürüb ona təklif etmək və beləcə hörmət etmək». Mən həyat yoldaşımla baş verən hər şeyə həssas yanaşmalıyam və «verməliyəm». «Vermək» nədir? «Vermək» — nəyisə bölüşmək deməkdir. Mən ona hörmət göstərməliyəm? Bu ayədə «hörmət» sözü hansı mənanı ifadə edir? Siz həyat yoldaşınıza hiss etdirməlisiniz ki, o, sizin üçün son dərəcə qiymətlidir. Belə etməklə siz, demək olar ki, onun ürəyini oxuyursunuz. Onun həyatında baş verən hər şeyi özünüzdə hiss edirsiniz. Və bir gün onun hər hansısa bir təlabatının ödənmədiyini görürsünüz. Onda siz həyat yoldaşınıza dəyərli bir şey vermək üçün ona yaxınlaşıb deyirsiniz: «Əzizim, sənə nəsə demək istəyirəm…» Bu zaman onun tələbatının necə ödənildiyini və gözləriniz qarşısında necə təravətli gülə çevrildiyini görəcəksiniz. Ərinin gözündə bu qədər dəyərli olan qadın sizcə, nə edəcək? Necə düşünürsünüz, ailə başçısı kimi arxanızca gələcəkmi? Əgər xahiş etsəniz, dünyanın o başına da gedər! Belə hallarda hədə-qorxudan istifadə etmək lazım olacaqmı? Buna ehtiyac var? Anlayırsınızmı, göylər məhz bu cür münasibət arzulayır. Göylər arzulayır ki, qonşularınız həyat yoldaşınıza olan münasibəti görüb sizə yaxınlaşaraq soruşsun: «Necə olur ki, siz bu qədər mehribansınız?». Sizsə cavab verəsiniz: «Bilirsinizmi, Müqəddəs Kitabda Məsihin Öz Gəlinini necə sevdiyinin təsviri var. Ola bilər, biz nə vaxtsa bu haqda danışaq?»

Sonuncu dəfə nə vaxt siz zəriflik göstərib həyat yoldaşınızın qəlbi çatları bərpa etməyə çalışıb onun nə qədər dəyərli olduğunu söyləmisiniz? Nə vaxt? Sizdən başqa bunu heç kim edə bilməz! Bunu hər şey qaydasına düşməyincəyə qədər davam edin! Axı, siz çox arzulayırsınız ki, həyat yoldaşınız hamıdan yaxşı olsun!

C. «HÖRMƏT ETMƏK» HƏYAT YOLDAŞINIZI QİYMƏTLƏNDİRMƏK VƏ SİZİN ÜÇÜN DƏYƏRLİ HİSSƏNİ ONA VERMƏK DEMƏKDİR.

Bu barədə Con Payner yaxşı qeyd edir: «Məsih Cəmiyyəti ilə qızı kimi deyil, həyat yoldaşı kimi davranır. O, onu qul deyil, varlı olmağa hazırlayır. Hər hansı kişi «Məsih Cəmiyyətin Başı olduğu kimi, ər də arvadın başıdır» deyərək özünü müdafiə edirsə, onda o, öz həyat yoldaşını natamam şəxsə çevirir, onu ruhani zəiflədir, daim onu nəzarətdə saxlamaq və sərt davranmaqla qadının təhlükəsizlikdə yaşamadığına zəmin yaradır. Belə kişi Efeslilərə 5-ci fəsildə yazılan «Baş» sözünün mənasını dərk etməyib. Məsih Özü üçün bu cür həyat yoldaşı hazırlamır».

PRİNSİP №4

AİLƏ BAŞÇISI ALLAHIN VACİB ƏMRİNƏ ƏSASƏN ARVADININ BAŞI OLMALI, ÖZÜNÜ UŞAQLARINDAN, DOSTLARINDAN, İSTİRAHƏTİNDƏN, XİDMƏTİNDƏN VƏ İŞİNDƏN DAHA ÇOX HƏYAT YOLDAŞINA HƏSR ETMƏLİDİR.

Beləliklə, qadın kişinin iş yerini özünə rəqib bilmir və vərdiş halını almış rəqabət üçün yer qalmır.

İNSANLAR DAİMA İŞDƏN DAHA VACİB OLMALIDIR. İNSANLAR İŞDƏN DAHA VACİBDİR. Diqqətlə qulaq asın: İNSANLAR İŞDƏN ÜSTÜNDÜR. İnsanlar işdən üstündürsə, deməli, siz gecəyədək işləməməlisiniz? Əlbəttə ki, yox! Siz gecəyədək işləyə bilərsiniz! LAKİN GECƏYƏDƏK İŞLƏMƏYİNİZ HƏYAT YOLDAŞINIZA ZƏRƏR VERİRSƏ, ONDA SİZ SƏRHƏDDİ KEÇMİSİNİZ. HƏYAT YOLDAŞINIZ İŞDƏN DAHA VACİBDİR. Bu o deməkdir ki, bəzi kişilər həyat yoldaşlarına görə iş yerlərini dəyişməlidirlər? Bəli, şübhəsiz. Lakin siz doğru qərar qəbul etməlisiniz. Həyat yoldaşınızın Allahdan savayı dünyadakı bütün insanlardan daha çox ürəyinizdə əsas yeri tutmasını hiss etməsi lazımdır. Bu yeri ondan başqa heç kəs tuta bilməz. O, başqa qadınlara, əşyalara, maraqlara və hadisələrə görə narahat olmamalıdır. Çünki siz ona sadiqsiniz və bu qanunda istisnalar yoxdur.

SUAL: ƏGƏR BİZ SİZİN HƏYAT YOLDAŞINIZDAN — SİZİN HƏYATINIZDA VACİB OLAN NƏDİR? — SORUŞSAQ, O, NECƏ CAVAB VERƏR? ONUN ÜÇÜN VACİB ÖZÜ OLACAQ, YOXSA BAŞQA BİR ŞEY?

Və sonuncu:

PRİNSİP №5

İDARƏÇİLİYİNİZİN NƏTİCƏSİ NƏDİR? AİLƏNİN BAŞÇISI HƏYAT YOLDAŞININ QÜSURSUZ, MÜQƏDDƏS VƏ İSMƏTLİ OLMASINA ÇALIŞAN RUHANİ LİDER OLMALIDIR (Efeslilərə 5:25–27).

Maraqlı söhbətdir, elə deyilmi? Bu barədə Efeslilərə 5-ci fəsildə daha aydın yazılıb:

«Ey ərlər, Məsih imanlılar cəmiyyətini sevib onun uğrunda Özünü fəda etdiyi kimi, siz də arvadlarınızı sevin». (İndi isə Allahın Kəlamındakı növbəti sözə diqqət yetirin. Burada söhbət məqsəddən gedir) «Məsih bunu ona görə etdi ki, cəmiyyəti su ilə yuyub Kəlamla təmizləyərək təqdis etsin və beləcə onda ləkə, qarışıq, yaxud başqa qüsur olmadan izzətli şəkildə, müqəddəs və nöqsansız olaraq Öz hüzuruna çıxarsın».

Burada məqsəd nədir? Diqqətlə qulaq asın. Müqəddəs Yazı bizə nümunə göstərir. İsa Məsih Gəlini uğrunda Özünü qurban verdi. Nə üçün? Ona görə ki, onu olduğu kimi qəbul etsin. Sonra isə onu qüsursuz, müqəddəs və izzətli etsin. Dostlar, bəs sizin idarəçiliyinizin səmərəsi nədir? Mənim idarəçiliyimin səmərəsi nədir? Səmərə başçılıq etdiyimiz qadında izhar olmalıdır. Ailə həyatı qurduqdan bir müddət sonra həyat yoldaşınıza baxıb özünüzə deməlisiniz: «Mənim həyat yoldaşıma baxın. O, getdikcə müqəddəs olur! Bunu həm mən, həm o, həm də ətrafdakı hər kəs bilir!» Nə vaxtsa onun ciddi problemləri var idi. Mən beş il onları həll etmək üçün çalışdım. Mən ona dəstək oldum. Onu ruhlandıraraq dua edirdim. O, mənə tamamilə etibar edib qəlbinə buraxanadək onun yaralı yerlərinə məhəbbət toxumları əkmişəm. Bu, Müqəddəs Kəlamın dediyi kimi, o, izzətli qadına çevrilənədək davam etdi.

«İzzətli» sözünün hərfi mənasının nə olduğunu bilirsinizmi? Bu sözün mənasını tapmaq üçün mən bütün Əhdi-Cədidi araşdırmışam. O, «təsəvvüredilməz dərəcədə gözəl, cəlallı» deməkdir. Görürsünüzmü, əgər kişi həyat yoldaşını sevirsə və Allahın çağırışına əsasən ailə başçısı kimi vəzifəsini yaxşı icra edirsə, onda onun arvadı hər kəsin arzuladığı kimi ən gözəl və zərif məxluq olacaqdır. Kişilərin isə gözəl qadın görəndə necə xoşlandıqlarını bilirsiniz.

Bir hadisə heç vaxt yadımdan çıxmır. Mən kolleci bitirdikdən on il sonra oraya gəldim. İki otağı birləşdirən dəhlizdə dayanmışdım. Yanımdan Bostondan qadın bölməsinin dekanı olan qəşəng bir xanım keçdi. Mən tələbə olan vaxtdan o, burada işləyirdi. Bu zaman böyük otaqdan bir cütlük çıxdı. Onlar ər-arvad idi. Onlar da bir neçə il əvvəl bu kollecdə təhsil almışdılar. Bu ləyaqətli xanım — missis Treysi dayanaraq təəccüblə dedi: «Siz bir baxın! Gənc xanım, siz çox gözəlsiniz! Əvvəl burada oxuduğunuz vaxtdan daha gözəl görünürsünüz!». Sonra onun ərinə tərəf dönərək dedi: «Cənab, yəqin bu, sizin sayənizdədir». Bu sözlərdən sonra o, dönüb getdi. O dəqiqə düşündüm: «Aha… məsələnin məğzi bunda imiş». Necə bilmək olar ki, siz ailə başçısı kimi öz vəzifənizin öhdəsindən yaxşı gəlirsiniz? Siz yarı bədəninizə baxıb görün ki, onunla nə etmisiniz? Nə etmisiniz və nəyi etməkdə davam edirsiniz? Əgər hər gün bütün məhəbbətinizi ona göstərirsinizsə, bilirsinizmi o, sizin gözünüzdə kimə çevriləcək? Sizin üçün kainatda ən gözəl xanıma çevrilicək!!! O zaman heç vaxt ona xəyanət etmək istəməyəcəksiniz!!! Səbəbi nədir? Çünki o, sizin üçün çox gözəldir!!! Buna görə də bu məsləhətlərə qulaq asan kişilər günü-gündən arvadlarını daha çox sevməyə başlayırlar! Onların ailə həyatı gözlədiklərindən və arzuladıqlarından daha xoşbəxt keçir. Əsas odur ki, kişi bu cür baş olmağı arzulasın. Mütləq səmərəsi olacaq.

BELƏLİKLƏ, 5-Cİ PRİNSİP: AİLƏNİN BAŞÇISI HƏYAT YOLDAŞININ QÜSURSUZ, MÜQƏDDƏS VƏ İSMƏTLİ OLMASINA ÇALIŞAN RUHANİ LİDER OLMALIDIR. BU, NƏ DEMƏKDİR?

A. «QÜSURSUZ» — «XASİYYƏTİNDƏ VƏ DAVRANIŞINDA HEÇ BİR ÇATIŞMAZLIĞI OLMAYAN» DEMƏKDİR. Yəni, həyat yoldaşınızın çatışmayan cəhətlərində kamil olmasına kömək etməlisiniz.

B. «MÜQƏDDƏS» — «GÜNAHDAN AYRILMIŞ VƏ ALLAHA HƏSR OLUNMUŞ» DEMƏKDİR. Siz həyat yoldaşınıza daima Məsihdə böyüməyinə kömək etməlisiniz.

C. «İZZƏTLİ» — «DAİM İZZƏTDƏ QALAN VƏ NUR SAÇAN» MƏNASINI VERİR. Bu, mənim çox xoşuma gəlir. Ailə qurduğum qadında məhz bu, baş verir.

SUAL: HƏYAT YOLDAŞINIZIN QADIN KİMİ ÇİÇƏKLƏNMƏSİ ÜÇÜN HANSI İKİ VƏ YA ÜÇ DƏQİQ HƏRƏKƏTİ EDƏ BİLƏRSİNİZ?

«Ailə başçısının öhdəliyini icra etməsində şəxsi inkişaf» cədvəlinə baxın. Xahiş edirəm, çox səmimi olun. Aşağıda cavab bəndləri və suallar yazılıb.

A) İnkişafa ehtiyac var

B) Kafi

C) Əla

SUALLAR:

1. Ər Allahın çağırışına əsasən ailə başçısı olmağı qəbul edir.

2. Ər öz ailəsini məhəbbətlə idarə edir və onu hər şeylə təmin edir.

3. Ər həyat yoldaşının üzərinə ağalıq etməklə deyil, hörmət və ehtiram göstərərək onu idarə edir.

4. Ər hər şeydən çox öz həyat yoldaşına həsr olunub.

5. Ər arvadının qüsursuz, müqəddəs və izzətli olmasının qayğısına qalır.

Beləliklə, zəhmət olmasa növbəti suala da cavab verin:

HAL-HAZIRDA AİLƏ BAŞÇISI KİMİ HƏYAT YOLDAŞINIZIN GÖZÜNDƏ QİYMƏTLİ OLAN NƏYİ YERİNƏ YETİRƏ BİLƏRSİNİZ?

Bir dəqiqə sonra xahiş edəcəyəm ki, bu barədə həyat yoldaşınıza deyəsiniz. Yəni o, sizdə nəyi görməyi arzu edir? Əgər siz sübaysınızsa, onda bu suala necə cavab verməyinizi təxmin edin.

İndi isə dostlar, sizə yaxşı ailə başçısı olmaq üçün istifadə edə biləcəyiniz bir neçə TƏCRÜBİ MƏSLƏHƏT VƏ KİÇİK SİRLƏR açıqlayacağam.

1. «Layiq olmadığınız», qorxu və narahatçılıq hissinə qalib gəlin. Bu barədə Müqəddəs Kitabda nə yazıldığına baxaq.

A) Əgər özünüzü layiqli hesab etmirsinizsə, Yaqubun məktubu 1:4–8-ci ayələrə baxın.

B) Əgər ürəyinizdə qorxu varsa, 2 Timotey 1:7-ci ayəyə baxın.

C) Əgər narahatçılıq hissi keçirirsinizsə, onda Filipililərə 4:6–7-ci ayələri oxuyun.

Ola bilər ki, siz «Bilmirəm, bunlara necə qalib gəlim. İrəliləmək istəyirəm, lakin köməyə ehtiyacım var» deyirsiniz. Bu halda siz nə etməlisiniz?

2. Yetkin ailəli kişilərlə görüşüb danışın ki, onlar sizə həm dəstək olsunlar, həm də sizdən hesabat tələb etsinlər (Süleymanın Məsəlləri 15:22; 11:14; 18:1).

3. Həm özünüzün, həm həyat yoldaşınızın, həm də bütün ailənizin ruhani həyatının məsuliyyətini üzərinizə götürün (Efeslilərə 5:25–27). Ruhani lider kimi laqeyd olmayın.

4. Allahın sizi həyat yoldaşınızın başı olmaq üçün çağırdığına görə daima sevinin. Ailəni idarə edərkən, insanlar üçün deyil, Rəbb üçün edirmiş kimi bütün qəlbinizlə icra edin (Kolosselilərə 3:23).

Beləliklə, dostlar, siz ailə başçısı olmağın nə olduğunu müəyyən edənədək, mən sizə zənnimcə, ailədə kişinin rolunu yaxşı əks etdirən bir neçə məsəl çəkəcəm.

Birincisi, siz gözəl xanımınızın müdafiəçisi olmalısınız. Nə baş verməsindən asılı olmayaraq, siz hər zaman onun yanındasınız.

İkincisi, siz nəinki müdafiəçi, həm də ailəni dolandıran olmalısınız. Evə həmişə nəsə gətirirsiniz.

Həyat yolunuzda yol ayrıcına gəlib çatdığınız zaman, qarşıya belə bir sual çıxsa ki, hansı yolla getməlisiniz? Onda siz irəli çıxaraq həyat yoldaşınıza «bu yolla getməliyik» deyirsiniz. Deməli, siz həyat yoldaşınıza yol göstərən insansınız.

Əgər hər hansı bir problem yaranırsa və həyat yoldaşınız bunu həll edə bilmirsə, onda siz irəli çıxıb onun əvəzinə problemi həll etməlisiniz.

Ona çətin olanda, yaxud əhval-ruhiyyəsi pozulanda siz ona təsəlli və şəfa verməlisiniz.

Allahla münasibətlərə gəldikdə isə, Rəblə onun arasında kahin olmalısınız.

Bütün nümunələrdən bu, daha çox xoşuma gəlir. Nəticə etibarilə, SİZ ONUN ŞƏHZADƏSİ, O DA SİZİN ŞAHZADƏ XANIMINİZDIR.

İndi isə, zəhmət olmasa həyat yoldaşlarınızı tapın və onlara vəd vermək üçün üz-üzə dayanın. İstəyirəm ki, özünüzü bir anlıq da olsa, şair kimi hiss edəsiniz. Bu dəqiqələr romantikaya həsr olunub. Beləliklə, ər və arvadlar, bir-birinə baxın. Sübay olan kişi və qadınlar da bunu desinlər.

BİR YERDƏ: BU GÜN TƏMTARAQLI ŞƏKİLDƏ QEYD EDİRİK Kİ, KİŞİ QADININ BAŞI OLMAQ ÜÇÜN ALLAH TƏRƏFİNDƏN TƏYİN OLUNUB. BİZ BÜTÜN QƏLBİMİZLƏ NİKAHIMIZA AİD ALLAHIN PLANINA İTAƏT ETMƏYƏ HAZIRIQ.

Əziz kişilər, mənə lazım deyil ki, siz bunu bir ağızdan söyləyəsiniz. Onu bütün qəlbinizlə söyləməyinizi istəyirəm. Əgər bu sözlər həqiqətən hisslərinizi əks etdirirsə, istəyirəm ki, siz həyat yoldaşınızın gözlərinin içinə baxıb söyləyəsiniz:

ƏR: ALLAHIN VERDİYİ SƏNƏ BAŞ OLMAQ ƏMRİNİ YERİNƏ YETİRƏCƏYİMƏ SÖZ VERİRƏM. ALLAHIN MƏNƏ VERDİYİ BAŞ VƏZİFƏSİNİ YERİNƏ YETİRƏ BİLMƏDİYİMƏ VƏ SƏNƏ QARŞI GÜNAH ETDİYİMƏ GÖRƏ ÜZR İSTƏYİRƏM.

(zəhmət olmasa, öpüşəsiniz)

İndi isə qadınlar: sağ əlinizi ərlərinizin çiyninə qoyun. Onlar indicə sizə gözəl sözlər söylədi. Düşünürəm ki, siz də cavabsız qalmayacaqsınız. İrəli, xanımlar!

ARVADLAR: MƏN SÖZ VERİRƏM Kİ, ALLAHIN MƏNƏ SÖYLƏDİYİ KİMİ BAŞ OLARAQ SƏNİN ARDINCA GEDƏCƏYƏM. MƏN BAŞ KİMİ SƏNƏ QARŞI ÇIXDIĞIMA VƏ RƏBBİ KƏDƏRLƏNDİRDİYİMƏ GÖRƏ SƏNDƏN ÜZR İSTƏYİRƏM. BUNLARI SÖYLƏYƏRKƏN BİR-BİRİNİZİ ÖPƏ BİLƏRSİNİZ.

Bu dəqiqələr sizin üçün xüsusi idi, elə deylmi? Siz həyat yoldaşınıza ən dərin hislərinizi çatdıra bildiniz. Və sadiq qalacağınız vədə qarşılıqlı cavab aldınız. Ailə başçısı olmaq, sizcə, gözəl deyilmi? Allah dünyada bütün insanlardan yalnız sizə həyat yoldaşınıza baş olmaq tapşırığını verib! Biz bu dərsimizin sonuna yaxınlaşırıq. İstəyirəm ki, siz Müqəddəs Kitabdakı bir müqayisəni yadda saxlayasınız. Allah ailə münasibətlərini göstərmək üçün Məsihi və Cəmiyyəti seçdi. Beləcə, Məsih Cəmiyyətinin Başı olduğu kimi, kişi də qadının başı olmalıdır — dedi. Kişi qadını şərtsiz məhəbbətlə sevməli, özünü hər şeydən daha çox ona həsr etməli və həyatında ona məxsus olan yeri verməlidir. Ər öz arvadına vaxt ayırmalı, məhəbbətini göstərməli və ona həyatında vacib şəxs olduğunu bildirməlidir.

4-CÜ HİSSƏ

«Müqəddəs Kitabda nikahın surəti» adlı növbəti dərsimizə xoş gəlmisiniz. Şəxsi sual: elə hal olubmu, evə gedərkən düşünmüsünüz ki, sizi evdə necə qarşılayacaqlar? Ola bilər ki, nə vaxtsa sizi yaxşı qarşıladıqlarını xatırlayırsınız. Lakin indi isə sizi soyuqluq və sükut gözləyir. Ya da fikirləşirsiniz ki, «şam yeməyi üçün özümə nəsə alım?». Nə baş verib? Nə etmək lazımdır?

İndi siz və mən öz vəzifəmizi başa düşdükdən sonra yəqin ki, bu cür uüal yaranır: «Daha nəsə qalıbmı ki, mən həyat yoldaşımın qarşısında məsuliyyət daşıyım?». Məhz buna görə biz növbəti dərsi hazırladıq.

Buna görə biz Müqəddəs Kitabdan ərlərə aid olan bütün ayələri seçib, məcazi mənada desək, bu qutuya yığmışıq. Qadınlara aid olan və onların vəzifələrinin nədən ibarət olduğunu bildirən ayələri isə digər qutuya toplamışıq. Yaradılış kitabı birinci fəsildən Vəhy kitabı iyirmi ikinci fəsilə kimi araşdırdıqda məlum olur ki, kişilərə yalnız bir şey əmr olunur: «Ərlər, öz arvadlarınızı SEVİN!». Hətta, Allahın kişilərə əmr etdiyi qalan ayələri başqa qutuya yığsaq, onda həmin qutunun əvvəlki qutudan elə də böyük olmadığını görəcəksiniz. «Müqəddəs Kitab üzrə səyahət» təşkilatında biz «minimum hədd» anlayışının olduğunu etiraf edirik. Bu barədə biz «Şagirdin yeddi qanunu» adlı kursda öyrədirik.

Əgər biz hər hansı mövzuya aid bütün etibarlı dəlilləri toplayaraq, əsasını saxlamaq şərti ilə ələkdən keçirdib, bu prosesi dəfələrlə təkrarlamaqla, «minimum hədd»i əldə etmiş olarıq. Əgər Allahın nöqteyi-nəzərindən ailəli kişinin minimum həddinin və məsuliyyətinin nədən ibarət olduğunu bilmək istəsəniz, onda bunu belə ifadə etmək olar «Öz arvadını sev». Çünki qızın ailə qurmağa razılıq verməsinə səbəb məhz məhəbbətdir. Təsəvvür edin ki, kişi gələcək həyat yoldaşına «Mənə ərə gələrsən?» deyəndə, qız cavabında belə sual verir: «Bəs, sən məni sevirsən?». Kişi isə deyir: «Xeyr. Amma mənə elə gəlir ki, sən pis həyat yoldaşı olmazsan…» Belə getsə ailə qurmayacaqsınız. Məhz bunu üçün nikahın təməlini məhəbbət təşkil edir. Çox güman ki, Allah qadını elə yaradıb ki, o, kişidən yalnız bir şey — məhəbbət istəyir. Buna görə də Allah kişiyə deyir: «Nə etsən də, hər şeydən çox öz arvadını sev». Əgər nikahın təməli sarsılıb dağılırsa, bu, ər-arvad arasında məhəbbətin çatışmazlığı ilə müşayiət olunur. Bu gün siz Allaha görə məhəbbətin nə olduğunu biləcəksiniz.

Əziz ərlər, bu gün sizin həyatınızda mühüm dəyişikliklər baş verəcək. Əvvəlcə mən xanımları söhbətimizə qoşulmağa dəvət edirəm. Gəlin həmişə danışmağa başladığımız yerdən başlayaq. Bu mövzu barədə Müqəddəs Kitab nə deyir? Efeslilərə 5:25-də yazılıb:

Ey ərlər, Məsih imanlılar Cəmiyyətini sevib onun uğrunda Özünü fəda etdiyi kimi siz də arvadlarınızı sevin.

Ardınca 28–29, 33-cü ayələri oxuyaq:

Ərlər də eyni şəkildə arvadlarını öz bədənləri kimi sevməlidirlər. Arvadının sevən özünü sevir. Çünki heç kim heç zaman öz vücuduna nifrət etməz. Əksinə, Məsih Cəmiyyətə yanaşdığı kimi onu bəsləyib qayğısına qalar… Sizə gəlincə, qoy hər kəs öz arvadını özü kimi sevsin, arvad isə ərinə ehtiram etsin.

Dərsimizin əvvəlində bölüşmək istədiyim bir ayə də var. Kolesselilərə məktub 3:19-da eyni əmri görürük:

Ey ərlər, öz arvadlarınızı sevin və onlarla sərt davranmayın.

Beləliklə, sizinlə növbəti suala cavab verməyə çalışaq: «arvadını sevmək» nə deməkdir? Bildiyiniz kimi, Əhdi-Cədiddə məhəbbəti ifadə etmək üçün iki müxtəlif sözdən istifadə olunur. Rəbb mənə arvadını sev əmrini verəndə, bu iki yunan sözündən hansını istifadə edir? Nə üçün bu, bizə gərəklidir? Şifahi olaraq bu sözlərdən birini zalın sol tərəfinə, digərini isə sağ tərəfə aid edək. Sol tərəfdəki məhəbbətin izahı: «Mən sizi sevirəmsə, qarşılıqlı olaraq siz də məni sevməlisiniz. Əks halda, aramızda sevgi ola bilməz». Zalın sağ tərəfinə qaldıqda isə məhəbbətin qarşılıqlı olmağı elə də vacib deyil: «Siz məni sevməsəniz də, mən sizi sevirəm. Bununla bərabər həmişə sizi sevəcəm». Sol tərəfə aid olaraq mən yunan dilində «əgər siz məni sevmirsinizsə, bizim aramızda heç bir münasibət ola bilməz» ifadəsini istifadə edərdim. Bu cür məhəbbəti belə sözlərlə xarakterizə etmək olar: «Sən də mənim xoşuma gəlirsən. Düşünürəm ki, pis oğlan deyilsən». Sağ tərəfdə isə kiminsə xoşuna gəlmək elə də vacib deyil.

Bundan əlavə, Müqəddəs Kitab bizə düşmənlərimizi sevməyi öyrədir! Əgər düşmənim xoşuma gəlmirsə, onu necə sevə bilərəm?! Əks halda o, heç mənim düşmənim olmazdı! Burada bu cür sevgidən söhbət gedə bilməz. Allah Kəlamın heç bir yerində düşmənlərimizin ən yaxşı dostlarına çevrilməyimizi əmr etmir. Lakin söhbət sağ tərəfdən getdikdə isə O, bizə deyir: «Düşmənlərinizlə münasibətdə gözlədiyim sevgi budur!». Siz həqiqətəndə onları bu cür məhəbbətlə sevə bilərsiniz. Allah əmr etmir ki, siz onları sol tərəfdəki məhəbbətlə sevəsiniz. Bu cür məhəbbət sizin şəxsi üstünlüklərinizdən irəli gələ bilər. Müqəddəs Kitabda Allahın ərlərə əmrinə baxdıqda, görürük ki, O, «sol» tərəfdəki deyil, «sağ» tərəfdəki məhəbbəti istifadə edir. O, ərlərə deyir: «Aravadlarınızı sağ tərəfdəki məhəbbətlə sevin». Əhdi-Cədiddə bu sözlərin harada istifadə olunduğunu araşdırmaqla Allahın mənə Darlini sevməyi əmr edəndə nəyi nəzərdə tutduğuna baxaq. Necə müəyyən edə bilərəm ki, mənim məhəbbətim Allahın standartlarına uyğundur? Müqəddəs Kitab nöqteyi-nəzərindən bu sözlərə müxtəlif istiqamətlərdən yanaşdıqda biz üç həqiqəti aşkar etmiş olduq.

MÜQƏDDƏS KITABIN MƏHƏBBƏT HAQQINDA HƏQIQƏTLƏRI

Birinci həqiqət. Bu, ŞƏRTSİZ məhəbbətdir.

«Çünki Allah dünyanı elə sevdi ki, Vahid Oğlunu verdi; bunu ona görə etdi ki, Ona iman edən hər kəs həlak olmasın, amma əbədi həyata malik olsun» (Yəhya 3:16). Şərtsiz məhəbbətin nümunəsi budur. Matta 5:44-də isə belə yazılıb: «Mən sizə deyirəm ki, düşmənlərinizi sevin, sizi lənətləyənlərə xeyir-dua verin, sizə nifrət edənlərə yaxşılıq edin, sizin incidənlər və təqib edənlər üçün dua edin».

Bu cür məhəbbət qarşıdakı insanın davranışından asılı deyil. O, şərtsizdir. O, bu mənanı daşıyır: o, sizin nə hərəkətlərinizdən, nə də sizi sevmək istəyimdən asılıdır. O, şərtsizdir. Zalın sol tərəfindəki məhəbbət müəyyən şərtlərdən ibarətdir. O, qarşılıqlı münasibət tələb edir və başqalarından asılıdır. Sağ tərəfdəki məhəbbət isə heç nədən asılı deyil. Allah məhz bu cür sevməyi əmr edir! O, mənə həyat yoldaşımı sevməyi deyəndə, düşmənlərimi sevməli olduğum kimi sevmək sözündən istifadə edir. Beləliklə, bu cür məhəbbət nə sizin, nə də həyat yoldaşınızın reaksiyasından asılı deyil.

Biz həmçinin ikinci həqiqəti də aşkar etdik: bu cür məhəbbət nəinki şərtsizdir, həm də o, tamamilə mənim qərarımdan asılıdır. O, belə söyləmir: «Mən səni sevəcəyəm, əgər sən…». Bu cür məhəbbət sol tərəfdəki kimidir. Onu bu sözlərlə xarakterizə etmək olar: «Mən səni sevəcəyəm, əgər sən…» «Əgər» sözünün üstündən birdəfəlik xətt çəkin! Məhəbbətdə «əgər» sözü ola bilməz. Mən səni «vaxtsız», «əgərsiz» sevirəm, hətta, (diqqətlə qulaq asın) «ona görə» ifadəsi olmadan. Mən sadəcə səni sevirəm!

Əhdi-Cədiddə aşkar etdiyimiz ikinici həqiqət:

İkinci həqiqət. Bu, QURBAN verən məhəbbətdir.

Əgər qurban verməyi bacarmırsınızsa, heç vaxt deyə bilmərziniz ki, bu cür məhəbbətlə sevə bilərsiniz.

Yəhya 15:13-də yazılıb: «Heç kəsin məhəbbəti dostları uğrunda canını qurban verən adamın məhəbbətindən üstün ola bilməz». Həmin qurban verən «məhəbbətdir». Romalılara 5:8 isə yazılıb: «Lakin Allah bizə olan məhəbbətini bununla sübut edir ki, biz hələ günahkar ola-ola Məsih bizim uğrumuzda öldü».

Belə məhəbbətin ikinci həqiqəti mənim üçün vacib olan nəyisə qurban verməyimdən ibarətdir. Əks halda, mən sizi sevmirəm. Sağ tərəfdəki məhəbbət üçün sol tərəfdəki məhəbbətdən fərqli olaraq dəyər ödəmək lazımdır. Sol tərəfdəki məhəbbətə görə dəyər ödəməyə borclu deyiləm. Lakin sağ tərəfdəki məhəbbətlə sevmək istəyirməsə, bu, nəyisə qurban verməyimi tələb edəcək. Bu, çox çətinliklə edə biləcəyim bir şeydir! Allah bizi hələ günahkar olarkən sevdi, elə deyilmi? Bu, bizim sevilməyimizə heç bir səbəb vermir, elə deyilmi? Çünki biz Allaha qarşı çıxmışdıq! Lakin buna baxmayaraq, O, Öz Oğlunu bizə görə verdi. Bu, Onun böyük Qurbanı idi! Buna görə də Allah həyat yoldaşımı sevməyi əmr edəndə əvvəlcədən məni xəbərdar edir: «buna görə dəyər ödəməli olacaqsan». Siz belə deyə bilməzsiniz: «Hm.. qoy bir az fikirləşim, görüm bu, nə qədər baha başa gələcək və bunu ödəməyə hazırammı?». Xeyr! Belə söyləməyə haqqınız yoxdur. Əgər belə sevmək istəyirəmsə, nə etməliyəm? Mən özümü qurban verməliyəm. Bu, sizin layiq olub-olmamağınızdan və mənim əhval-ruhiyəmdən asılı olmalı deyil. Bu məhəbbətin əhval-ruhiyyə ilə heç bir əlaqəsi yoxdur. Sol tərəfdəki məhəbbətin isə birbaşa əlaqəsi var. Lakin sağ tərəf… Əgər düşmənimi sevmək lazımdırsa, mən buna necə həvəs göstərə bilərəm? Yəqin ki, səhər bu sözləri deyərək gözlərimi açıram: «Düşmənimə yaxşılıq etmək üçün gözləməyə səbrim çatmır! Ürəyim bu arzu ilə alışıb yanır!». (Zarafat edirəm). Xeyr, belə olmur! Allah mənə bir kişi kimi müraciət edir: «Öz pis əhval-ruhiyənə qalib gəl və o insana lazım olan hər şeyi etmək üçün kömək et».

SUAL: ƏHVAL-RUHİYYƏNİZDƏN ASILI OLMAYARAQ, HƏYAT YODAŞINIZI SEVMƏYƏ DAVAM ETMƏK ÜÇÜN HANSI SİRLƏRİ ÖYRƏNDİNİZ? Bu barədə bir az yaxınlıqda əyləşən həmkarınızla bölüşün.

Üçüncü həqiqət. Bu, məhəbbət SADİQDİR.

Mattanın müjdəsinə 6:24-də yazılıb: «Heç kim iki ağaya qulluq edə bilməz. Çünki ya birinə nifrət edib o birisini sevəcək, ya da birinə bağlı qalıb o birisinə xor baxacaq. Siz həm Allaha, həm də sərvətə qulluq edə bilməzsiniz». MƏHƏBBƏTDƏ İKİÜZLÜLÜK ETMƏK QEYRİ-MÜMKÜNDÜR. Məhəbbətin mahiyyəti bundan ibarətdir. Əgər ürəyimdə qəzəb baş qaldırarsa, mən yaxşı heç nə edə bilmərəm. Müqəddəs Kitabda bəhs olunan məhəbbət ürəyimlə əməlimin vəhdət təşkil etdiyini göstərməkdən ibarətdir. Belə məhəbbət sadiqdir. Sadiqlik saxta demək deyil. Bu, daxildən gələn bir xüsusiyyətdir. Allah mənə həyat yoldaşımı sevməyi əmr edibsə, ürəyim ona sadiq qalmaq istəməsə belə, bütünlüklə ürəyimi ona verməliyəm. Bəlkə də ürəyim belə fəryad qopara bilər: «Heç bir vəchlə bu qadına sadiq qalmaq istəmirəm!!!». Lakin Allah deyir: «Ürəyini ona ver». Sizin ürəyinizi iki hissəyə bölüb bir hissəsini özünüz üçün gizlətməyə haqqınız yoxdur. Bunu sadiqlik adlandırmaq olmaz. Arvadınızın qəlbinizə dəyməsinə görə ürəyinizin bir hissəsini ondan geri almağa haqqınız yoxdur. Gizlətmək istədiyiniz ürəyinizi götürüb böyük səy göstərərək yenidən həyat yoldaşınıza təklif etməlisiniz: «Budur, mən onu yenidən sənə qaytarıram. Nə etsən belə, bu, ürəyimi səndən almağa məni məcbur edə bilməz. Mən ürəyimin hər hansı bir hissəsini özüm üçün tələb etməyəcəyəm. Ürəyimin yarısını sənə verməklə kifayətlənməyəcəyəm. Onu iki hissəyə bölməyəcəm. Ürəyimin yarı hissəsini başqa biri ilə bölüşmək fikrim yoxdur. Başqasına vermək üçün onu səndən geri almayacağam. Mən onu özüm üçün qorumayacağam. Mən qurbanlar verməyə hazıram!»

Əgər mən ürəyimi sizə versəm, siz onu yaralaya bilərsiniz. Buna baxmayaraq, mən sizə onu yaralamağa imkan verirəm, elə deyilmi? Lakin siz onu yaraladığınıza görə geri alsam və gizlətsəm, onda bu ürək sevməyə qadir olmayacaq. Bilirsinizmi, belə ürək nəyi əks etdirir? Belə ürək özünə olan sevgini əks etdirir: «Mən özümü o qədər sevirəm ki, sənə məni yaralamağa imkan vermərəm». Sizə ürəyinizi açmaq lazımdır. Siz onu yenidən üzə çıxartmalısınız. Onu bir qutuya qoyub lazım olan ünvana çatdırmalısınız. Neçə dəfə? O-o-o! Neçə dəfə mən Rəbbin ürəyini yaralamışam? Saymağa belə dəyməz, çünki sayı-hesabı yoxdur. Lakin Allah mənə olan sevgisini dayandırdı? Xeyr. Öz əməllərimlə Onu yaralayırdımmı? Əlbəttə. Kimi daha çox sevirsinizsə, o insandan daha çox yara ala bilərsiniz. Beləliklə, yenə və yenə də öz ürəyimi sinəmdən çıxarıb verməliyəm. Getdikcə, ürəyim üzərində səlahiyyətim azalacaq və sizdən daha çox yara almaq ehtimalı yaranacaq! Beləliklə, mən könüllü olaraq sizə ürəyimə yara vurmağa imkan yaradıram. Çünki məhəbbət hər şeyə təhəmmül etməyə borcludur! Məhəbbət hər hansı şərtlər irəli sürməməlidir! Siz məni yaraladıqda, bu, məni ağrıtsa da, sizə nifrət etməyəcəyəm! Sizdən qisas almayacağam! Sizdən qaçmayacağam! Mənə yara vurmağınızın səbəbini öyrənsəm də, bununla barışacağam! Əlbəttə, sizin mənimlə bu cür davranmağınıza görə məyus olacağam. Lakin əlimə bıçaq götürüb sizə yaxınlaşaraq deməyəcəyəm: «İndi isə sən mənə öz ürəyini ver! Sənin dərsini verəcəm ki, mənim nə yaşadıqlarımı biləsən!» Xeyr, dostlar! Allah bu sözləri deyəndə insanların həmin anda davranışlarına deyil, Öz təbiətinə xas olan xüsusiyyətlərinə əsaslanır.

Beləliklə, dostlar, siz indi «həyat yodaşını» sevmək nə olduğu barədə düşünsəniz, yəqin ki, özünüzə belə deyərsiniz: «Həə… bu doğrudan da mənim fikirləşdiyim kimi deyil». İndi isə «Müqəddəs Kitabda nikahın surəti» yarımsərlövhəsinə nəzər salaraq növbəti cümləni ucadan oxuyaq: «Məsih Öz Cəmiyyətini sevdiyi kimi, ər də arvadının başı olaraq, onu şərtsiz, fədakar və sadiq məhəbbətlə sevməlidir».

Əhdi-Cədid qədim yunan dilində yazılmışdır. Qeyd etmək lazımdır ki, Müqəddəs Kitabda istifadə olunan yunan felləri inglis dilindəki fellərdən daha çox mənanı izah edə bilər. Mən nəyə işarə etmək istəyirəm? Nümunə üçün yunan dilində «sevmək» sözünü götürək. Əgər bu sözdə bir neçə hərfi dəyişdirsək, onda o, «birdəfəlik sevmək» mənasını verəcək. Həyat yoldaşını ömürlük sev. Yenə də bu sözdə bir neçə hərf dəyişsək, o, belə məna daşıyacaq: «İndi onu sevirəm. Sonra sevgimi dayandıracam. Lazım olan vaxt isə yenə sevəcəm».

Başqa sözlə desək «Mən daima sevirəm. Lakin hər saniyə sevmək o qədər də vacib deyl. Qorxulu heç nə yoxdur, çünki tezliklə yenə onu sevəcəyəm». Hərfləri dəyişməklə bu cür mənaları əldə etmək olar. Əgər həmin sözdə yenə bir neçə hərfi dəyişmək mümkün olarsa, onda belə bir məna alınaca: «Müəyyən vaxta qədər onu sevmirdim. Lakin bu andan etibarən məndə ona qarşı sonu olmayan sevgi yarandı». Bu o deməkdir ki, sizin həyat yoldaşınıza bu andan başlayan sevginiz hər bir şəraitdə tükənməzdir! Kəlamda bu ayələri oxuyaraq, Rəbdən soruşa bilərsiniz: «Ya Rəbb, həyat yoldaşımı nə qədər sevməliyəm? Bəlkə bir dəfə sevmək kifayətdir? Əgər onu sevmək istəmirəmsə, həmin anda necə onu daima sevə bilərəm?». Burada mübahisə üçün səbəb yoxdur. Bilirsinizmi nə üçün? Çünki Müqəddəs Kitabdakı «sevmək» sözünə nəzər salıb hansı hərflərdən ibarət olduğunu dərhal görə bilərik. Orada istifadə olunan fell indiki zamana aiddir. İndiki zaman isə mənə həyat yoldaşımı daima sevməyi göstərir.

1. Arvadlarınızı sevin, çünki Allah bizə «AQAPE» əmrini verir.

A. İndiki zaman — mən daima sevməliyəm. Bu, nə deməkdir? Bu o deməkdir ki, bir an belə (diqqətlə qulaq asın dostlar, bir saniyə belə) həyat yoldaşıma sevgimi dayandırmamalıyam! Sevgidə heç bir fasilə ola bilməz! Bu xətt heç zaman qırıla bilməz! Buna görə həyatımda nə olursa olsun, mən bir kişi kimi… Dayanın. Bu sevginin başlanğıcı haradan istiqamət götürdü? Hansı anda o yarandı? Mən «razıyam» cavabını verdiyim andan başladı. Allah mənə dedi: «Bryus, bu andan etibarən, sən həyat yoldaşına olan sevgini bir saniyə belə dayandıra bilməzsən». Beləliklə, mən həyat yoldaşıma hisslərindən və davranışlarından asılı olmayaraq sevgimi daima göstərməliyəm.

SUAL: HƏYAT YOLDAŞINIZA SEVGİNİZİ DAYANDIMAQ HİSSİ SİZƏ ÜSTÜN GƏLƏNDƏ NƏ ETMƏLİSİNİZ? HƏYATINIZIN HANSI MƏQAMLARINDA BU HİSSLƏR SİZİ DAHA ÇOX SINAĞA ÇƏKİR?

İndi isə yunanca «sevmək» sözündə hərfləri dəyişdirməklə yaranan ahəngdə daha bir vacib faktı araşdıraq. Bu hərflər vasitəsi ilə kimin hərəkət etdiyini görmək mümkündür. Hərəkətin istiqaməti mənəmi ünvanlanıb? Ola bilsin mənə yönələn hərəkəti icra edirəm? Məsələn, «həlimləşmək» sözündə olduğu kimi mən özümü həlimləşdirməliyəm. Ya da ki, hərəkəti mən icra edirəm, amma istiqaməti sizə ünvanlanıb?!

Düzgün cavab belədir: mən sevgimi nümayiş etdirirəm, həyat yoldaşım da onu alır. Əks halda, bunu sevgi adlanlandırmaq olmaz. Soruşa bilərsiniz ki, mən nəyi nəzərdə tuturam? Təsəvvür edək ki, bu gün mən parka gedib oturacaqda əyləşərək, Darlini necə çox sevdiyimi düşünürəm. Bütün bunlar məni fikirlərimdə və hisslərimdə canlanır. Mən oturacaqda əyləşərək düşündüyüm sevgini Darlin alırmı? Xeyr. Bəli, ürəyimdə coşqun hisslər var idi. Lakin onlar mənim daxilimdə qaldı və onları ona ötürə bilmədim. Müqəddəs Kitab mənə həyat yoldaşımı sevməyi əmr edəndə mənə sevgimi əməllərlə icra etməyi bildirir. Bu sevgi isə…

Xahiş edirəm bir dəqiqəlik təsəvvür edəsiniz ki, siz mənim həyat yoldaşımsınız. Fərz edək ki, bu şəkil mənim sevgimin nümunəsidir. Beləliklə, mən sevgimi başqa adama deyil, yalnız həyat yoldaşıma verməliyəm. Mən ona sevgimi bəxş edirəm, o isə onu alır. O, hiss edir ki, sevgimin yalnız bir hissəsini alır. Əks halda, onu sevdiyimi demək olmaz. Əgər mən oturacaqda əyləşəndə daxilimdə gözəl sevgi hissləri baş qaldırısa, bütün bunlar çox gözəldir. Lakin mən həyat yoldaşımı Allahın əmr etdiyi kimi sevmək istəyirəmsə, onda ayağa qalxmalı və həyat yoldaşıma zəng edərək deməliyəm: «Əzizim, mən bu gün oturacaqda əyləşərək hər an səni nə qədər sevdiyimi düşünürdüm. Buna görə də mən zəng edərək səni çox sevdiyimi demək istədim». Mağazaya gedərək açıqca alın və onu poçtla həyat yoldaşınıza göndərin.

Təsəvvür edin ki, üç gün sonra işdən evə qayıdanda o mənə deyir: «Mən sənin açıqcanı aldım!». Əsas odur ki, öz məhəbbətini lazım olan yerə çatdırasan. Bəs, sizin həyat yoldaşınız sizdən sevgi məktubları alırmı? Daha bir sual: həftə ərzində neçə dəfə ona sevgi ismarıclarınızı göndərirsiniz? Bilirsinizmi, əksər qadınlar haqqında nə demək olar? Onlar sevgiyə susayıblar. Onlar səbirsizliklə öz ərlərindən sevgi ismarıclarını gözləyirlər. Həqiqi sevginin xoşbəxt sonluğu olmur. Çünki həqiqi sevginin ümumiyyətlə sonu yoxdur.

B. Mən fəal şəkildə əməllərimlə sevməliyəm. «Məhəbbət — yeganə müəssisədir ki, nə qədər çox xərcləsən, bir o qədər çox əldə edərsən. Onu bəxş edin, sellər kimi axıdın, ciblərinizi boşaldın. Sabah o, əvvəl olduğundan daha çox olacaq».

Və nəhayət, «sevmək» felindən daha nəyi bilmək olar? Bu, bizim üçün ya nəqli cümlə, ya sual, ya da əmr cümləsi kimidir? Burada «bunu etməyə borcluyam» deyilirmi? Əmr — möcüzəlidir! Allah kişilərə sadəcə sevməyi təklif etmir. O, bunu məsləhət də etmir. Burada Allah bu sözü əmr formasında istifadə edir.

C. Əmr forması — mənim düşünərək məhəbbətin xeyrinə seçim etməyim deməkdir. Seçim etmək gözəldir! Bilmirdim ki, sevib sevməməyimə mən qərar verirəm. Elə bilirdim ki, məhəbbət qəfildən ürəyimdə yaranır. Və bu zaman onu göstərmək lazımdır! Bu isə adətən, sən mənimlə mehriban davrandığın, yuxumu tam aldığım və boğazım ağrımadığı zaman baş verir!. Bax, onda mən sevməyi bacarıram… başa düşürsünüzmü...? Xeyr!!! Belə olmaz! Bu, əmrdir! Diqqətli olun. Bu, o deməkdir ki, Vilkinson, bu andan etibarən sən həyat yoldaşına olan sevgini bir an belə dayandıra bilməzsən. Bir saniyə belə! Bu, çox ciddi məsələdir!

Heç vaxt öz sevginizi ona qarşı dayandırmayın! Bunun üçün bütün mümkün olan üsullardan — gözəl sözlərdən, ağuşdan, zərif toxunuşdan, əməllərdən, hədiyyələrdən, nəvazişdən, mətbəxdə kiçik surprizlərdən istifadə edin. Bu qadın ona bəxş etdiyim məhəbbəti daim qəlbində daşımalıdır!

Beləlklə, məhəbbət fəal olmalıdır. Bu mövzuya aid gözəl bir sitat gətirmək istərdim.

Kasıb olsalar da, bəzi insanlar bizi digərlərindən daha çox özlərinə cəlb edərlərsə, bu məsihçilik deyil. Məsih bizi nəinki üstünlüklərimizi dəyişməyə, həm də sevməyə çağırır. Məhz bunun üçün bizə sevmək əmr olunub. Bunu səy göstərməklə əldə etmək olar.

Alen Klassen

Mən məhəbbətin xeyrinə seçim etməliyəm! Siz soruşa bilərsiniz ki, mənim seçimimin nə dəxli var? Beləliklə, sitat:

Hər birimiz düşüncələrimizdə ideal həyat yoldanı obrazının təsəvvür edirik. Lakin biz ideala hər şeydə yaxın olmayan insanla ailə qururuq. Bu anda qarşımızda seçim yaranır: ya xəyallarında yaratdığımız obrazı unudaraq qarşımızdakı insanı sevmək, ya da qarşımızdakı insana laqeyd yanaşıb yaratdığımız obrazı sevmək.

kiçik C. Qrent Hauard

Dərsliyimizin sonunda mən sizi xəyallarınızda obrazını yaratdığınız ideal insanı unudub, ailə qurduğunuz həyat yoldaşınıza diqqət ayırmağa və onu olduğu kimi sevməyə çağırıram.

ARVADLAR ÜÇÜN

Ev quran ürək

1-Cİ HİSSƏ

Hər bir qız böyüyəndə öz şahzadəsinə ərə getməyi arzulayır. O, göylərdə bağlanmış nikah haqqında düşünür. Əgər o, Allahın onu ailədə necə görmək istədiyini bilmirsə, onda onun arzuları dəhşətə çevrilər. Nə məktəbdə, nə kollecdə mənə yaxşı həyat yoldaşı olmağın sirlərini öyrətməyiblər. İndi biz Allahın bu gözəl vəzifə haqqında nə düşündüyünü öyrənəcəyik. Ola bilsin, siz həyatınızda ilk dəfə dərk edəcəksiniz ki, Allah sizi necə böyük çağırışa dəvət edib. Bu dərsin sonunda siz yalnız bu vəzifənin vacibliyini deyil, həm də xoşbəxtliyinizin sirlərini öyrənəcəksiniz. Nəhayətdə, siz həqiqətən də nikahınızın göylərdə bağlandığına əmin olacaqsınız.

Müqəddəs Kitabda nikahın surətinə həsr olunmuş dərsliklərimizə xoş gəlmisiniz. Mövzu ailədə qadının vəzifəsi haqqında olacaq. Düzünü desəm, düşünürəm ki, dərsliklərimizin içərisində məhz bu mövzu ərlərimizi qəti şəkildə dəyişəcək. Mən Darlinlə bu barədə ciddi araşdırma aparmayana qədər dərk etmirdim ki, ailədə qadının vəzifəsi nədən ibarətdir. Bu araşdırmalara üç il vaxt sərf olundu. Məhz o vaxt mən özüm üçün nikahda qadının vəzifəsi haqqında Müqəddəs Kitabın həqiqətlərini aşkar elədim. Əksər hallarda oxuduqlarımla razılaşmırdım. Çünki gözləmədiyim anda bilmədiyim faktlarla rastlaşırdım. Hər ikimiz ailədə düzgün mövqedə deyildik. Mən ailəni ailə başçısı kimi idarə etmirdim. Darlin isə Allahın ona tapşırdığı vəzifəni icra etmirdi. Bunun səbəbi tərslik və laqeyidlik deyil, bu barədə Allahın Kəlamında nə yazıldığını xəbərsiz olmağımız idi. Müqəddəs Kitabda qadının rolu haqqında yazılanları bir sözlə ifadə etmək olar: «Köməkçi». Ərin vəzifəsi ailənin başçısı olduğu kimi, qadının da vəzifəsi köməkçi olmaqdır.

Əziz xanımlar, «köməkçi» sözü sizdə hansı təsəvvürlər yaradır? Ola bilər ki, siz gözləriniz önündə «köləliyi» canlandırırsınız. Yaxud da, siz düşünürsünüz ki, köməkçi olmaq ərinizə xidmət etmək deməkdir? Ya da sizdə «Tarzan» kinofilimində olduğu kimi tüklü nəhəngin sizin əlinizdən tutub həyatınız boyu təhlükələrdən qoruyaraq qollarında daşıdığını təsəvvürünüzə gətirirsiniz. Bəlkə də düşünürsünüz ki, siz ərinizin həmişə özü ilə daşıdığı mülkünün bir hissəsinə düşən mükafatsınız?

Beləliklə, biz sizinlə «köməkçi» sözünün mənasını, yəni arvadın vəzifəsini araşdıracağıq. Düşünürəm ki, bizim dövrümüzdə nikahda qadının vəzifəsindən mübahisəli başqa bir mövzu yoxdur. İstəyirəm ki, Amerikada və ondan kənarda ictimaiyyətin qadının ailədə rolu haqqında baxışlarını dəyişmək üçün mübarizə aparan qadınların sizə fikirlərini çatdırım. Böyük nüfuza malik bir qadın belə deyir:

Nikah məktəbi qadınlar üçün köləliyi təlqin edir. Aydındır ki, bu məktəbin təməlini sarsıtmaq və qadınların azadlığını əldə etmək üçün böyük səy göstərilməlidir. Nikahı ləvğ etmədən qadınlara azadlıq vermək olmaz.

Şelia Kronan

Feminist hərəkatına dair bəyannamədəki rəsmi sənədlərdən bir sitat gətirək:

Nikah qadınların istismarı üçün qanuni şəkildə təsdiq olunmuş və kişilərin xeyrinə olan bir vasitədir. Biz nikah məktəbinin təməlini sarsıtmaq üçün öz səylərimizi əsirgəməməliyik. Qadınların azad olması üçün onun ləğv olunması mütləqdir. Beləliklə, qadınların kişilərdən ayrılması üçün onları ruhlandırmaq lazımdır.

Feminist hərəkatının bəyannaməsi

Necə müəyyən etmək olar ki, sizin üçün Allahın iradəsi nədir? Bu, həm kişilər, həm də qadınlar üçün mürəkkəb məsələdir. Biz sizinlə nə «sağdakı», nə də «soldakı» mövqeləri araşdırmayacağıq. Həmçinin fikirlərimizlə də bölüşməyəcəyik, çünki bu, bizdən başqa heç kim üçün maraqlı deyil. Beləliklə, biz Müqəddəs Kəlamı açıb orada yazılanları sizə çatdıracağıq. Darlin kişilərə verdiyim eyni sualları sizə verəcək: «Sizi heç kəs başa düşməsə belə, öz həyatınızı Allahın Kəlamına əsasən yaşayırsınızmı?».

Beləliklə, Allahın Kəlamını açaq və orada nə yazıldığını oxuyaq: (Yaradılış 2:18)

«Rəbb Allah yenə dedi: «İnsanın tək olması yaxşı deyil, Mən ona münasib olan bir... dost «yaradacağam» — dedi? Xeyr. «Qadın yaradacağam» dedi?

Xeyr! «Ona münasib köməkçi yaradacağam» — dedi. (Yaradılış 2:20)

«İnsan bütün ev heyvanlarına, göydəki quşlara və bütün çöl heyvanlarına ad verdi, amma insana münasib ola bir köməkçi tapılmadı».

Dünya yaranmamışdan əvvəl Allah nə yaradacağını yaxşı bilirdi. O, kamil olan kişini — Adəmi yaratdı. Sonra kişiyə nəzər salaraq ona dedi: «Kişinin tək olması yaxşı deyil». İndi isə diqqətlə qulaq asın! Bu, bizim üçün təəccüblü olsa da, Allah həmin an yaradacağı şəxsə dəqiq vəzifə verdi: «Mən ona münasib olan bir köməkçi yaradacağam». Yəni kişi kimi, amma xüsusi təyinat, xüsusi missiya ilə — kişiyə kömək etmək missiyası ilə. Əgər Müqəddəs Kitab qadının rolu haqqında nə dediyi barədə maraqlanırsınızsa, onda Kəlamın bu ayəsində aydın görünür ki, bu, köməkçi vəzifəsidir.

Digər ayə isə Yaradılış 1:27, 28-də yazılıb:

«Allah insanı Öz surətində yaratdı, Allahın surətində yaratdı, onları kişi və qadın olaraq yaratdı. Allah onlara xeyir-dua verərək dedi: “Törəyib çoxalın və yer üzünü bürüyüb ona sahib olun”».

Allah kişi və qadını Öz sürətində eyni hüquqlu yaratdı. Bir azdan buna əmin olacaqsınız. Lakin belə bir sual yaranır: «Allah məni kişiyə köməkçi təyin etməklə bir qadın kimi məndən nə gözləyir?». Köməkçi sözünün əsl mənasını bilmək üçün Əhdi-Ətiqdə olan bütün ayələri araşdırdıq. Bu sözlə yüz dəfələrlə qarşılaşdıq. Tapdığımız ayələri müqayisə edərək suala cavab tapmağa çalışdıq: «Qadın ailə qurmağa razılıq verdikdən sonra köməkçi kimi Allah ondan nə gözləyir?». Araşdırmalar apararkən hər biri böyük əhəmiyyətə malik olan üç həqiqəti aşkar etdik.

№1. Köməkçi — müəyyən bir işdə kömək edən şəxsdir. Bu insan başqasının ehtiyac duyduğu hər hansı bir şeyi ona verir. Zəbur 70:6-da yazılıb: «Budur, bir məzlum, bir fəqirəm, ey Allah, Sən Özünü tez yetir. Köməyim, xilaskarım Sənsən, ya Rəbb, ləngimə!» Bu ayədə haqqında danışılan insan necədir? O, məzlum və fəqirdir. Onun nəyəsə ehtiyacı var.

№2. Köməkçi — kömək etməklə yanaşı, həm də ruhlandıran biridir. Yeşaya peyğəmbərin kitabı 41:10-da yazılıb: «Qorxma, çünki Mən səninləyəm, (bu insanların keçirtdiyi hisslərə baxın. Onlar qorxurdular) dəhşətə gəlmə, çünki Allahın Mənəm. Səni qüvvətləndirəcəyəm, sənə kömək edəcəyəm (araşdırdığımız söz bax, budur). Sadiq sağ əlimlə sənə dayaq olacağam».

Burada «kömək etmək» hansı mənanı ifadə edir? Yəni həyat yoldaşınız özünü məyus, ovqatı pozulmuş, uğursuz hiss edəndə və onun emosional tələbatları ödənilməyəndə, siz ona mənəvi dəstək olmaq üçün bütün gücünüzü sərf edirsiniz. «Qüvvətləndirmək» «güc, qüvvə» sözündən yaranır. Bu o deməkdir ki, onun ehtiyac duyduğu andakı qüvvə siz olmalısınız. Onun həyatında hansısa sahədə gücü çatışmırsa, siz bütün gücünüzü toplayaraq həmin sahədə ona dəstək olursunuz. Onda zəiflik, sizdə isə güc var. Onda çatışmayanı siz ona verirsiniz və bunula da onun ehtiyacını ödəyirsiniz.

№3. Siz həyat yoldaşınızı ruhlandırmaqla yanaşı ona dəstək də olmalısınız. Köməkçi — dəstək göstərməyi bacaran insandır. Bu barədə Daniel peyğəmbərin kitabı 10:13-də yazılıb:

«Lakin Fars ölkəsinin hamisi olan mələk iyirmi bir gün mənə qarşı dayandı. O zaman baş mələklərdən biri olan Mikayıl köməyimə (bu da araşdırdığımız söz) gəldi, çünki mən orada Fars ölkəsinin hamisi olan mələklə birgə qalmışdım».

Bu ayədə hansı mənzərə canlanır? Demək olar ki, həyat yoldaşınızın təhlükəyə məruz qaldığı və köməyə ehtiyac duyduğu vəziyyətə oxşar bir haldır. Ola bilsin ki, əriniz üzərində hər hansı bir təzyiq var. Bəlkə də həyat ona qarşı çox sərt davranır. Məhz bu anda Allahın surətində yaradılan qadın kimi malik olduğunuz bütün gücünüzü toplayaraq ərinizi müdafiə etməlisiniz. Siz zərbənin gücünü zəiflətməli və ərinizi ruhlandırmalısınız. Başqaları yanında olmadığı anda belə, siz onun yanında olmalısınız. Hətta, bütün ətrafı ərinizin bu vəziyyətdən çıxa bilməyəcəyini düşündüyü anda, siz onun yanında olub deyəcəksiniz: «O, mənim həyat yoldaşımdır! Mənim köməyimlə o, mütləq çıxış yolu tapacaq!». Çünki sizin baxışlarınız tamam fərqlidir.

SUAL: HƏYAT YOLDAŞINIZIN SONUNCU DƏFƏ NƏ VAXT CİDDİ PROBLEM YAŞADIĞINI XATIRLAYIN. ÖZ QRUPUNUZDA HƏMİN ANDA HƏYAT YOLDAŞINIZA NECƏ DƏSTƏK OLDUĞUNUZU BÖLÜŞÜN.

Gəlin, «köməkçi» sözünün mənasını daha da dərindən araşdıraq. Biz Allaha dua edərək Müqəddəs Kitabı nöqtəbənöqtə araşdırdıq: «Ya Rəbb, bu mövzuda yeni açıqlamalar əldə etmək üçün bizə müdriklik ver». Və əvvəl əhəmiyyət vermədiyimiz maraqlı açıqlamaya rast gəldik. Müqəddəs Kitaba müvafiq bir nömrəli köməkçi bilirsinizmi kimdir? Allah! Allah hər kəsdən çox Özünü köməkçi adlandırır. İlk növbədə ən yaxşı köməkçimiz — Səmavi Atamızdır. Bizim köməkçimiz — Ata Allahdır. İbranilərə məktub 13:6-da yazılıb:

«Buna görə biz arxayınlıqla deyirik: “Rəbb mənə yardım edəndir, heç qorxmaram. İnsan mənə nə edə bilər?”»..

İkincisi: Yəhyanın müjdəsi 16:7-də yazılıb ki, bizim köməkçimiz Müqəddəs Ruhdur:

«Bununla belə, Mən sizə həqiqəti söyləyirəm: Mənim getməyim sizin xeyrinizədir. Çünki getməsəm, Vəsatətçi (burada da eynilə «köməkçi» sözü istifadə olunur) yanınıza gəlməz, amma getsəm, Onu sizə göndərəcəyəm».

Həmçinin İsa Məsih də bizim köməkçimizdir: «Mən də Atadan xahiş edəcəyəm və O, sizə başqa bir Vəsatətçi (yəni köməkçi) göndərəcək ki, daim sizinlə olsun» (Yəhya 14:16).

Ona görə də əziz xanımlar, icazə verin sizə vacib olan bir şeyi söyləyim: ictimaiyyət «köməkçi» sözünü ucuzlaşdıraraq Allahın iradəsinə görə hərəkət etmək istəyənləri aldatdı. Onları köməkçi olmağın ən böyük çağırışlardan bir olmadığına inandırıblar. Lakin biz bu sözə Allahın nöqteyi-nəzərindən yanaşmalıyıq. Allah deyir: «Mən sizə sadəcə hərdən kömək etmirəm. Mən Köməkçinin Özüyəm! Sizlərdən kim böyük olmaq istəyirsə, hamıya xidmətçi olsun». Beləliklə, ən böyük tərifə köməkçi olmağın Allaha bənzəmək olduğunu dərk edən insanlar (bizim mövzuda isə qadınlar) layiqdir. Köməkçi vəzifəsi haqqında qonşularınız, məbədinizin üzvləri nə demələrindən asılı olmayaraq, bilin ki, bu, Göylərdən qadına verilən ən böyük çağırışınızdır.

İndi isə bu sözləri mənimlə bərabər söyləyin: «Qadın Allahın planına uyğun ərinə dəstək olan, onu ruhlandıran köməkçidir».

Beləliklə, mən sözü öz köməkçimə verirəm. Bizim ailədə köməkçi vəzifəsini yerinə yetirən insandan başqa kömək haqqında kim daha yaxşı danışa bilər?

Darlin: əgər siz toyumuzda olsaydınız və bir-birimizə verdiyiyimiz vəddən sonra məni kənara çəkib soruşsaydınız:

— Darlin, sən həyat yoldaşı olmağın nə demək olduğunu bilirsənmi?

Mən deyərdim:

— Əlbəttə, bilirəm!

— Bəs bilirsənmi arvadın vəzifəsi nədir?

— Təbii ki, bilirəm. Bunu mənim anam, nənəm və əksər tanışlarım yaxşı bilir. Mən daha yaxşı bilirəm ki, həyat yoldaşı olmaq nə deməkdir və nə etmək lazımdır. Məni müşahidə edə bilərsiniz.

Buna görə də uzun illər mən arvadın nə etməli olduğunu etməyə çalışırdım. Və üzərimə düşən bütün öhdəlikləri yerinə yetirməyə cəhd göstərirdim. Lakin bilmirdim ki, Müqəddəs Kitabın dili ilə desək, arvad ərinin köməkçisi olmalıdır. Mən dörd il İlahiyyat məktəbində oxudum. Müqəddəs Kitabda ər-arvad münasibətlərinə və ailədə qadının vəzifəsi haqqında bütün ayələri bilirdim. Mən onları diqqətlə araşdırırdım. Hətta, bəzilərini əzbərləmişdim. Lakin hansısa səbəbə görə mən əsas və birinci prinsipi dərk etməmişdim:

1. Qadın kişinin köməkçisidir, çünki bunun təməlini Allah belə qoyub (Yaradılış 2:18–23). Bunu nə qadın, nə də ki, kişi düşünməyib. Bu, Allahın qərarıdır, Onun planıdır. Allahın planının özəlliyinin nədən ibarət olduğunu bilirsinizmi? Allahın istənilən planı kamildir. Sizcə belə deyil? Onun planına nəsə əlavə etməyə lüzum yoxdur. Onun planında çatışmayan nəsə yoxdur. Buna görə də ciddi düşünməli oldum: sən demə, Allahın planı elə bundan ibarət imiş! Bunu dərk edəndə isə, biz artıq çoxdan evli idik.

Mənə görə belə bir qayda-qanun ədalətsiz səslənirdi. Düzdür, mən yaxşı dərk edirdim ki, ailənin başçısı kişi olmalıdır. Lakin evlilik həyatımızda elə anlar olurdu ki, özlüyümdə düşünürdüm: məncə, indi mən ailə başçısı vəzifəsini heç də pis yerinə yetirməzdim; məncə, bu vəzifəni hətta, ərimdən belə yaxşı yerinə yetirərəm… Buna görə də vaxtaşırı özlüyümdə mübarizə apararaq belə düşünürdüm: «Ya Rəbb, mənə elə gəlir ki, Sən kişilərə qadınlara nisbətən daha çox tərəfdarlûq edirsən!». Bu fikir heç cürə mənə rahatlıq vermirdi. İndi isə bir çox qadınlarda yaranan bu fikri müzakirə edək.

Hər dəfə Allaha açıqcasına sual verəndə, açıqcasına da cavab almış oluruq. Allah Yaradılış 1:27–28 vasitəsilə mənə cavab verdi. Burada yazılıb:

«Allah insanı Öz surətində yaratdı, Allahın surətində yaratdı. Onları kişi və qadın olaraq yaratdı. Allah onlara xeyir-dua verərək dedi: “Törəyib çoxalın və yer üzünü bürüyüb ona sahib olun: dənizdəki heyvanlar, göydəki quşlar, yerdə sürünən bütün canlılar üzərində hökmranlıq edin”».

Gördüyünüz kimi, Rəbb sanki mənə dedi: «Darlin, sən yanılırsan! Mən kişiləri qadınlardan üstün tutmuram. Mən səni Öz surətimdə, eynilə sənin ərin kimi yaratmışam. Siz hər ikiniz Allahın surətində Allaha bənzər yaradılmısınız! Sizin hər ikiniz Mənim üçün eynisiniz, Mən hər ikinizə xeyir-dua vermişəm. Mənim sizin hər biriniz üçün planım var. Siz hər ikiniz Mənim üçün dəyərlisiniz. İçinizdə Mənim üçün xüsusi olan yoxdur!». Beləliklə də, Rəbb mənə nəyisə xatırlatmış oldu. Allah qarşısında ərimlə eyni olduğumu eşitmək mənim üçün çox vacib idi. BİZİM EYNİ HÜQUQUMUZ VAR, AMMA VƏZİFƏMİZ MÜXTƏLİFDİR.

Bunu dərk etdiyim vaxt özlüyümdə düşündüm: «Bax, indi razılaşıram!». Allah ər-arvad münasibətlərinin hansı tərzdə qurulmasını yaxşı bilir. Onun kamil planına əsasən tərəflərdən biri baş, digəri isə onun köməkçisi rolunu oynamalıdır. Və biz dərk etməliyik ki, bir-birimizdən yalnız rollarımıza görə fərqlənirik. Belə ki, bizlərdən biri digərindən üstün deyil, yaxud da, ailə başçısı sayılması üçün üstün namizəd deyil. Allahın kamil planı məhz belədir ki, tərəflərdən biri baş, digəri isə ona köməkçi olmalıdır. Bu halda məndə belə bir sual yarandı: «Yaxşı, Rəbb, bəs, köməkçi nə deməkdir? Öz vəzifəmin öhdəsindən layiqincə gəldiyimi mən necə müəyyən edə bilərəm?». Yenə də Yaradılış 2:18-ə əsasən Rəbb mənə cavab verdi:

«İnsanın tək olması yaxşı deyil, Mən ona münasib olan bir köməkçi yaradacağam».

Bilrsinizmi, müşahidələrə görə tənha yaşayan kişilər özlərinə lazımınca diqqət yetirə bilmirlər? Onlar lazımınca qidalanmır, səliqəsiz geyinirlər. Gülməlidir, elə deyilmi? Bu, sizə yaxşı məlumdur, hə? Ona görə də Rəbb aydın şəkildə deyir: «Mən bu kişini yaratdım. O, kamildir. Onun üçün hər bir şərait yaradaraq bağa yerləşdirdim».

Beləliklə, o, bağda yaşayaraq, Allahın iradəsini yerinə yetirirdi. Allah tərəfindən onun üçün müəyyən edilmiş səlahiyyətləri yerinə yetiridi. Lakin bir gün Rəbb ona baxaraq dedi: «İnsanın tək olması heç də yaxşı deyil!». Sonra deyilənlərə bir diqqət yetirin: «…bir köməkçi yaradacağam»

Sadəcə elə-belə köməkçi deyil. Allah Adəm üçün necə gəldi deyil, xüsusi meyarlara cavab verən bir köməkçi müəyyənləşdirdi. «Mən ona münasib olan bir köməkçi yaradacağam» (Yaradılış 2:18–23).

Allahın kişiyə uyğun köməkçi müəyyənləşdirməsi nə deməkdir? Mən bunu belə başa düşürəm: qadın hansısa xüsusiyyətinə görə Adəmə oxşasa da, ondan nə iləsə də fərqlənir. Lakin buna baxmayaraq, o, hər bir şeydə Adəmə uyğun gəlirdi.

Beləcə, Allah kişiyə nədəsə ona oxşayıb, nədəsə ondan fərqlənən qadını verdi. Lakin əsas o idi ki, bütün münasibətdərdə qadın kişini tamamlayırdı. Bu barədə düşündükcə hiss edirdim ki, Allahın köməkçini necə görməsini dərk etmək necə də gözəldir!

Sonra özüm üçün daha bir prinsipi aydınlaşdırmalı oldum. Mən təxminən belə zənn edirdim: «Ya Rəbb, bildiyin kimi mən öz «ağ atlı» şəhzadəmlə ailə qurmuşam. Mən əmin idim ki, Allah bu kişini məhz məni xoşbəxt etməkdən ötrü yaradıb. Buna görə də mənə elə gəlirdi ki, ərim bu dünyada yalnız və yalnız mənim ehtiyaclarımı təmin etməkdən ötrü mövcuddur!». Ərə gedəndə hamımız belə düşünürük.

1 Korinflilərə 11:8–9-da yazılıb: «Çünki kişi qadından yox, qadın kişidən yarandı. Kişi qadın üçün yox, qadın kişi üçün yaradıldı».

Bir anlığa təsəvvürünüzdə Allahın yaratdığı ilk insanları canlandırın. Mən Allahın bu işdə göstərdiyi sənətkarlığa heyranam! Belə ki, O, deyə bilərdi: «Biz onsuz da bunu bir dəfə etmişik: bir az torpaq götürək və qadını yaradaq». Lakin Allah dedi: «Xeyr. Xeyr. Xeyr. Biz ikinci dəfə bunu təkrar etməyəcəyik. Mən kişini yuxuya verəcəm və ondan bir hissəni — qabırğanı götürəcəm və qadın yaradacam. Və Mən onu kişiyə təqdim edəndə, onda zərrə qədər şübhə yaranmayacaq ki, bu, xüsusi məqsədlə yaradılıb. Mən onu onun üçün yaradıram. Mən təkcə qadını kişidən yox, qadını kişi üçün yaradıram». Bizim necə də xüsusi bir məxluq olduğumuzu düşünməyə dəyər.

İMTİYAZ — QADIN KİŞİDƏN YARANDI. 1 Korinflilərə 11:8

MƏQSƏD — QADIN KİŞİ ÜÇÜN YARANIB. 1 Korinflilərə 11:9

Allah bizi müəyyən məqsəd üçün yaradıb. Yəqin ki, fikir vermisiniz: qadınlarda Allahın bizə bəxş etdiyi xüsusiyyətlər var — kişilərdə olmayan bizim intuisiyamız, həssaslığımız. Qadının naturasında Allahın qoyduğu elə xüsusiyyətlər var ki, kişilərdən çox fərqlənir. Və Allah kişi ilə qadını birləşdirəndə, sanki belə deyir: «Sən hər zaman ona ehtiyac duyacaqsan. O isə sənin köməkçin olacaq. Onun köməyi olmadan bu həyatda yerinə yetirməli olduğun heç bir şeyin öhdəsindən gələ bilməyəcəksən».

Araşdırdığımız prinsiplər mənim ürəyimcədir, çünki qadın olaraq bunları başa düşmək vacibdir: qadın nəinki kişiyə uyğun və ondan götürülüb, eyni zamanda onun üçün yaradılıb. Və ən vacibi — QADIN KİŞİDƏ OLMAYANLARI ÖZÜNDƏ TƏCƏSSÜM ETDİRİR.

Dərk edəndə ki, Allah məni kişi üçün yaradıb, demək, O, mənə xüsusi qabiliyyətlər də verib. Yeri gəlmişkən, hər qadın istənilən kişi üçün nəzərdə tutulmayıb. Burada söhbət ər-arvad münasibətlərindən gedir. Toy günü ərimlə bir ömrü paylaşacağıma söz verəndə, dərk etdim ki, məndə olan qabiliyyətlər həm də onun üçündür. Ərimə onunla birgə olmaq, birgə addımlamaq və ona dəstək olmaq lazım idi. Bunun Allahın planı olduğunu dərk etməyim üçün mənə bir qədər vaxt lazım oldu. Bir qadın olaraq məhz Allahın məndən gözlədiyi bu idi. Bu, mənim vəzifəmdir. Mənim əsas məsuliyyətim ondan ibarətdir ki, hər zaman ərimin yanında olum. Ərimin köməkçisi olmaqla Allahın çağırışına əməl etmiş oluram. Əziz qadınlar! Biz qadınların çox böyük və vacib bir çağırışı var — ərinizlə birgə olub heç kəsin bu dünyada onun üçün edə bilmədklərini yerinə yetirmək. Yer üzündə elə bir qadın yoxdur ki, sizin əriniz üçün edə biləcəklərinizin ödəsindən gələ bilsin.

Təəccüblü deyil ki, heç bir kollecdə yaxşı həyat yoldaşı olmaq dərsi tədris olunmur. Yaxşı köməkçi olmağı öyrənmək kimə lazımdır ki? Lakin indi Allahın Sözünə bu qədər yaxın olarkən bu sözün əsl mənasını dərk etmək və öz vəzifəni öhdəsindən gəlməyi öyrənmək sizin üçün asan olacaq.

Allahdan sizi köməkçi vəzifəsində necə görmək istədiyi barədə açıqlama verməsini istəməyi unutmayın.

2-Cİ HİSSƏ

Həyat yoldaşınız sizdən nəsə etməyi xahiş edəndə siz bunu necə qarşılayırsınız? Ola bilsin ki, siz qəzəblə ona cavab verməyə tələsirsiniz: «Mən məşğulam», yaxud «Sən bir az gözləyə bilməzsən?». Bəs, həyat yoldaşınız sizin ondan daha vacib işlərinizin olduğunu görəndə necə olur? Beləliklə, Bryusun «köməkçisi kimdir?» növbəti prinsipinin açıqlamasına qulaq asaq.

Biləndə ki, sizin vəzifəniz kömək etməkdir, onda belə bir sual yaranır: siz nə etməlisiniz?

İkinci prinsip: KÖMƏKÇİ ƏRİNƏ KÖMƏK ETMƏK ÜÇÜN BÜTÜN VAR-GÜCÜNÜ SƏRF ETMƏLİDİR.

Başqa sözlə desək, qadının nəyi varsa hər şeyi ərinə həsr etməlidir. Əziz xanımlarımız, mənə diqqətlə qulaq asın. Məsələ bundadır ki, siz köməkçi olduğunuz halda hər bir insanın köməkçisi olmursunuz. Siz yalnız bir insanın köməkçisi ola bilərsiniz.

Beləliklə, öz həyat yoldaşınız üçün bütün var-gücünüzü və həyatınızı cəmləyib, ona hər şeydə kömək etməlisiniz. Buna görə sizin bütün yaradıcı bacarıq və ixtiraçılıq qabiliyyətiniz onun arzu və istəklərini həyata keçirməyə sərf olunmalıdır. Həmçinin onun bacarıqlarını üzə çıxartmaqda ona köməkçi olmalısınız. Məhz bu prinsipə əsaslanaraq, biz bir neçə bəndlər vurğulamışıq:

A. QADININ HƏYATDA ƏN ƏSAS ÜSTÜNLÜYÜ NƏ İŞ, NƏ XİDMƏT, NƏ DƏ UŞAQLAR OLMALIDIR. O, HƏR ŞEYDƏN ÖNCƏ HƏYAT YOLDAŞINI ÜSTÜN TUTMALIDIR.

Bu barədə Flourens Littaver yaxşı deyir:

Biz qadınlar həyat yoldaşlarımızı birinci yerə qoyub, onların qayğısına qalmalı və hər şeydə razı salmalıyıq. Bu, o demək deyil ki, biz ayaqaltı kimi taptalanıb həmişə evdə oturmalı və sərbəst düşünməkdən məhrum olmalıyıq. Biz həyat yoldaşımızı uşaqlarımızdan, valideynlərimizdən, dostlarımızdan və bütün məşğuliyyətlərimizdən öndə qoymalıyıq.

Flourens Littaver

Beləcə, əsl köməkçi həmişə belə düşünməlidir: «Mənim həyatımda ən vacib olan nədir? Yalnız bir insan». Səhər yuxudan oyanarkən ağlınıza gələn ilk fikir nə olmalıdır? «Bütün işlərimi necə planlaşdırım?» Xeyr!!! «Görüləsi çox işim var?» Xeyr!!! «Uşaqlarımı necə idərə edim?» Xeyr! MƏN BU GÜN ÖZ HƏYAT YOLDAŞIMA NECƏ KÖMƏK ETMƏLİYƏM! Fərq var, elə deyilmi? «Siz demək istəyirsiniz ki, Allah mənim bütün ömrümü həyat yoldaşıma həsr etməyimi istəyir?» Bəli, O, məhz bunu istəyir. Müasir qadınlar arasında bunu etmək istəyən qadın çox azdır. Qadınların arzuladığı kimi ailəni idarə edən kişilər az olduğu qədər, kişilərin arzuladığı köməkçi qadınlar da azdır. Nəyə görə bu, belədir? Çünki hər birimiz müstəqil yaşayaraq öz şəxsi işlərimizlə məşğul olmaq istəyirik: «Qoy ərim öz işi ilə, mən də öz işimlə məşğul olum. Mən işləyib, öz vəzifəmi yerinə yetirməli və uşaqlarımın tərbiyəsi ilə məşğul olmalıyam. Gördüyüm iş də elə budur. O isə, qoy öz işləri ilə məşğul olsun».

Növbəti bənd:

B. QADININ KÖMƏYİ İLK ÖNCƏ ƏRİNƏ YÖNƏLMƏLİDİR.

Darlinlə bu barədə ilk dəfə düşünməyimizi xatırlayıram. Əzizim, yadındadırmı? Mən birinci mərtəbədə dəqiqliyi ilə bu mövzunu araşdırıdım. Birdən dərk etməyə başladım ki, Allah qadını ərinə köməkçi kimi yaradıb. Beləcə, həyat yoldaşım mənə köməkçi olmalıdır! Əvvəllər bu barədə heç düşünməmişdim. Əlbəttə, mənim həyat yoldaşım insanlara kömək etməlidir. Amma şəxsən mənə kömək etməsini heç vaxt düşünməmişdim. Bu açıqlama gözlənilməz oldu. Bu açıqlamanın nə demək olduğunu başa düşmək və müzakirə üçün Darlinin yanına ikinci mərtəbəyə qalxdım. Belə olmuşdu, əzizim? Zəhmət olmasa, yanıma gəl. Gəl aydınlaşdıraq.

— Mən soruşdum… Mən səndən nə soruşdum?

Darlin: Soruşdun ki: «Darlin, sən mənə necə kömək edirsən?» Mənsə cavab verdim: «Mən sənin üçün yemək hazırlayıram, paltarlarını yuyuram, evi təmizləyirəm və uşaqlarımızın qayğısına qalıram». Düşünürdüm ki, bu, açıq-aydın görünür. Bu, nə sualdır?!

Bryus: Aha… bəs, mənim reaksiyam necə oldu?

Darlin: Sən dedin ki, bütün bunlar çox vacibdir. Lakin təsəvvür et ki, sabah sənə nə isə oldu… Onda yemək yeyə biləcəmmi?

Darlin: Mən düşünürəm ki, sən özün üçün nəsə hazırlaya bilərsən.

Bryus: Bəs, evin təmizliyi barədə necə?

Darlin: Kimsə gəlib evi səliqəyə sala bilər.

Bryus: Mən təmiz paltarda gəzə biləcəmmi?

Darlin: Düşünürəm ki, kimsə paltarını yuya bilər.

Bryus: Bəs, uşaqlar?

Darlin: Onlara dayə tutarsan… Bir dəqiqə!!! — Bunu deyərək o, yataqdan sıçradı. — Sən demək istəyirsən ki, mən lazımınca sənə kömək etmirəm?!!!

Bryus: Bəs, sonra nə oldu?

Darlin: Bryus gülümsədi. Onun nəsə demək istədiyini başa düşdüm. Sonra o dedi: «Bəli, bütün bunlar vacibdir. AMMA…». O, izah etməyə başladı ki, əslində mən ona heç bir qadının kömək edə bilmədiyi kimi kömək edirəm. Daha sonra əlavə etdi: «İşdən pis əhval-ruhiyyədə evə qayıdanda səndən başqa heç kimdə dəstək axtarmıram. Özümdə seksual tələbat hiss edəndə səndən başqa heç kimdə bu tələbatımın ödənilməsini axtarmıram. Əgər məndə hansısa bir arzu varsa, onu səndən başqa adamla bölüşmürəm. Məhz bu sahələrdə sənin köməyinə daha çox ehtiyacım var». Onun bu sözlərindən başa düşdüm ki, ehtiyac duyduğu şeylər bizim düşündüklərimizdən fərqlidir.

Bryus: Çox gözəl. Çox sağ ol.

Mən başa düşüləcək tərzdə ona dedim: «Əzizim, mən evə gələrkən ərzaq almaq üçün sənə pul verəndə, bu, mənim sənə olan məhəbbətimi hiss etdirirmi?»

«Əslinə qalsa, xeyr…».

Tamamilə doğrudur. Əgər sən bir çox iş görürsənsə, bu, o demək deyil ki, qarşındakı insan bütün bu işlərdə sənin məhəbbətini görür. Həmçinin başın hər hansısa bir işə qarışıqdırsa, bu, hələ mənə kömək etməyini bildirmir. Sən sadəcə ev işlərini idarə edirsən. Beləliklə, əgər mən kömək etmək istəyirəmsə, bizlərdən kim hansısa bir ehtiyac duyduğumuzu bizə göstərə bilər? Mən özlüyümdə kömək etmək məqsədilə həyat yoldaşımın bu, və ya filan ehtiyaclarına görə siyahı tuta bilərəmmi? Bəli, tuta bilərəm. Lakin bu, həyat yoldaşımın deyil, mənim siyahım olacaq.

Növbəti prinsip:

C. QADININ KÖMƏYİNİN KEYFİYYƏTİNİ KİŞİ QİYMƏTLƏNDİRMƏLİDİR.

Bəlkə də həyat yoldaşınızdan soruşmaq istəyəcəksiniz: «Əzizim, sənə kömək etməyim xoşuna gəlirmi? Mən sənə daha nələrdə kömək edə bilərəm?». Əgər siz həyat yoldaşınıza belə suallar versəniz, çox güman ki, onun özünə gəlməsini uzun müddət gözləməli olacaqsınız. Çünki ola bilsin ki, siz heç vaxt ona belə suallar verməmisiniz. O isə belə cavab verə bilər: «Sən mənə kömək etmək istəyirsən? Sən nəyi nəzərdə tutursan? Sən doğrudan da mənə kömək etmək istəyirsən?! Buna inana bilmirəm!... Çox gözəl! Lakin bu barədə düşünmək üçün mənə bir neçə ay vaxt ver!!!» Sizcə, bu cür reaksiya nəyə görədir? Siz ona əvvələr kömək etməmisiniz. Siz sadəcə olaraq görməli olduğunuz işlərlə, yəni ərin köməkçisi kimi deyil, arvadın və ya ananın görməli olduğu işlərlə məşğul olmusunuz. İcazə verin, bu iki şey arasında nə qədər böyük fərq olduğunu sizə göstərim. Həyat yoldaşınız sizdən çox şey gözləmir. Ciddi deyirəm. Mən evə gələndə Darlin məni öpür və qarşıma bir fincan qəhvə qoyub bütün diqqətini mənə cəmləyir. Uşaqlar isə nə iləsə məşğul olur.

Sizcə, mən evə gələndə özümü necə hiss etmiş oluram? Onun mənə olan münasibətini necə başa düşərəm? O, məni birinci yerə qoyaraq özünü tamamilə mənə həsr edir. Həyat yoldaşınız evə gələrkən, yaxud onun hansısa bir tələbatı varsa, siz hansısa addım ata bilərsiniz. Addım atdığınız zaman isə o, belə deyə bilər: «Sən bunu şəxsən mənim üçün etmisən?» Bəs birdən həyat yoldaşınızdan soruşsanız:

«Əzizim, sənin gələcək üçün planların nədir?»

«Sən nəyi nəzərdə tutursan? Mən hələ görücülük ənamına malik deyiləm».

«Yox, mən gələcək üçün arzularını soruşuram».

«Heç nə arzulamıram».

«Amma mən elə düşünürəm ki, sənin hansısa arzun var. Sən beş ildən sonra öz həyatını necə görmək istəyərdin? Mən Allahdan arzularını yerinə yetməsi üçün dua edə bilərəm. Bundan əlavə, məqsədinə çatmaq üçün sənə kömək edə bilərəm».

Həyat yoldaşım Darlin bu prinsipi tez mənimsədi. O, məndən tez-tez arzularım barədə soruşurdu. Biz bunları tez-tez müzakirə etməyə başladıq. O, bu sözləri deməyə vərdiş etdi: «Bilirsən, əzizim, arzularının həyat keçəcəyinə inanıram, çünki mən bunun üçün həmişə dua edirəm». İş yerimdə vacib bir şey baş verəndə, bu barədə bir neçə gün keçəndən sonra xəbər tutaraq belə deyirdi:

«Mən bu gün yemək yeməyəcəm… (bu, çox dəyərli xatirələrdir)».

«Sən bu gün yemək yeməyəcəksən?»

«Xeyr. Bu gün sənin üçün oruc tutacam ki, Allahdan istədiyin şeylər həyata keçsin».

«Sən mənə görə bütün günü yemək yeməyəcəksən?».

«Bəli».

Məhz kişilərə lazım olan münasibət də elə budur…

Həyat yoldaşınızın arzularına çatmaqda kömək etmək üçün özünüzü həsr edin. Siz şəxsi yolunuzla getməməli və yaxud öz işlərinizlə məşğul olmamalısınız. Çünki Müqəddəs Kəlama riayət etməyən və ya imanlı olmayan bu cür hərəkət edir. Müqəddəs Kəlam isə sizin bir adama kömək etməli olduğunuzu vurğulayır. Qalan hər şey isə — uşaqlar, nəvələr və digər şeylər ikinci, yaxud üçüncü dərəcəli olmalıdır.

Ən əsası odur ki, Allah sizi həyat yoldaşınıza köməkçi olmaq üçün təyin edib. İstəyirəm sizə bir gülməli əhvalat danışım: «Evin sahibi qonaq gələn orta yaşlı kişidən çayına qənd qoyub-qoymamasını soruşur. «Xeyr», — deyə qonaq cavab verir. «Bəli», — deyə eyni vaxtda arvadı onun yerinə cavab verir. Sonra o, ərinə məzəmmətlə baxaraq dedi: «Axı, mən sənin çayına həmişə qənd atıram!». «Bilirəm, — deyə əri cavab verdi. — Əvvəllər mən hər dəfə bunu etməməyi səndən istəyirdim. Amma indi isə qəndi çayda qarışdırmayaraq içirəm»».

Daha bir gözəl sitat gətirmək istərdim:

Bəlkə də Allahın qadını kişiyə köməkçi yaratması qadınların xoşuna gəlməyə bilər. Lakin bu, Allahın iradəsidir. O, bizimlə zarafat etmir. Biz özümüzə belə bir sual verməliyik: mən həqiqətən də öz həyat yoldaşıma kömək edirəm, yoxsa o, mənsiz daha yaxşı yaşaya bilərdi?

Flourens Littaver

SUAL: ƏGƏR SİZ HƏYAT YOLDAŞINIZDAN SİZİN HANSI HƏRƏKƏTİNİZIN ONU ƏSƏBLƏŞDİRDİYİNİ SORUŞSANIZ, SİZCƏ, O, NƏ CAVAB VERƏR?

Beləliklə, siz Müqəddəs Kəlamı əlinizə alıb, onu dərindən arışdıra-araşdıra Allahdan: «Ərimə kömək etməkdən başqa, daha nə etməyimi istəyirsən?» — soruşsanız, yalnız bir həqiqəti aşkar edəcəksiniz. Bilirsiniz, bu, hansı həqiqətdir? Yadınızdadırsa, bu kitabın əvvəlində biz qeyd etdik ki, Bryus və Darlinin xoşbəxt evliliklərinin reseptini deyil, Müqəddəs Kitabda nikahın surətini araşdıracağıq. Ona görə də biz Müqəddəs Kəlama əsaslanıb köməkçi vəzifəsinə aid olan bütün ayələri öyrənəcəyimizi bildirmişdik. Bu şeyləri biz əvvəlcə özümüz dəqiqliklə araşdırmışdıq.

Hər şeyi ayırıb yerbəyer etmişdik. Bax, bu ayədə də «köməkçi» barədə yazılıb. Müqəddəs Kəlam bu barədə daha nə deyir? Təəccüblü olsa da, Kəlam «köməkçi» sözünə daha bir məna əlavə edib. İndi özünüz bunu görəcəksiniz. Bu barədə Titə məktubda 2:4,5-ci ayələrdə yazılıb: «...gənc qadınlar ərlərini və uşaqlarını sevsin, ağıllı-kamallı, ismətli, evdar, xeyirxah, öz ərlərinə tabe olsunlar. O zaman Allahın Kəlamı küfr olunmaz».

Sual: Müqəddəs Kəlam qadınların evdar və xeyirxah olmalarını təsdiqləyirmi? Yoxsa ki, bu xüsusiyyətlər o dövrün qadınlarına aid olduğu üçün indi öz təsirini itirib? Gözəl sualdır, elə deyilmi? Gəlin, bu ayəni daha dərindən araşdıraq və «ərlərini… sevsin» sözünə diqqət yetirək. Bu sözlər yalnız o dövrə aid idi, yoxsa bütün dövrlərə? Təbii ki, bütün dövrlərə. Bəs, «uşaqlarını sevsin» sözü necə? Əlbəttə ki, hər dövrə? Bəs, «ismətli», «xeyirxah», «ərlərinə tabe olan» sözləri necə? Əlbəttə ki, bu da bütün dövrlərə aiddir. Amma, deyəsən, «evdar» olmaq o vaxtın qadınlarına aid imiş. Gəlin, bu sözü bizə sərf edən kimi düzəldək (zarafat).

Evdar olmaq nə deməkdir? Yunan dilində bu sözün iki mənası var: «ev» və «işləmək». Bu iki söz həmin ayədə birləşdirilib. Və sözün hərfi tərcüməsi «evdə işləmək» deməkdir. Buna görə bizim prinsipimiz çox sadədir:

Ç. ALLAHIN KÖMƏKÇİ ÜÇÜN TƏYİN ETDİYİ VƏZİFƏ — EVDƏ İŞ GÖRMƏKDİR (Titə 2:5).

Evdə iş görmək — bu, bizim ikinci müşahidəmizdir.

BİRİNCİ MÜŞAHİDƏ: KÖMƏKÇİ YALNIZ HƏYAT YOLDAŞINA KÖMƏK ETMƏLİDİR.

İKİNCİ MÜŞAHİDƏ: KÖMƏKÇİ BÜTÜN GÜCÜNÜ VƏ SƏYİNİ EVİNƏ YÖNƏLTMƏLİDİR.

Beləliklə, Allah qadın olduğunuza görə sizin üçün nə etmişdir? Bir kişi olaraq O, mənə dedi: «Mən ev işləri üzərində bütün səlahiyyəti sənin həyat yoldaşına verirəm. Ev işləri sənin səlahiyyətinə aid deyil. Çünki onları həyat yoldaşın görməlidir. Bu sahədə bütün səlahiyyəti Mən onun öhdəliyinə buraxıram». Bu, o demək deyil ki, qadın evdən kənarda işləyə bilməz. Lakin qadın evdə işləməyə borcludur. Ev işlərini görmək qadının vəzifəsidir. Titin məktubunda istifadə olunan «ev» sözü «OYKOS» yunan dilində «ev və evə aid olan hər şey» mənasını daşıyır (Titə 2:5). Müqəddəs Kəlamda bu sözün digər ayələrdə hansı mənada istifadə olduğuna nəzər salsanız, onda görəcəksiniz ki, bu söz evə aid olunan hər bir şeyi əhatə edir. O dövrdə «ev» anlayışı evinin içində və ətrafında olan hər şey, yəni ev əhalisi, qullar və bağ demək idi. Bütün bu işləri kim idarə edirdi? Qadın. Allah qadına dedi: «Evin bütün məsuliyyətini mən ərinin üzərinə deyil, sənin üzərinə qoyuram». Bu səbəbdən, Allahın istəyinə görə yaşamaq istəyən köməkçinin görəcəyi ikinci iş nəinki öz həyat yoldaşına kömək etməli, eləcə də özlüyündə «Rəbb məhz bu şey üzərində mənə səlahiyyət verib» deyərək, bütün gücünü evinə sərf etməlidir. Bu barədə növbəti sitatda yaxşı deyilir:

Ev — kişinin deyil, qadının özünü doğrulda biləcəyi bir yerdir. Ev — qadının iş yeridir. Qadın hətta, evdən kənarda işləsə belə, o, əsas vaxtını və enerjisini evinə həsr etməlidir. Onun bacarıq və qabiliyyətlərini qiymətləndirmək üçün qonaqlar məhz evinə gəlir. Yaradılış kitabında Allah kişiyə ailəni hər sahədə təmin etməsini, Titə məktubda isə qadına evi idarə etməsini əmr edir. Ona görə də əgər qadın Süleymanın Məsəlləri kitabında 31-ci fəsildə təsvir olunan qadın kimi işləsə belə, o, dərk etməlidir ki, onun evində narazıçılıq yaranıbsa, bunun səbəbkarı özüdür.

Çak və Barb Snayder

Beləliklə, yunan «OYKOS» sözü «ev və evə aid olan hər şey» mənasını daşıyır. «İŞLƏMƏK» sözü isə yunan dilində «ERQON» sözünə bərabərdir. Bu da «iş və səy göstərmək» deməkdir. Bununla da aydın olur ki, Allah sanki qadına belə deyir: «İstəyirəm ki, məhz həmin bu sahəyə sən bütün yaradıcılıq və ixtiraçılıq qabiliyyətlərini, istedadlarını daxil edəsən, şəxsi rəng ahənglərini seçəsən (qonaq otağını yaşıl, yataq otağını isə çəhrayı rənglə bəzəyəsən…)». Ha-ha, bir öz reaksiyanıza nəzər salın: «Bəli, zəhmət olmasa davam elə!». Sözlərimə cavab olaraq bir çox qadınlar indi mənə «Amin!» demək istərdilər! Lakin əziz dostlar, Müqəddəs Kəlam məhz elə bunu öyrədir! Müqəddəs Yazı kişiyə belə deyir: «Mən ev üzərində səlahiyyəti səndən alıb, həyat yoldaşına verirəm. Ona görə də bu sahədən əllərini çək!». Ha-ha-ha! Bəli, mən ailənin başçısı olsam da, ev sahəsində səlahiyyətim məhdudlaşır. Bu sahədə başçı — həyat yoldaşımdır! Buna görə də mənə aid olmayan işlərə burnumu soxmamalıyam, elə deyilmi?!

Bəlkə də bir çox qadınlar belə düşünür: «Əgər mən evdə işləyirəmsə, bu o deməkdir ki, mən evə zəncirlənmişəm və…». Xeyr! Bu, belə deyil! Müqəddəs Kəlamda deyilir ki, siz evdə iş görməyə borclusunuz. Lakin bu, sizin başqa yerdə işləməmək anlamına gəlmir. Əslində Müqəddəs Kəlam bunun əksini təsvir edir:

Alaqaranlıqda yuxudan durur, ailəsinə yemək hazırlayır, kənizlərinə də paylayır. Tarlaya baxandan sonra satın alır, əlinin zəhməti ilə bağ salınır. Məzlumlar üçün əliaçıqdır, fəqirlərə əl tutur.

Süleymanın Məsəlləri 31:15,16, 20

Bu ayələri oxuyan bəzi qadınlar artıq huşunu itirir! Məgər Müqəddəs Kitab qadınlara qulluqçu saxlamağa icazə verirmi?

Cavab: əgər müdrüklüklə idarə edə bilirsə, olar. Müqəddəs Kəlamdan bir neçə ayə götürüb belə demək olmaz: «Vəzçi bu və bu kimi şeylər barədə təblig etməli, qullar barədə isə susmalıdır». Xeyr! Əgər siz özünüz ev işlərinin öhdəsindən gəlmək istəmirsinizsə, deməli, bunu etmək məcburiyyətində deyilsiniz? Evinizi müdrikliklə idarə edirsinizsə, bəlkə də bu, belədir. Bu barədə bir az sonra danışacayıq. Çox maraqlıdır, elə deyilmi? Görürsünüzmü, qulluqçular kişiyə deyil, qadına məxsusdur! (Nədənsə, kişilər susur… Qulluqçuların pulunu kim ödəyəcək? Bir azdan hər şey aydın olacaq).

ƏZİZ QADINLAR, BİR HALDA Kİ, EVDƏ SAHİBƏ OLDUĞUNUZU DƏRK EDİRSİNİZ, ÜÇ ADDIMDAN HANSINI BİRİNCİ ATMAQ İSTƏYƏRDİNİZ?

16-cı ayədə belə yazılıb: «Tarlaya baxandan sonra satın alır (bu, artıq biznesdir), əlinin zəhməti ilə bağ salır (bəs, biznesdən nə ilə faydalanır? Pullar ilə?».

Gəlir əldə etmək üçün bu qadının fəaliyyəti evdən kənar çıxırımı? Bəli! Bəs necə? Ona necə sərf edirsə. Allah istəmir ki, qadın ev işlərindən başqa işlərlə məşğul olmasın və həyatda hər şeydən məhrum olsun. Qadın da eynilə kişi tək Allahın surətində yaradılıb! Buna görə Allah qadınlara yer üzünə sahib olub hökmranlıq etməyi əmr etdi. Bu sahə qadınlara aiddir. Bütün enerjinizi, yaradıcılıq və ixtiraçılıq qabiliyyətlərinizi, təfəkkürünüzü, intuisiyanızı — bir sözlə, ərinizə kömək etmək üçün hər şeyinizi istifadə edin. Məsələn, o, qərar qəbul etməkdə çətinlik çəkir. Lakin siz isə hiss edirsiniz ki, düzgün qərar verməkdə ona kömək edə bilərsiniz. Onda irəli! Bacardığınız şeylərdə qərar qəbul etməkdən çəkinməyin. Allah burada qadınlar üçün qapı açır! Addım atmaqdan çəkinməyin. Bu, hələ son deyil. Növbəti ayəyə nəzər salın: «Məzlumlar üçün əli açıqdır, fəqirlərə əl tutur» (Süleymanın Məsəlləri 31:20).

Burada təsvir olunan qadın ətrafdakıların ehtiyacını görüdükdə fəqirlərə və məzlumlara əl tutmaq üçün əlində olanlardan istifadə edir! O, təşəbbüs göstərərək ehtiyac içində olanlara kömək edir, həyatlarını yaxşılığa doğru dəyişir. Görürsünüzmü, bunu kişi deyil, qadın edir. Belə olan halda, kişi ailə başçısı olaraq qalırmı? Bəli, qalır. Lakin onun səlahiyyəti evdən kənardadır. Ev isə qadınlara məxsusdur. Beləliklə, siz iki nəticə çıxartmalısınız:

Birinci nəticə: mənim borcum bir insana kömək etməkdir.

İkinci nəticə: mənim borcum fəaliyyətimi bir yerə yönəltməkdir.

Lakin Darlin ilə bizim nikahımızı kökündən dəyişən daha bir müşahidə mövcuddur. Etiraf etməliyəm ki, bu müşahidə ilk öncə məni dəyişdi, çünki əvvəllər bu prinsipi dərk etmirdim. Beləliklə, belə bir sual yaranır: mənim həyat yoldaşım hansı şəkildə evdə evdarlıq etməlidir? Bu suala cavab tapmaq üçün biz səylə Müqəddəs Kitabı araşdırmağa davam edirdik. Necə düşünürsünüz, qadın bir qədər astagəl olmalı, yoxsa bütün hakimiyyəti öz əlinə almalıdır. Nə dərəcədə o, qətiyyətli olmalıdır? O, hansı hakimiyyətə malikdir? Sual aydındır? Bəs, bu sualın cavabı varmı? Müqəddəs Kitab möcüzəli kitab olduğu üçün bu sualın cavabını da bizə verir. Zahmət olmasa daha bir ayəyə 1 Timotey 5:14-ə nəzər salın: «Beləliklə, yaşa dolmamış dul qadınların ərə getməsini, uşaq doğmasını, evini idarə etməsini, düşmənə heç bir böhtan atmaq fürsətini verməməsini itəyirəm».

«Evini idarə etməsini» ifadəsi yan-yana qoyulan iki yunan sözünə aiddir. Onlardan biri sizə artıq tanışdır. Bu «ev» mənasını daşyan «OYKOS» sözüdür. Lakin digər söz məni təəccübləndirdi. Yunan dilində istifadə etdiyimiz bütün kitabları götürüb bu sözün dərin mənasını araşdırmağa başladım. Özlüyümdə düşündüm: «Bu sözün mənası belə ola bilməz!» Bilirsiniz hansı sözdən danışıram? Allah qadına nəinki evi və evlə bağlı olan hər şeyi idarə etməyi tapşırıb, həm də O, belə deyir: «Sənin azadlığına gəldikdə isə, bir qadın kimi sən İ S T İ B D A D Ç I (həmin yunan dilindəki söz) olmalısan! Sən öz evində istibdadçı olmalısan!» «İstibdadçı» sözünün əsl mənası sizə məlumdurmu? HÖKMDAR, PADŞAH, HAKİM, RƏİS! Fikrimi aydın bildirirəm? Allah kişiyə ailədə məsuliyyət və hakimiyyətlə yanaşı başçı olmaq statusu da verib. Lakin eyni zamanda O, sanki kişinin üstündən ötüb belə deyir: «Yeri gəlmişkən, Mən belə bir qərar qəbul etmişəm — bu sahə ona aiddir. Sən buna qarışma. Çünki bu sahədə sən deyil, qadın başçı olacaq». Allah Müqədəəs Kitabda birbaşa hakimiyyətə işarə edən ən güclü sözdən istifadə edir: İSTİBDADÇI. Beləliklə, ey qadınlar, siz kim olursunuz? Siz OYKOSUN İSTİBDADÇISISINIZ! Zəhmət olmasa, təkrarlaya bilərsiniz: «Mən oykosun istibdadçısıyam — yəni təsərrüfat müdiriyəm».

Darlin: Sizcə, «Sən mənə necə kömək edə bilərsən?» sualının əvəzinə qadın ərindən — «Mən sənə necə kömək edə bilərəm?» soruşarsa, evlilik həyatı nə qədər dəyişə bilər?

Bryus: Əgər qadın kişiyə köməkçi olaraq verilibsə, o deməkdirmi ki, kişi heç vaxt qadına kömək etməməlidir?

Darlin: Xeyr, heç də belə deyil. Sən çox vaxt mənə kömək edirsən. Məsələ ondadır ki, qadının vəzifəsi ərinə kömək etməkdir. Hər bir qadın bunu dərk etməlidir. Mən bir qadın kimi həmişə buna hazır olmalıyam. Nə ilə məşğul olmağımdan asılı olmayaraq, bilirəm ki, mənim əsas üstünlüyüm — sənsən.

Bryus: Beləliklə, əziz xanımlar, bu həftə ərzində bunu sınaqdan keçirdin. Allahın sizi görmək istədiyi və ərinizin arzuladığı kimi ona köməkçi olun.

3-CÜ HİSSƏ

Bryus: Təsəvvür edin ki, həyatınızın sonunda Allah sizə həyat yoldaşınızın sizin sayənizdə qazandığı uğurlarla bağlı uzun bir siyahı göstərir. Birdən başa düşürsünüz ki, Allah sizi həyat yoldaşınızla təsadüfən qovuşdurmayıb. Lakin ona görə qovuşdurub ki, həyat yoldaşınız sizsiz nail ola bilmədiyi uğurlara sizin köməyinizlə nail ola bilsin.

Darlin: Belə olan halda özünüzü necə hiss edərdiniz? Sizin reaksiyanız — «Onun bu işi bacaracağını təsəvvür belə edə bilməzdim!»… «Mən o qədər məşğul idim ki, ona kömək etməyə vaxtım yox idi», yoxsa «Mən xoşbəxtəm ki, həyat yoldaşım Allahın ona verdiyi vəzifəni uğurla yerinə yetirə bilib! Bunda mənim də köməyim olduğuna görə daha çox xoşbəxtəm!» — olardı?

Qadının vəzifəsi «OYKOS İSTİBDADÇI — təsərrüfat müdiri» olaraq ərinin hakimiyyəti altında fəal şəkildə evi idarə etməkdən ibarətdir.

BİRİNCİ PRİNSİP: yunan «OYKOS» sözü «ev və evlə bağlı hər şey» deməkdir. Əziz qadınlar, bu isə onu göstərir ki, əgər siz «oykos istibdadçısınız», onda evin bütün maliyə işlərini siz idarə edirsiniz. Ha-ha-ha!!! Burada əyləşən bəzi kişilərin nəfəsi kÿsildi. Yəni bu, hərfi mənadır? Bəli, eşitdiyiniz kimidir. Dostlar, sizə deyim ki, özüm də çox sahədə dəyişməli oldum. Ciddi deyirəm! Bundan qaçmaq mümkün deyil! Doğrudan? Sağ ol səni!… Şəxsən bunu dərk edəndə mən bir az özümə gələ bilmirdim. Allaha belə deyirdim: «Sən doğrudan da demək istyirsən ki, qadın maliyyə sahəsində İSTİBDADÇIDIR? Məgər doğrudan da o, istibdadçı olmalıdır? Axı, mən elə düşünürdüm ki, bu sahədə İSTİBDADÇI mənəm. O isə mənə xidmət etməlidir». Lakin sonra başa düşdüm ki, bu sahəni həqiqətən mən deyil, o, idarə etməlidir. Bu da onu gösərir ki, əgər bu, mənim məsihçi fəlsəfəmə zidd deyilsə, evin güzaranı çox şeydə məndən yox, ondan asılıdır. Qadın üçün istibdadçı olmaq nə deməkdir? Bu həqiqəti dərk etmək üçün vaxt tələb olunur, elə deyilmi? İstibdadçı olmaq — «idarə və nəzarət etmək» deməkdir (1 Timotey 5:14).

Bir daha Süleymanın Məsəlləri 21:26–27-ci ayələrə nəzər salın. Orada borcunuzu necə düzgün yerinə yetirməkdən bəhs olunur:

«Ağzını açanda hikmət axır, dilindən sədaqət təlimi çıxır. Ailəsinin işini idarə edir, tənbələ layiq olan çörəyi yemir». Bu ayədə işgüzar və təşəbbüslü qadın təsvir olunur.

BUNA GÖRƏ NÖVBƏTİ PRİNSİP BELƏ SƏSLƏNİR: QADIN TƏNBƏL DEYİL, LAKİN EYNİ ZAMANDA ƏRİNİN HAKİMİYYƏTİNƏ QARŞI ÇIXMIR. O, FƏALİYYƏTİNİ ƏRİ İLƏ ƏMƏKDAŞLIQ ÇƏRÇİVƏSİNDƏ GÖSTƏRİR.

Beləliklə, növbəti bənd:

QADIN PROBLEMLƏRİ RƏDD ETMİR, ONLARI HƏLL EDİR.

Qoy belə olmasın ki, ağır iş günündən sonra evə qayıdan həyat yoldaşınız əlinizdə etmədiyiniz ev işlərinizin siyahısı ilə qarşılaşsın. Ev sizin iş yerinzdir. İşdən evə gələn həyat yoldaşınız sizin ərazinizə daxil olur. Demək istəmirəm ki, bu, faciədir… Lakin qadınlar çox vaxt elə düşünür ki, bu, onların vəzifələrinə daxil deyil. Buna görə də siz həyat yoldaşınıza zəng edib, deyə bilərsiniz: «Əzizim, soyuducumuz xarab olub… İstəyirsən sənin bu barədə fikrini öyrənim, yoxsa ki, 15 000 manata arzuladığım soyuducunu alım?».

SUAL: BU MÖVZU BİR ÇOX PROBLEMLƏRƏ TOXUNUR, ELƏ DEYİLMİ? YANINIZDA ƏYLƏŞƏN QADINLA «İSTİBDADÇI OYKOS» QADININ NƏ DEMƏK OLDUĞU BARƏDƏ BÖLÜŞÜN.

Gəlin növbəti prinsipə keçək. Sual: Əziz qadınlar, əgər ailənin başçısı öz vəzifəsinin öhdəsindən yaxşı gəlirsə, onun köməkçisi hər işdə inkişaf edirsə, sizcə, belə ailənin vəziyyəti necə olar? İndi isə həmin sualı başqa cür səsləndirək. Əgər siz həyat yoldaşınız üçün yaxşı köməkçisinizsə, onda Müqəddəs Kəlama əsasən bunun nəticəsi necə olacaq? Evdə həyat yoldaşına kömək edənlər üçün Allahın Kəlamında hansı vədlərin olduğunu bilirsinizmi? Allahın Kəllamı vəd edir ki, əgər siz yaxşı köməkçi olsanız, onda həyat yoldaşınız sizi daha çox sevəcək. Həyat yoldaşınız evə gəlir ki, sizinlə birgə vaxt keçirsin. Çünki ev — ərin rahatlıq yeridir. Buna görə də həmişə «Mənim xoşuma gələni» deyil, «həyat yoldaşımın xoşuna gələn» şeyləri düşünün. Evi onun sevimli yerinə çevirmək üçün nə etmək lazımdır? Bunun üçün bütün yaradıcılıq və ixtiraçıdıq bacarığınızı, dualarınızı və arzularınızı sərf etməlisiniz. Rəfiqənizdən soruşun: «həyat yoldaşına özünü doğrultmaqda nə dərəcədə kömək edir?»

Beləliklə, sizin köməkçi rolunuzun öhdəsindən yaxşı gəldiyinizi necə bilmək olar? Cavab: Bunun üçün həyat yoldaşınıza nəzər salmaq kifayətdir ki, sizin sayənizdə hansı səviyyəyə çatıb? Bütün gücünüzü, enerjinizi ona sərf edin, ona dəstək olun, arzuları ilə bölüşün, özünüzü tamamilə ona həsr edin. Bu barədə Süleymanın Məsəlləri 31-ci fəsil 22–24-ci ayədə deyilir: «Yorğan-döşək üçün örtük toxuyur, öz libası tünd-qırmızı incə kətandandır. Əri şəhər darvazalarında yaxşı tanınır, el ağsaqqalları ilə oturub-durur».

Bilirsinizmi, bu ayədə ən gözəl məqam hansıdır? Burada qadının nə etdikləri barədə yazılır. Lakin bir ayə isə xüsusi nəzərə çarpır.

Bir dəfə toplantı vaxtı bizə bir qadın yaxınlaşıb belə dedi: «Siz bu fəsildə ən vacib məqamı nəzərdən qaçırtdınız. BU QADIN HƏYAT YOLDAŞINA O QƏDƏR YAXŞI KÖMƏK EDİR Kİ, HƏTTA, ƏRİ ŞƏHƏR DARVAZALARINDA YAXŞI TANILIR!». O dövrün mədəniyyətinə görə bu, o demək idi ki, onun əri görkəmli insan olub. O, bütün potensialını nəinki öz gücü sayəsində, həmçinin sizin dəstəyiniz, gücünüz və ona olan inamınız sayəsində reallaşdıra bilib. O, ümidini itirəndə, siz hər zaman onu ruhlandırır və ona kömək edirdiniz. Bunun sayəsində həyat yoldaşınız getdikcə inkişaf edir və hörmətli adama çevrilirdi. Siz ona hörmət etməklə yanaşı onun gücünə inanırsiniz. Nəticədə, sizin ona olan dəstəyiniz və yaxşı münasibətiniz sayəsində o, arzuladığınızdan da yaxşı bir insana çevrilir. Həyat yoldaşınız bu cür insana çevrilirmi? Yoxsa, hər biriniz öz işinizlə məşğulsunuz? Şəxsən mənim ailəmdə belə deyil!!! Həyatda nail ola bildiklərimə görə ilbəil, günbəgün ürəyini mənə sakit və incə şəkildə həsr edən bu gözəl qadına minnətdaram. Çünki çox şeyə onun sayəsində nail olmuşam. Bu, həqiqətən də belədir. Həyat yoldaşım mənə bu cür gözəl münasibət göstərdiyinə görə onu sevməyə bilmərəm. Bu, gücümdən artıqdır. Buna görə də hər ikimiz arzularımıza nail olmuşuq. O, məndən sonsuz məhəbbətimi, mən isə ondan hörmət və inamı alıram. Belə etməklə biz bir-birimizi inkişaf etdiririk. Biz xoşbəxtik və bir-birimizi çox sevirik. Çünki Allahın qanunları həmişə qüvvədədir. Elə deyilmi? Allah heç yerdə ayrıseçkilik etmir. Allahın bu qanunu hamıya aiddir. Sizin sayənizdə əriniz hansı səviyyəyə çata bilər? Məgər bu, gözəl deyilmi? Bəli, bu, çox gözəldir!

Beləliklə, birinci bənd:

QADIN ƏRİNƏ, ƏR DƏ QADINA ETİBAR EDİR. QADIN ƏRİNƏ XEYİRXAHLIQ GÖSTƏRİR. ONA PİSLİKLƏ DEYİL, YAXŞILIQLA CAVAB VERİR.

Bir daha Süleymanın Məsəlləri 31-ci fəslə nəzər salaq:

«Ərinin qəlbi ondan arxayındır, dayanmadan bərəkət qazanır. Ömrü boyu ərinə pislik deyil, yaxşılıq gətirir» (Süleymanın Məsəlləri 31:11–12). (Xüsusilə növbəti cümlə xoşuma gəlir. Burada ər öz arvadını tərifləyir). «Övladları ayağa qalxıb onu alqışlayır, əri onu tərifləyir…» (Süleymanın Məsəlləri 31:28–29). Onun həyat yoldaşı öz heyranlığını ona bildirir. «Xeyirxah qadınlar çoxdur, amma sənin tayın yoxdur».

Mən sadəcə demək istəyirəm ki: «HƏR GÜCLÜ KİŞİNİN ARXASINDA GÜCLÜ QADIN DAYANIR. BU QADIN ÖZ QAYNANASINI HƏMİŞƏ TƏƏCCÜBLƏNDİRİR».

Gəlin növbəti testdən keçək:

KÖMƏKÇİ ROLUNDA ŞƏXSİ İNKİŞAF:

1. Qadın Allahdan köməkçi olmaq əmrini qəbul edir.

2. Qadın bütün var-gücünü ərinə kömək etmək üçün sərf edir.

3. Qadın Allahın iradəsinə uyğun olaraq ev işləri ilə məşğul olur.

4. Qadın öz evini idarə edir.

5. Qadın həyat yoldaşının rifahı üçün həyatını həsr edir.

AŞAĞIDAKI ÜÇ CAVABDAN BİRİNİ SEÇMƏKLƏ SUALLARA CAVAB VERİN.

1) HƏLƏ QƏRAR QƏBUL ETMƏMİŞƏM.

2) KAFİ

3) ƏLA

Bu testi keçdikdən sonra növbəti suala cavab verin:

HAL-HAZIRDA HƏYAT YOLDAŞINIZ ÜÇÜN BÖYÜK ƏHƏMİYYƏT KƏSB EDƏ BİLƏN BİR HƏRƏKƏTİN ADINI ÇƏKƏ BİLƏRSİNİZMİ? _________________.

Bu tapşırığı yerinə yetirən kimi Darlin sizinlə bir neçə təcrübi məsləhətlərlə bölüşəcək.

KÖMƏKÇİ HAQQINDA TƏCRÜBİ MƏSLƏHƏTLƏR.

Əziz qadınlar, bu da sizə bir neçə gözəl məsləhət:

1. Həyat yoldaşınıza ehtiram göstərərək onunla fəxr edin. Mən ilk dəfə Efeslilərə məktub 5:33-cü ayədəki ərə ehtiram göstərmək barədə sözləri oxuyanda, özümə belə bir sual verdim: «Burada nədən bəhs olunur? Mən Müqəddəs Kitabın genişləndirilmiş tərcüməsinə müraciət etməli olacam».

Orada belə şərh olunur: «QADIN ÖZ ƏRİNƏ EHTİRAMLA YANAŞMALI, ONA DİQQƏT YETİRMƏLİ, ONUNLA HESABLAŞMALI, NƏZAKƏTLİ OLMALI, ONA ÜSTÜNLÜK VERMƏLİ, ONU YÜKSƏK QİYMƏTLƏNDİRMƏLİ, HƏR İŞDƏ GÜZƏŞTƏ GETMƏLİ, ONU TƏRİFLƏMƏLİ, SEVMƏLİ VƏ SONSUZ DƏRƏCƏDƏ FƏXR ETMƏLİDİR». Özlüyümdə düşündüm: «İşə bir bax! Burada o qədər görüləsi iş var ki, doxsan il yaşasam da çatdıra bilmərəm!». Bu zaman həyat yoldaşıma hörmət etməyin nə qədər vacib olduğunu dərk etməyə başladım. Bəzən biz onlara lazımınca hörmət göstərdiyimizi dərk etmirik.

Rəfiqələrimdən biri tez-tez məndən onun həyat yoldaşı üçün dua etməyimi xahiş edirdi. Ərinin problemlərindən mənə ətraflı danışırdı ki, onun üçün necə dua etməli olduğumu bilim. Bir dəfə ona belə dedim: «Mənə elə gəlir ki, sən öz həyat yoldaşın barədə mənə hər şeyi danışmamalısan». O soruşdu: «Onda sən onun üçün necə dua edəcəksən?». Mən isə belə cavab verdim: «Sən sadəcə olaraq mənə deyə bilərsən: «Mənim həyat yoldaşım üçün dua et ki, Rəbb ona bol həcmdə xeyir-dua versin və ona hər işdə kömək etsin». Ərin haqqında hər şeyi mənə ətraflı danışanda, ona hörmətsizlik etmiş olursan. Birdən ərin eşitsə ki, sən onun haqqında mənə hər şeyi danışırsan, səncə bu, onun xoşuna gələrdi?». O, bir qədər düşünərək dedi: «Haqlısan. Bu, ərimə qarşı böyük hörmətsizlikdir».

ƏZİZ QADINLAR, ƏRİNİZƏ HÖRMƏTİNİZİ BİLDİRƏN 2–3 ŞEYİ SADALAYIN.

Bir qaydanı yadda saxlayın: HEÇ VAXT BAŞQALARININ YANINDA ƏRİNİZİ TƏNQİD ETMƏYİN VƏ ÜZBƏÜZ SÖHBƏT ETDİYİNİZ ZAMAN ONU ALÇALTMAYIN.

Əminəm ki, bir-birinin ardınca mehribancasına qeybət edən cütlüklərə az rast gəlməmisiniz. Təzə ailə qurduğumuz vaxt özlərini məhz belə aparan bir neçə ailəvi dostlarımızla ünsiyyət qururduq. Bir neçə il keçdikdən sonra bu cütlüklərdən bəzilərinin boşandığını görəndə çox təəccübləndim. Onlar sadə bir həqiqəti — bir-biri ilə fəxr etməyi, sevməyi və bir-birinə hörmət etməyi unutmuşdular.

Beləliklə, başqalarının yanında həyat yoldaşını tənqid etmək və üzbəüz söhbət zamanı onu alçaltmaq olmaz. Bunun əvəzinə BAŞQA İNSANLARIN YANINDA ONU TƏRİFLƏYİN. ŞƏXSİ ÜNSİYƏT ZAMANI İSƏ ONU DƏSTƏKLƏYİN.

Mənim qaynanam belə qadınlardan biridir. Bryusun anası öz sevgisini qeyri-adi yollarla göstərməkdə mahirdir. Bryusun atası «Müqəddəs Kitab üzrə yürüş» ofisində işləyəndə, o, tez-tez onun iş yerinə gəlib katibəsindən ərinin nə vaxt nahara gedəcəyini öyrənirdi ki, sevgililər günündə otağını gizlicə bəzəyə bilsin. O, orada kiçik hədiyyələr və sevgi məktubları qoyurdu. İllər boyu onun sevgisinin bildirməyi müşahidə etmək necə də xoş idi! O, öz sevgisini ərini hamının qarşısında ucaltmaqla və ona hörmət etməklə bildirir!

2. RUHANİ YETKİN AİLƏLİ QADINLARLA TEZ-TEZ GÖRÜŞMƏYİ, SİZƏ DƏSTƏK OLMAQLARINI VƏ SİZDƏN HESABAT TƏLƏB ETMƏLƏRİNİ İSTƏYİN.

Məncə, məbədinizdəki yaşlı bir qadına yaxınlaşıb belə soruşmağınız yaxşı olardı: «Siz mənə nikahınıza müsbət təsir göstərən hansı məsləhətləri verə bilərsiniz?». Ola bilsin ki, həmin an o, cavab verməyə bilər. Lakin o, süfrə arxasında ərinə necə hörmət göstərdiyi haqda öz sirləri ilə sizinlə bölüşə bilər. Əminəm ki, bu sizin dünya görünüşünüzü artıracaq və siz onun verdiyi məsləhətlərdən istifadə edə bilərsiniz.

3. RUHANİ İNKİŞAF ETMƏYƏ CAN ATIN. HƏTTA, HƏYAT YOLDAŞINIZ ÖZ VƏZİFƏSİNİ YERİNƏ YETİRMƏSƏ BELƏ PƏRİŞAN OLMAYIN.

Bir hadisə yadımdan çıxmır. Xidmətimizin ilk addımlarında bizə bir qadın kömək edirdi. Bir dəfə qadınlar toplantısında o, belə bir söz dedi: «Bu yaxınlarda Allah mənə maraqlı bir açıqlama verdi».

«Nə açıqlamadır?» — deyə biz maraqlandıq.

«Allah mənə açdı ki, mənim vəzifəm həyat yoldaşımı xoşbəxt etməkdir. Allahın vəzifəsi isə onu dindar etməkdir».

QADINLARIN VƏZİFƏSİ ÖZ HƏYAT YOLDAŞLARINI XOŞBƏXT ETMƏKDİR. ALLAHIN VƏZİFƏSİ İSƏ ONLARI DİNDAR ETMƏKDİR.

Buna görə, gəlin ruhani inkişaf edib, Allahla ərlərimizin arasındakı münasibətləri tamamilə Allaha etibar edək. Biz sadəcə Allaha dua edib, Ona etibar etməliyik. Allah isə Öz növbəsində zəif düşən ərlərimizi qaldıracaq.

4. ALLAHIN SİZİ ƏRİNİZƏ KÖMƏKÇİ OLMAQ ÇAĞIRIŞINA HƏMİŞƏ SEVİNİN. KÖMƏK ETDİYİNİZ ZAMAN İSƏ İNSANLAR ÜÇÜN DEYİL, RƏBB ÜÇÜN EDƏN KİMİ CAN-DİLDƏN EDİN (Kolosselilərə 3:23).

Əziz qadınlar! Biz Allahın bizə bu cür gözəl imtiyaz verdiyinə görə sevinməliyik. Eləcə də unutmamalıyıq ki, hər nə ediriksə təkcə ərlərimiz üçün deyil, həm də Rəbb üçün etmiş oluruq. Hərçənd ki, bu, onların xeyrinədir. Biz həqiqətən də hər şeyi Rəbb naminə etməliyik. Çünki dünayada elə bir insan yoxdur ki, sizin qədər ərinizə kömək edə bilsin. Köməkçinin ürəyini təsvir edən bir hekayə bilirəm.

«Bu hadisə bir əsr bundan qabaq baş vermişdi. Gömrükdə işləyən bir adam işdən azad edilmişdi. Çox kədərli halda evə gəlib öz həyat yoldaşı Sofiya ilə bu barədə bölüşdü. Onun arvadı həyat yoldaşını təəccübləndirərək gülümsəyib dedi:

«İndi, nəhayət ki, sən kitab yaza bilərsən».

«Düzdür, amma mənim kitab yazdığım müddətdə biz nə ilə dolanacağıq?» — deyə o, cavab verdi.

Sofiya kamoda yaxınlaşıb oradan kiçik bir pul kisəsi çıxartdı».

ƏZİZ QADINLAR, QULAQ ASIN, GÖRÜN, O, ƏRİNƏ NƏ CAVAB VERDİ!

«Həmişə sənin dahi insan olduğunu bilirdim», — deyə o, cavab verdi. — Bilirdim ki, sən nə vaxtsa ölməz, dahiyanə bir əsər yazacaqsan. Ona görə də mənə ərzaq üçün verdiyin pulların bir hissəsini yığırdım».

(Sizcə, bu qadın əsl «OYKOS İSTİBDADÇI», yəni təsərrüfat müdiri kimi hərəkət etdimi? Məncə, bəli).

«Bu pul bizə bir il bəs edər».

Son dərəcə heyrətlənən ər kitab yazmaq üçün otağına getdi. Bu insanın adı Nataniel Xotorndır. Onun yazdığı əsər isə «Al-qırmızı hərif» adlanır.

Əziz qadınlar, gördüyünüz kimi, Allahın ərlərimiz üçün ağlımıza gəlməyən planları var. Elə deyilmi? Allahın onlar üçün hans gələcək hazırladığını biz bilmirik! Lakin biz qadınlarda həyat yoldaşlarımızın irəli getməsi, Allahın onları necə görmək istəməsi və çağırışlarını həyata keçirməsi üçün yaxşı imkanımız var!

İndi isə sizi mənimlə birlikdə oturduğunuz yerdə diz çöküb dua etməyə çağırıram. Çünki bizim indi dua etməyə gözəl fürsətimiz var. Mən sizi axşı «köməkçi» olmaq üçün dua etməyə dəvət edirəm. Gözlərinizi yumub dua etdiyiniz zaman Allahdan həyat yoldaşınıza yaxşı köməkçi olmaq çağırışını qəbul etdiyinizi diləməyinizi xahiş edəcəm. Buna görə həlim ürəklə bir neçə saniyə susub, sonra mənim ardımca təkrarlamağa başlayın:

Əziz Səmavi Ata! Hər şeyi möcüzəli şəkildə yaratdığına görə Sənə şükür edirəm! Minnətdaram ki, Sən qadını kişiyə köməkçi olmaq üçün yaratmısan! Çox sağ ol ki, məni də həyat yoldaşıma köməkçi olaraq yaratmısan! Ey Ata! Etiraf edirəm ki, həyat yoldaşıma həmişə lazımınca kömək etməmişəm. Xahiş edirəm, məni bağışla və təqdis et. Səmavi Atam bu gündən etibarən Sənin qarşında köməkçi olmaq çağırışını qəbul etməyə söz verirəm. Həyat yoldaşıma ən yaxşı şəkildə kömək etməyim üçün Səndən mənə lazım olan bacarıqları verməyini istəyirəm. İsa Məsihin Adı ilə Amin!

Bryus: Təşəkkür edirəm. Beləliklə, əziz dostlarım, bu gün danışdıqlarımız, o cümlədən də qadınlar barəsində yekun vurmaq istəyirəm. «Allah qadından köməkçi kimi nə etməsini gözləyir? Bunu mahiyyəti nədən ibarətdir?» suallarına cavab tapmağa çalışdıq.

Mahiyyəti isə belədir: həyat yoldaşınızı öpüşlə mükafatlandırın ki, şahzadəyə çevrilsin.

Darlin: Əziz qadınlar! Sizə məlumdur ki, fənərin işığını kiminsə üzünə salıb, eyni zamanda onun işığından yararlanmaq qeyri-mümkündür? Əgər sizin həyat yoldaşınız daima kölgədə qalırsa, demək, siz diqqət mərkəzində qalmağı xoşlayırsınız.

Bryus: Əgər siz kiminsə həyatını işıqlandırmağın sirrini bilmək istəyirsinizsə, onda Süleymanın Məsəlləri 31-ci fəsildəki qadına çevrilin. Onun dahi qadın olması təkcə onun əməllərinə görə deyildi, həm də ərinin həyatına böyük təsir göstərməsinə görə idi. Allah qadınları ərlərinin Müqəddəs Kitabda yazıldığı kimi, «şəhər darvazalarında tanınması» üçün çağırır.

4-CÜ HİSSƏ

Bryus: Əgər biz əlli qadında «tabe olmaq» sözünün onlarda hansı hislər yaratdığı barədə sorğu-sual aparsaydıq, sizcə, onlar nə cavab verərdi? Bəs, bu söz sizdə hansı hisləri yaradır? «Ah! Tabe olmaq necə də gözəldir!» — deyə düşünürsünüzmü? Yoxsa bu söz sizdə mənfi emosiyalar yaradaraq özünüzü ərinizin qulu kimi hesab etdirir?

Darlin: Bəli, ola bilər. Bir çox qadınların bu sözdən xoşu gəlmir! Məncə, bu, ona görədir ki, onlar bu sözün əsl mənasını dərk etmirlər. Öz əqidənizi möhkəmləndirməzdən əvvəl Allahın bu sözlə nəyi nəzərdə tutmaq istədiyinə qulaq asın!

Bryus: Biz nəinki «tabe olmaq» sözünün əsl mənasını, eləcə də onun həqiqi məqsədini dərk edirik. Nəyə görə tabe olmaq Allah üçün çox vacibdir? Müqəddəs Kəlam vasitəsilə «arvadlar ərlərə itaətli olmalıdır» deyəndə Allah nəyi nəzərdə tutur?

«Müqəddəs Kitabda nikahın surəti» silsiləsindən növbəti dərsliyə xoş gəlmisiniz. Söhbət evli qadınlardan gedəcək. Onun rolu nədən ibarətdir? Bəzi qadınlar üçün təəccüblü olsa da, qadının vəzifəsi dünya yaranandan təyin olunmuşdu.

QADIN ƏRİNƏ KÖMƏKÇİ OLMALIDIR.

Allah kişinin tək olduğunu görəndə dedi: «İnsanın tək olması yaxşı deyil!». Buna görə də daha bir insan yaratdı. O, qadını xüsusi bir məxluq kimi yaratdı! O, qadını ərinin köməkçi kimi yaratdı! Allah dedi: «Mən hər ikinizi Öz surətimə bənzər yaratmışam. Buna görə də bütün məxluqlar üzərində hakimiyyət verirəm. Lakin istəyirəm ki, xüsusi şəkildə hakimlik edəsiniz. Siz əməkdaş olmalısınız. Lakin kişi öndə olub qadını öz ardınca aparmalıdır. Çünki o, fiziki daha güclü və Mənim ona verdiyim rəhbərlik bacarığına malikdir. Mən onun ailə başçısı olmağını istəyirəm. Çünki bu, mənim iradəmdir! Eləcə də istəyirəm ki, qadın ona bəxş etdiyim bütün ənamlarla birgə ərinin ardınca getsin, ona hər işdə kömək etsin, dəstəkləsin, ruhlandırsın və onlar ikiyəhərli velosiped kimi həmişə bir yerdə olsunlar. Lakin onlardan biri bir qədər qabaqda olub hara gedəcəklərinə qərar versin». Allah hər şeyi aydın şəkildə deyib.

Kişilərə həsr olunan dərsliklərdə biz Müqəddəs Kəlamı araşdıraraq «Mən ər kimi nə etməliyəm? Mənim vəzifəm nədən ibarətdir?» suallarına cavab tapmağa çalışdıq. Biz aşkar etdik ki, Allah bütün əmrlərdən savayı, bir əmri dəfələrlə vurğulayır. Bu əmr — ARVADINI SEVMƏK əmridir. Sonra Müqəddəs Kəlamı araşdırmağa davam edərək qadının vəzifəsi barədə ayələrə toxunduq. İlahi, bəs əgər Sənin ərli qadınlara verdiyin bütün əmrləri bir yeşiyə yığıb, sonra onları planına uyğun yerbəyer etsək, görəsən, nə baş verər? Düşünürəm ki, nəticədə hamımız heyrətlənəcəyik! Çünki onların arasında bir əmr digərlərindən çox təkrarlanır. Belə nəticəyə gəlmək olar ki, Allahın Kəlamında qadınlara verilən ən əsas əmrdir.

Açıq desək, dinləyicilərə Allahın kişilər üçün olan əmrini çatdıranda, bu, hamının xoşuna gəlir… Lakin Allahın qadınlar üçün olan əsas əmrini səsləndirəndə… Ha-ha-ha! Deyəsən, dinləyicilərdə mənfi reaksiya yaranmağa başlayır! Ha-ha-ha! Mənfi! Mən otuz ildir ki, həm təbliğ edir, həm də dərs deyirəm. İnsanların xoşuna gələn şeylər haqqında danışanda, hamıya xoş olur və başlarını yelələyib deyirlər: «Bəli, bəli, bəli…». Lakin dinləyicilər nə iləsə razı deyillərsə, auditoriyada dərhal gərginlik hiss olunur. Və sanki sizi dinləyənlər bu tayda, siz isə o biri tayda dayanmısınız. Bəzən də daş-qalağa məruz qalırsınız! Xüsusilə də, birbaşa açıq danışanda. Adətən, belə olur: «Yaxşı təbliğ idi… Yeri gəlmişkən söhbət nədən gedirdi?». Çalışırıq ki, biz öz dərslərimizdə belə etməyək. Hesab edirik ki, Müqəddəs Kitab belə öyrədirsə, bu barədə açıq danışmaq lazımdır. Əgər bundan ötrü sizə daş atsalar, qorxmayın, sağ qalmaq ehtimalınız böyükdür.

Beləliklə, «itaətli olmaq» sözünə gəldikdə… Bu sözün əsl mənası nədir? Hələlik bunu sizə açıqlamayacam! Çünki bu sözlə bağlı sizin düşüncənizdə Müqəddəs Kəlama əsaslanmayan çoxlu yalnış fikirlər toplanıb. Bəzi təsvirləri siz televiziyadan, yaxud digər mənbələrdən götürmüsünüz. Mən də sizin əqidələrinizi Müqəddəs Kitabın əqidələri ilə qarışdırmaq istəmirəm. Buna görə tam açıqlamanı verməyənə qədər mən bu ifadəni işlətməyəcəyəm. Lakin əvvəlcə, izn verin ki, «itaətli olmaq» sözü sizdə hansı təsəvvür yaradır? Deyəsən, sözü işlətməli olacağam. «Ah, bu sözdən necə də xoşum gəlir!» — deyib belə düşünürsünüzmü? Adətən, bu söz insanlarda yaxşı hiss yaratmır. Bir çox qadınlar itaətli olmağı belə təsvir edir: ərinin ayaqlarından öpüb, onun bütün arzularını yerinə yetirmək lazımdır. Digər qadınlar isə elə düşünür ki, itaətli olmaq ərinin ayaqaltına çevrilmək deməkdir. Sizinlə çox dürüst və səmimi olacağam. Amma əslində kafedra arxasında gizlənmək istərdim.

Beləliklə, Müqəddəs Kəlama nəzər salaq:

Ey qadınlar, Rəbdə olanlara layiq olduğu kimi ərlərinizə tabe olun.

Kolosselilərə 3:18

Ey qadınlar, Rəbbə tabe olduğunuz kimi ərlərinizə tabe olun. Çünki bədənin Xilaskarı olan Məsih imanlılar cəmiyyətinin Başı olduğu kimi ər də arvadın başıdır. Ona görə cəmiyyət Məsihə tabe olduğu kimi arvadlar da hər vəziyyətdə öz ərlərinə tabe olsunlar.

Efeslərə 5:22–24

Sizə gəlincə, qoy hər kəs öz arvadını özü kimi sevsin, arvad isə ərinə ehtiram etsin.

Efeslilərə 5:33

Bir halda ki, biz «hörmət etmək» və «itaətli olmaq» kimi anlayışları araşdıracağıq, onda sizə bəri başdan Müqəddəs Kəlamdan bir həqiqəti açıqlamaq istəyirəm. Bir-birinə çox oxşayan, eyni zamanda da çox fərqlənən iki söz mövcuddur. Onlardan biri «QULAQ ASMAQ», digəri isə «İTAƏTLİ OLMAQ»dır. Bir çox insanlar bunları səhv salır. «Qulaq asmaq» sözünü olduğu kimi qəbul etmək lazımdır. Onu «itaətli olmaq» kimi anlamaq olmaz. Lakin «itaətli olmaq» sözünü bəzən «qulaq asmaq» sözü kimi qəbul etmək olar. Bu söz «qulaq asmaq» sözünə nisbətən daha dərin mənaya malikdir. Beləliklə, sözün həqiqi mənasında «itaətli olmaq» nə deməkdir? O, iki mənaya bölünür. İcazənizlə, bunun nə demək olduğunun bir hissəsini sizə məsəl ilə başa salım. Mən indi burada olan çiçəklərə yaxınlaşıb onları başqa yerə qoyuram. Yəni «itaətli olmağın» bir hissəsini sizə göstərdim. «İtaətli olmaq» — «yoluna qoymaq, uyğunlaşdırmaq» mənasını daşıyır. Bu sözün ikinci mənası isə «UPO», yəni «aşağıda», «altda» deməkdir.

Beləliklə, Müqəddəs Kitabın originalında «UPO TASSO» sözü işlənilir. Bu da yunan dilində «uyğunlaşdırmaq» deməkdir. «İtaətli olmaq» sözü ərinin istəklərini üstün tutaraq öz həyatını ona uyğunlaşdırmaq deməkdir!

Ola bilsin ki, qadının həyatında hansısa bir sahə ərinin idarəçiliyi altında deyil. O zaman qadın həmin sahəni ərinə tabe etdirməlidir. Belə vəziyyətdə o, sanki özünə deyir: «Həyatımın bu hissəsində mən çox sərbəstəm… istədiyimi edirəm… burada heç bir «UPO TASSO» yoxdur… Buna görə özüm üçün qoruduğum həyatımın bu sahəsini ərimə qaytarıb ona tabe etdirməliyəm». «UPO TASSO» — həyatının bütün sahələrini nizam-intizama salaraq itaətli olduğun insana uyğunlaşdırmaq deməkdir.

SUAL: HƏYATINIZIN HANSI SAHƏSİNİ ƏRİNİZƏ TABE ETDİRMƏK ÇƏTİNDİR?

«İtaətli olmaq» sözünü araşdırarkən, Müqəddəs Kitabda bir neçə həqiqət aşkar etdik.

HƏQİQƏT №1. İTAƏTLİ OLMAQ — BÜTÜN HƏYATINIZI ƏRİNİZİN İDARƏÇİLİYİNƏ HƏSR ETMƏK DEMƏKDİR. (Romalılara 13:1; Yaqub 4:7)

«Hər kəs başçılıq edən hakimiyyətlərə tabe olsun. Çünki Allahın təyin etmədiyi bir hakimiyyət yoxdur. Mövcud olan hakimiyyətlər Allah tərəfindən təyin olunub».

İkincisi. Siz nəinki həyatınızı ərinizin idarəçiliyinə həsr etmək, həm də bunu könüllü şəkildə etməlisiniz. Məsələn, uşağa demək olar: «Oğlum, get yatağını yığışdır!». Sizin oğlunuz özlüyündə deyinə-deyinə tapşırığınızı yerinə yetirməklə itaətini göstərə bilər. Siz də düşünə bilərsiniz ki, o, istəyinizi yerinə yetirdi. Lakin, o, bunu istəməyərəkdən edibsə, onda Müqəddəs Kəlam bunu «itaətli olmaq» deyil, «qulaq asmaq» adlandırır.

İtaətlilik əməl etməkdən daha dərin məna daşıyır. Elə qadınlar var ki, ərlərinin sözündən çıxmasalar da, əslində onlara itaətli deylillər. Lakin iki vəziyyət istisna olmaqla (bu barədə Darlin bir az sonra izah edəcək), sözə qulaq asmadan itaətli olmaq mümkün deyil. İtaətlilik — daxilən razılaşmanı bildirir. Həyatınızı nəinki kiminsə idarəçiliyinə tabe etdirmək, həm də tabe olduğunuz insana hörmət etməlisiniz.

HƏQİQƏT №2. HAKİMİYYƏT SAHİBİNƏ HÖRMƏT ETMƏK LAZIMDIR

«Həm də əgər bizi tərbiyələndirən cismani atalarımıza hörmət ediriksə, ruhani Ataya daha çox tabe olaraq yaşamalı deyilikmi?» (İbranilərə 12:9).

«Ey gənclər, siz ağsaqqallara tabe olun» (1 Peter 5:5).

Allah ərli qadına «Ərinə itaətli olmağını istəyirəm» — deyəndə, bu, o deməkdir ki, qadın öz həyatını daxili münasibətlərini də daxil olmaqla, məhz bu ayələrdəki kimi ərinə tabe etməlidir. O, əməllərində özünü itaətli göstərib, daxilində isə başqa fikirdə olmamalıdır. Yəni, həyatının hansısa bir sahəsində özbaşınalığa yol verməməlidir. Hətta, əgər qadın «Sən nə desən, mən də onu edəcəm, çünki ailənin başçısı sənsən!» — desə də, bu, hələ itaətliliyi bildirmir. Çünki itaətlilik özünə xüsusi münasibət və hörmət daxil edir. Tabe olmaq istədiyin insan bu münasibətləri hiss etməli və özlüyündə belə düşünməlidir: «O, hətta, mənimlə razılaşmadığı anlarda belə mənə hörmət edir!». Əgər kimsə mənə tabe olursa, onun tərəfindən hörmət olunduğunu hiss etməliyəm! Buna görə də əziz qadınlar, itaəlilik barədə düşünəndə, siz özünüzə belə bir sual verməlisiniz: «Mənim həyat yoldaşım ona hörmət etdiyimi hiss edirmi? Hiss edirmi ki, mən ona bütün ürəyimlə itaətliyəm. Yoxsa ki, onun hakimiyyətinə qarşı durduğumu hiss edir?»

HƏQİQƏT №3. İTAƏTLİ OLMAQ — SƏLAHİYYƏTƏ MALİK OLAN İNSANLARA TABE OLMAQ DEMƏKDİR (1 Peter 3:1). Diqqət yetirin (Luka 10:17)

«Yetmiş şagird sevinə-sevinə qayıtdı »və dedi: «Ya Rəbb, Sənin adınla cinlər belə, bizə tabe olur».

Eyni fikir Titə 2:9-da qeyd olunur:

«Qulları başa sal ki, hər şeydə öz ağalarına tabe olsunlar (Burada bir daha «UPO TASSO» yunan sözündən istifadə olunur), onları razı salsınlar. Qoy cavab qaytarmasınlar».

Başqa sözlə Allah qullara belə deyir: «Əgər siz ağanızın tabeçiliyindəsinizsə, onda nəinki onun dediklərini yerinə yetirməli, həm də ürəyinizi ona tabe etdirməlisiniz».

Beləliklə, yekun vuraq. Əziz qadınlar, gəlin birlikdə bu sözləri deyək. Hazırsınızmı?

«QADIN ƏRİNİN KÖMƏKÇİSİ OLDUĞU ÜÇÜN KÖNÜLLÜ ŞƏKİLDƏ ONA İTAƏT VƏ HÖRMƏT EDİR VƏ HƏYATININ BÜTÜN SAHƏLƏRİNİ ONUN HAKİMİYYƏTİNƏ TABE ETDİRİR».

İndi isə dərsimizin ən vacib hissəsinə keçək.

MÜQƏDDƏS KİTABDA ƏRƏ İTAƏT ETMƏYİN PRİNSİPLƏRİ.

PRİNSİP №1. ALLAHIN ƏMR ETDİYİ KİMİ ƏRLƏRİNİZƏ TABE OLUN. «UPO TASSO» — «YOLUNA QOYMAQ, UYĞUNLAŞDIRMAQ» DEMƏKDİR. Mən istərdim ki, siz qadınlarda «itaətli olmaq» «UPO TASSO» ilə uyğunlaşsın. İndi isə kişilərə məhəbbət haqqında nə öyrətdiyimizi xatırlayın. Mənim sizə sualım var: Allah qadına — «Sən ərinə ömürlük tabe olmalısan!» — deyirmi? Yoxsa O, qadına — «Sən hər dəfə ərinin tələb etdiyi vaxtda ona tabe olmalısan» — deyir? Bəlkə də Allah belə deyir: «Sən toy günü «razıyam» dediyin andan tükənməz bir bağlılıq başlayıb. Bu andan etibarən hər hansı bir vəziyyətdən asılı olmayaraq ərinə daimi itaətli olmaq prosesi başlayır!»

Düzgün cavab belə olacaq: burada «UPO TASSO» sözü indiki zamanda istifadə olunur. Bu isə ƏRİNİZƏ DAİMA İTAƏTLİ OLDUĞUNUZU BİLDİRİR. Gördüyünüz kimi burada məhəbbət və itaət bir-birinə oxşardır. Allah kişiyə deyir: «ARVADINA OLAN SEVGİN HEÇ BİR VƏZİYYƏTDƏN ASILI OLMAYARAQ TÜKƏNMƏMƏLİDİR!». Allah qadına deyir: «ƏRİNƏ OLAN İTAƏTİN HEÇ BİR VƏZİYYƏTDƏN ASILI OLMAYARAQ TÜKƏNMƏMƏLİDİR!». Öz həyat yoldaşlarını sevməyən kişilər çoxdur. Eləcə də ərlərinə itaətli olmayan qadınlar da. Lakin əziz qadınlar, Allah deyir ki, ərinizin sizinlə necə rəftar etməsindən asılı olmayaraq, siz ona həmişə itaətli olmalısınız.

Ərinizə həqiqi itaət etməyinizi nədən bilmək olar? Ərinizdən soruşun ki, o, sizin ona hörmət etdiyinizi hiss edirmi? Hətta, düzgün qərar qəbul etmədiyi və eyni fikrə gələ bilmədiyiniz anlarda sizdən itaət görürmü? O, sizdən nəsə etməyi xahiş edir, siz isə ürəyinizdə onun istədikləri ilə razı deyilsiniz. Ola bilsin ki, o, sizinlə çox kobud rəftar edir. Onun səsinin tonu xoşunuza gəlmir. Sizin varlığınız ona etiraz edir! Lakin belə anlarda da Allah deyir: «Ərinə hər zaman itaətli ol!».

NECƏ DÜŞÜNÜRSÜNÜZ, HƏYAT YOLDAŞINIZ ONUNLA RAZI OLMADIĞINIZI, LAKİN EYNİ ZAMANDA ONA HÖRMƏT ETDYİNİZİ GÖRƏNDƏ, NECƏ OLAR?

Beləliklə, mənim arvadıma olan sevgim onun davranışından asılı deyil. Mən Darlini mənimlə onun necə rəftar etməsindən asılı olmayaraq, sevməliyəm. Mənim başqa yolum yoxdur. Eləcə də, qadın Allahın onun üzərindəki hakimiyyətini qəbul edirsə, onun da başqa yolu olmamalıdır. Qadın da ərinin ona münasibətindən asılı olmayaraq hər zaman ərinə tabe olmalıdır.

İkinci müşahidə. Əziz qadınlar, indi deyəcəklərim çox vacibdir! Çünki vacib həqiqətlərdən birini dərk edəcəksiniz. Sizcə, kim itaət göstərir? İtaət, qadına barmağını uzadaraq, arvadına — «Sən mənə itaətli olmalısan!» — deyəni kişidən asılıdırmı? İtaəti kişi göstərməlidir? Bəs, kim göstərməlidir? Yunan dilində bu sözü ifadə edən fel qeyri-adi formada səslənir. Diqqətlə qulaq asın. Bir anlıq təsəvvür edin ki, mən qadınam. Qadın olaraq mənə ünvanlanan bu feli əməllərimlə göstərirəm. Diqqətli olun, mən TABE OLURAM. YƏNİ ÖZÜMÜ TABE ETDİRİRƏM. Mən bu felin əməlini sizə ünvanlamıram.

ƏVVƏLCƏ, MƏN ÖZÜMÜ TABE ETDİRİRƏM, SONRA İSƏ ƏRİMİN HÜZURUNA TABE OLUNMUŞ QADIN KİMİ GƏLİRƏM. O, MƏNİ GÖRMƏZDƏN ƏVVƏL, MƏN ARTIQ ONA TABE OLMUŞAM. MƏN NƏYİSƏ ƏRİMƏ TABE ETDİRMİRƏM. MƏN ÖZÜMÜ TABE ETDİRİRƏM VƏ QARŞINIZA İTAƏTLİ ŞƏKİLDƏ GƏLİRƏM. Bunun sizə nə bağlılığı, nə də ki, asılılığı var. Bu, tamamilə məndən asılıdır! Mən özümü tabe etdirirəm! Buna görə də kişinin münasibətinin buraya heç bir aidiyyatı yoxdur. Allah qadına deyir: «Əgər sən ərdəsənsə, istisna olmadan həmişə itaətli ol! Daima itaət ruhunda ol!»

Bu ayədən daha nə öyrənə bilərik. Necə düşünürsünüz, bu ayədə itaətli olmaq əmrdir, yoxsa ki, təklif? XEYR, BU, ƏMRDİR! İşə bir baaax… Beləliklə də, əziz qadınlar, Allah kişilərə əmr etdiyi kimi, sizə də eyni cür əmr edir. Sizin başqa seçiminiz yoxdur!

Allah deyir: «Kişilər, ailə qurduğunuz zaman Mən sizə daima arvarlarınızı sevməyi əmr edirəm! Sizə ona görə əmr edirəm ki, bunu etməyə qadirsiniz!» Sonra isə Allah davam edir: «QADINLAR, SİZƏ DEYƏCƏYİM HƏR ŞEYDƏN VACİBDİR!»

Bilirsinizmi, Allahın sözləri məni bir kişi kimi təəccübləndirdi. Nəyə görə Allah qadına «ərini sev» demədi? Bunun əvəzinə O, dəfələrlə başqa söz deyir: «ƏRİNƏ İTAƏTLİ OL!». Bəli, bəli… məhz «ƏRİNƏ İTAƏTLİ OL!». Bir daha təkrarlayıram: «ƏRİNƏ İTAƏTLİ OL!». Nə üçün? Ona görə ki, hər şeydən çox kişilərin onlara hörmət edilməsi xoşlarına gəlir. Bunun səbəbini bilmirəm, lakin bu, elədir.

Qadın ərinə səmimi şəkildə itaət və hörmət etməyə başlayanda, kişini onu sevməyə təhrik etmiş olur. Bu qaydaları Allah yaradıb. Məhz buna görə Allah qadına bu əmri yerinə yetirməyin mühümlüyünü dəfələrlə xatırladır. Beləliklə, əziz qadınlar, həqiqət nədən ibarətdir? HƏQİQƏT BUNDAN İBARƏTDİR Kİ, SİZ NİKAH GÜNÜ «RAZIYAM» KƏLMƏSİNİ İŞLƏDİB ƏRLİ QADINA ÇEVRİLDİYİNİZ ANDAN ETİBARƏN HEÇ BİR VƏZİYYƏTDƏ HƏYAT YOLDAŞINIZ SİZİN ONUN TABEÇİLİYİNDƏN ÇIXDIĞINIZI HİSS ETMƏMƏLİDİR!

Televiziya verilişlərini və ətrafdakı insanları nəzərə alsaq, bugünkü gündə müasir qadınlar üçün itaətli olmaq adi haldırmı? Xeyr. Müasir qadınlar üçün itaəsiz, kobud və hökmlü olmaq normaldır. Nikahda həqiqi «itaətli olmaq» nə olduğunu dərk edən və qadın zərifliyinə malik olan qadını sevməyən kişi tapılmaz. Qadının zərifliyi onun zahiri görünüşündə deyil, yumşaq qəlbliliyindədir. Bəs, siz həyat yoldaşlarınıza itaətlisinizmi? Ürəyiniz yumşaqdırmı? Ürəyinizdən ərinizin hakimiyyətinə qarşı olan etirazlarınızı və təkəbbürünüzü kökündən çıxartmısınızmı? Yoxsa ki, siz əvvəlcə onun sizə qarşı haqlı və xeyirxah olmasını tələb edirsiniz? Lakin o, hər hansısa tələblərə münasib olmağa məcbur deyil! Sizin münasibətiniz bundan asılı olmamalıdır! O, yalnız sizdən asılı olmalıdır. Allahın iradəsi budur ki, siz hər vəziyyətdə ona tabe olasınız. Bu, çox gözəldir!

Mən tez-tez insanlardan itaətin qarşılıqlı olması haqda eşidirəm. SİZLƏRDƏN KİM BU BARƏDƏ EŞİDİB? Yəqin ki, hamımız eşitmişik. Devid De Vittin nə dediyinə qulaq asın: «Mən tez-tez eşidirəm ki, nikahda itaət qarşılıqlı olmalıdır. «Qarşılıqlı itaət» «dərin quyu», «qara qar», «xeyirxah şər» kimi şeylərə bənzəyir. Nikahda belə şeylər qeyri-mümkündür. Əgər söhbət tabe olmaqdan gedirsə, bu, qarşılıqlı ola bilməz. Əgər bu, qarşılıqlıdırsa, deməli artıq tabeçilik deyil. «Qarşılıqlı» — «yarıya bölünmüş deməkdir». Tabeçilik birinin digər hakimiyyəti altında olmaq deməkdir. Qarşılıqlı tabeçilik isə nikahın bərabər şərtlər üzərində qurulduğunu bildirir, yəni 50-50-yə. Bu cür nikahlarda tərəf müqabili bir-birinə, ər arvadına, arvad da ərinə itaət göstərir. Dünyəvi nöqteyi-nəzərindən bütün bunlar gözəl səslənir. Kökundən isə Müqəddəs Kitaba ziddir».

Darlin: Bu həqiqəti dərk elədiyim ilk anları xatırlayıram. Tabe olmaq — həyatımın bütün baxışlarını sənin rəhbərliyin altına buraxmaq deməkdir. Köləliyə məhkum olmadığımı dərk edəndə, ürəyimdə böyük rahatlıq hiss etdim!

Bryus: Bilirsən, əzizim, düşünürəm ki, Müqəddəs Kəlamda «itaətli olmaq» sözünü düzgün dərk edən tanıdığımız qadınların ailələrində bu məsələ ilə bağlı heç bir problem yoxdur. Təbii ki, onlar hər şeydə ərləri ilə razılaşmırlar. Sadəcə, onlar əmindilər ki, ən müdrik addım ALLAHA İTAƏTLİ OLMAQDIR!

5-Cİ HİSSƏ

Darlin: Bəzən bizə həyat yoldaşı olmaq çətin olur. Elə deyilmi? Lakin ərə tabe olmaqla Allahın Özünə kömək etmək necə böyük imtiyazdır!

Bryus: Demək olar ki, həmişə itaətli olmaq asan deyil. Bəzən adama elə gəlir ki, asan qərar mövcud deyil. İtaət haqqındakı həqiqət həyatını, yaxud nikahını dəyişibmi? Biz budərsliyimizdə məhz bu barədə söhbət edəcəyik.

Darlin: Mənim həyatım kökündən dəyişdi! Əvvəllər elədüşünürdüm ki, mənim borcum həyat yoldaşımı düzgün istiqamətləndirməkdir. Lakin başa düşəndə ki, ərimin hərəkətlərinə görə mən deyil, Allah cavabdehdir, onda ərimin vasitəsilə Allaha itaətliliyimi göstərmək üçün lazım olan azadlıqlığı əldə elədim.

Bryus: Arzu edirəm ki, Darlinin bir neçə il bundan əvvəl dərk elədiyi həqiqəti siz də dərk edib, azadlıq əldə edəsiniz.

Zaldan iki nəfər bizə yaxınlaşa bilər? Heç bir şey demək lazım deyil, sadəcə olaraq yaxınlaşıb burada dayanın. Mən indi real həyatda qarşılıqlı itaətin necə işlədiyini sizə göstərəcəyəm. Zəhmət olmasa, burada durun. Siz sağ tərəfdə, siz isə sol tərəfdə. Üzbəüz duraraq bir-birinizə qarşılıqlı itaət göstərin. Sizdən xahiş edirəm (kişiyə müraciət) xanımınızı zalın sağ qapısından çıxardın. Siz isə (qadına müraciət) həyat yoldaşınızı zalın sol qapısından çıxardın. Zəhmət olmasa işə başlayın və bir-birinizə tabe olmağı yaddan çıxartmayın. Nə üçün siz bunu edə bilmirsiniz? Nəyə görə siz zalın hər iki qapısından çıxa bilmirsiniz? Axı, siz bir-birinizə itaət göstərməlisiniz?! «Bu, mümkün deyil. Biz iki yerə bölünə bilmərik!». Haqlısınız, bu, mümkün deyil. Təşəkkür edirəm. Qarşılıqlı itaət göstərmək qeyri-mümkündür. Onda bu anlayış haradan yaranıb? Biz bunu haradan götürmüşük? Biz bu anlayışı Müqəddəs Kitabın bir ayəsindən, Efeslilərə 5:21-dən qopartmışıq: «Məsih qorxusu ilə bir-birinizə tabe olun». Burada hər şey aydın yazılıb, elə deyilmi? Efeslilərə 5-ci fəsli oxumağa davam etdim: «Məsih qorxusu ilə bir-birinizə tabe olun». Lakin növbəti cümləni oxusanız, kimin kimə tabe olmasını aydın başa düşəcəksiniz:

1. EY QADINLAR, RƏBBƏ TABE OLDUĞUNUZ KİMİ ƏRLƏRİNİZƏ TABE OLUN (5:22–23). Aha! Səndemə ərə tabe olmaq lazım imiş! Oxumağa davam edirik… Daha sonra uşaqlardan yazılır:

2. EY ÖVLADLAR, RƏBDƏ OLDUĞUNUZA GÖRƏ ATA-ANANIZA İTAƏT EDİN (6:1–4). Bir dəqiqə, bir dəqiqə… axı, bizim ailələrdə qarşılıqlı itaət olmalıdır, yəni valideynlər də uşaqlara itaət göstərməlidirlər. Sizcə, belə olmalıdır? Oxumağa davam edək:

3. EY QULLAR, MƏSİHƏ İTAƏT ETDİYİNİZ KİMİ DÜNYƏVİ AĞALARINIZA DA QORXU VƏ LƏRZƏ İLƏ SƏMİMİ QƏLBDƏN İTAƏT EDİN (6:5–9). Yox-yox! Əslində bu, o deməkdir ki, ağalar qullarına tabe olmalıdırlar, axı, itaət qarşılıqlı olmalıdır! XEYR! BİZ KONTEKSDƏN AYƏLƏRİ QOPARTMAYACAĞIQ! BİR-BİRİNİZƏ TABE OLUN SÖZÜ — ARVADLAR ƏRLƏRİNƏ, UŞAQLAR VALİDEYNLƏRİNƏ, QULLAR ÖZ AĞALARINA TABE OLUN DEMƏKDİR! NİKAHDA İTAƏTLİLİK QARŞILIQLI OLA BİLMƏZ.

Əgər Müqəddəs Kitaba hörmət etsək, onda nəticə belə olmalıdır: ƏRİM MƏNƏ DEYİL, MƏN ƏRİMƏ TABE OLMALIYAM (Efeslilərə 5:18–6:9). Buna görə, əziz qadınlar, bəzi qadınlar kimi ürəyinizdə əriniz sizə tabe olmalıdır deyə fikirləşirsinizsə, sizə deməliyəm ki, fikirlərinizdə yanılırsınız!!! Müqəddəs Kitabın heç bir yerində yazılmayıb ki, ərlər arvadlarına tabe olmalıdır! Bundan əlavə də, kişinin qadının ardınca getməyi düzgün olmaz. Başçı kişi olmalıdır! O, qadına itaət etməməlidir! Qadını kişi idarə etməlidir! Zənn edək ki, Darlinlə mənim aramda fikir ayrılığı yaranıb. Hər ikimiz problemə başqa tərəfdən yanaşırıq. Problemin həll olunmasına qərar qəbul etmək üçün hüququmuz eynidir? Xeyr. Çünki mən 100% ailənin başçısı, o isə 100% mənim köməkçimdir. Belə vəziyyətdə, düzgün qərara necə gəlmək olar? Həyat yoldaşınıza yuxarıdan aşağı baxmayın. Özünüzü axmaq kimi aparmayın. Bütün sualların cavabını bildiyinizə əmin olmayın, çünki bu, belə deyil.

Etiraf edin ki, onun məntiqi sizdən heç də geri qalmır. Buna görə, siz əvvəlcə öz baxışlarınızı diqqətlə araşdırmalı, sonra həyat yoldaşınızın baxışlarını öyrənməli, daha sonra isə ailə başçısı kimi düzgün qərar qəbul etməlisiniz. Siz belə deyə bilərsiniz: «Əzizim, düşünürəm ki, sən haqlısan. Düşünürəm ki, biz sən dediyin kimi edəcəyik». Bu, mənim arvadıma itaətli olmağımı göstərir? Xeyr. Heç də elə deyil. Mən problemin həll olunması üçün onun fikirlərinə üstünlük verdim, lakin ona tabe olmadım! Mən öz həyatımın onun öhdəçiliyinə buraxmadım. Mən bunu etməməliyəm də! Çünki əks halda bu, bizim hər ikimizi çaşdıra bilərdi. Mən əvvəlki kimi lider olaraq qalıram! Sizcə, biz səsvermə etməliyik? Lakin necə? İki səs sıfra qarşı, yoxsa heç-heçə? Beləliklə, əziz dostlar, ailədə rollarınızı qarışdırmayın. Kişi ailədə başçı, qadın isə onun köməkçisi olmalıdır. Kişin borcu — arvadını sevmək və başçı olmaqdır. Arvadın borcu — ərinə hörmət edərək ona tabe olmaq və ardınca irəliləməkdir. Məhz bu zaman hər şey öz yoluna düşəcək.

İkinci prinsipə keçək. O, çox xeyirlidir. Müqəddəs Kitabda yazılıb: «EY QADINLAR, RƏBBƏ TABE OLDUĞUNUZ KİMİ ƏRLƏRİNİZƏ TABE OLUN» (Efeslilərə 5:22). Efeslilərə məktubda deyilir ki: «EY QADINLAR, RƏBBƏ TABE OLDUĞUNUZ KİMİ ƏRLƏRİNİZƏ TABE OLUN». Kolosselilərə 3:18-də isə «EY QADINLAR, RƏBDƏ OLANLARA LAYİQ OLDUĞU KİMİ ƏRLƏRİNİZƏ TABE OLUN» yazılıb. «Rəbdə olanlara layiq olduğu kimi» nə deməkdir? İcazə verin başa salım.

Təsəvvür edək ki, mən ərə gedən imansız qadınam. Mən nə Allaha məxsus, nə xilas olmuş, nə göylərdən doğulmuş, nə də göylərə getmirəm. Buna görə də Rəbbin dediyi sözlər məni həm maraqlandıra, həm də maraqlandırmaya bilər. Lakin Məsihi Xilaskar kimi qəbul etdikdən sonra, mən Allahla yeni münasibətlər əldə edirəm. Mənim borcum isə Onun çağırışına cavab verməkdir. Məhz başqası deyil, Allah dedi: «Mən kişini başçı, qadını isə onun köməkçisi görmək istəyirəm». Əgər hər şeyə görə cavabdehliyi başçı daşıyırsa, sizcə, arvadı daima ərinə — «Mənim sənin ardınca getmək fikrim yoxdur. Buna heç ümid də eləmə. Sənə kömək edəcəm, amma sənə itaətli olub bütün arzularını yerinə yetirmək fikrində deyiləm. Mən nə vaxt istəsəm, onda sənə kömək edəcəm» — deyirsə, onun başçısı olmaq asandırmı? Belə olmaz. Əgər siz imanlı qadınsınızsa, Allaha belə deməlisiniz: «Əgər Sən mənim itaətli olmağımı istəyirsənsə, bunu edəcəm». Beləliklə, «RƏBDƏ OLANLARA LAYİQ OLDUĞU KİMİ» sözü «İTAƏT ETMƏK QADININ ƏSAS VƏZİFƏSİDİR» mənasını daşıyır. BU, ONUN BORCUDUR! ƏRİNİZƏ İTAƏT ETMƏKLƏ ALLAHIN KÖMƏKÇİ ÜÇÜN NƏZƏRDƏ TUTDUĞU İRADƏSİNİ QƏBUL EDİN!

Növbəti prinsip çox vacib məqamdır. «Rəbbə tabe olduğunuz kimi tabe olun» nə deməkdir? Gəlin baxaq. Mənim yaxınlığımda olan cütlüklərdən hansı mənə kömək edə bilər? Siz kömək edə bilərsiniz? Etiraz etmirsiniz ki? Zəhmət olmasa irəli çıxıb ər-arvad rolunu oynayın. Amma xahiş edirəm, qorxmayın. Siz (kişiyə müraciət) zəhmət olmasa yuxarıdakı pillədə dayanın. Siz isə (qadına müraciət) aşağıdakı pilləkəndə durub həyat yoldaşınıza baxın. Rəbb Kəlamda deyir: «EY QADINLAR, RƏBBƏ TABE OLDUĞUNUZ KİMİ ƏRLƏRİNİZƏ TABE OLUN». «Rəbbə tabe olduğu kimi» nə deməkdir? Bu o deməkdir ki, onun həyat yoldaşı Allaha bənzərdir? Kişilər üçün bunu eşitmək yəqin ki, xoşdur, elə deyilmi? Lakin bu, belə deyil. Ər qadın üçün Rəbb deyil. Çünki o, istər-istəməz səhv qərarlar qəbul edəcək. Bəzən isə o, hisrli hərəkət edəcək. Buna görə də, qadın ərini Rəbb kimi görsə, o, Müqəddəs Kəlama əsasən hərəkət etməz. Gəlin belə edək. İcazə verin, mən bir neçə dəqiqəlik Allahı əvəz edim. Mən (Allah) kişinin arxasında dayanıb, deyirəm: «Mən (Allah) isətyirəm ki, Mənə (Allaha) tabe olduğun kimi ərinə tabe olasan. Bu, Mənim (Allahın) istəyidir. Sən ona tabe olmalısan, çünki bunu Mən (Allah) səndən istəyirəm. Beləliklə, ərinə tabe olmaqla Mənə (Allaha) tabe olmuş olursan». Bir imanlı qadın kimi ərinizə tabe olmadığınız halda «Mən Allaha itaətliyəm» deyə bilməzsiniz. Buna görə ərlərinə itaət göstərməyən bir çox məsihçi qadınlar günah içində yaşayırlar. Çünki bu, Allahın qadına verdiyi ən vacib əmrdir. Bu əmrə itaətli olmaqla qadın böyük azadlıq əldə etmiş olur. Sizcə, necə? Çünki o, ərinin üzünə baxaraq Rəbb deyə bilər: «Ya Rəbb, yalnız Sən məndən xahiş etdiyin üçün mən ərimə itaət göstərirəm. Mən isə Sənə itaətli olmaq istəyirəm». Belə olan halda qadın ərinin haqlı və ya haqsız olduğu barədə narahat olacaqmı? Xeyr, olmayacaq. Çünki onun vəzifəsi Allaha itaətli olmaqdır. Yalnız ər ailənin başçısı olduğu üçün verdiyi qərarlara görə Allah qarşısında cavab verir. Allah məhz yalnız ondan hesabat istəyəcək. Buna görə də qadınlar, qulaq asın, bu, çox gözəldir. Qadın öz emosiyalarını ərinin səhv hərəkətlərinə sərf etmir. Əgər siz — «Mən ancaq o düzgün qərar qəbul edən zaman ona tabe olacam» — deyirsinizsə, bunula siz Allaha «Mən Sənə ərimlə razılaşdığım vaxt tabe olacam» demiş olursunuz. Belə olmaz! Ərinin üzünə baxıb, — «Ya Rəbb, Sən mənim ərimə itaətli olmağımı istədiyin üçün bunu Sənin xatirinə edərəm» deyən qadının həyatında möcüzəli dəyişikliklər baş verir. Beləliklə, sevinməyiniz üçün əsas varmı? Əlbəttə, var. Çünki Allah kişinin səhv qərar qəbul etdiyinə görə qadının məsuliyyət daşımasını tələb etmir. Lakin qadından hansı hesabat tələb etdiyini bilirsinizmi? Qadının ərinə hər vəziyyətdə necə tabe olduğunu. Ərinizlə razı olduğunuz anlarda tabeçilikdən söhbət gedə bilməz.

Bir dəfə mən zarafatla həyat yoldaşıma mənə itaətli olmadığını dedim. Yadımdadır ki, bu sözləri ona deyəndə, az qala oturacaqdan yıxılmışdı: «Sən nəyi nəzərdə tutursan? Sənə nədə tabe olmuram?». Ona dedim: «Biz demək olar ki, hər şeydə razılaşırıq». Siz ərinizlə razılaşmadığınız anlarda, yəni daxilinizin hər şeyə etiraz etdiyi, ərinizin isə «istəyirəm ki, sən məhz bu cür edəsən» dediyi anda itaətliliyinizi göstərə bilərsiniz. Sizin itaətliyinizi tabe olmaq istəmədiyiniz anlarda sınamaq olar.

Beləliklə, əziz qadınlar, ürəklərinizi azad edə bilərsinizmi? «Artıq ərimlə mübarizə aparmağa ehtiyac yoxdur». Gəlin bu cütlüyü alqışlayaq.

SUAL: NİKAHINIZDA İTAƏTLİ OLMAĞINIZ NƏ DƏRƏCƏDƏ TEZ-TEZ SINAĞA ÇƏKİLİR? BU, NƏ VAXT BAŞ VERİR?

«Rəbbə olduğu kimi» sözləri məsihçi qadının daxili əminliyini ifadə edir. Ərinizə itaət etməklə Allaha olan itaətinizi göstərin.

Daha sonra vacib bir sual ortaya çıxır: İTAƏTİN SƏRHƏDLƏRİ VARMI? Məncə, bu barədə mən danışmasam yaxşıdır. Buna görə bir daha Darlini dəvət edəcəm.

Darlin: Beləliklə, Bryus necə tabe olmaq haqqında danışdı. İndi isə biz nə dərəcədə tabe olmağı aydınlaşdıracağıq. Üçüncü prinsipə nəzər salaq.

4.ARVADLAR DA HƏR VƏZİYYƏTDƏ ÖZ ƏRLƏRİNƏ TABE OLSUN (Efeslilərə 5:23–24). Biz artıq Efeslilərə 5:24 «Cəmiyyət Məsihə tabe olduğu kimi, arvadlar da hər vəziyyətdə ərlərinə tabe olsun» oxumuşuq. «Hər vəziyyətdə tabe olsun» nə deməkdir? «HƏR VƏZİYYƏTDƏ», YƏNİ ƏR ALLAHA İTAƏTLİ OLMADIĞI, YAXUD İMANLI OLMADIĞI HALDA BELƏ İTAƏT GÖSTƏRMƏK DEMƏKDİR (1 Peter 3:1–4). Bəs, birdən o, nikahda böyük səhvə yol versə, onda necə? Siz belə bir mövqedən deyə bilərsiniz: «Yoox. Təbii ki, Allah bu vəziyyətdə ona tabe olmağımı istəmir. Axı, onun səhv olduğunu yaxşı bilirəm!». Sizi sağlam düşüncəniz belə deyir: «Mən düz fikirləşirəm. Ərim tez-tez yalnış qərarlar verir. Bəs, birdən onun qərarı ona, yaxud uşaqlarımıza ziyan verərsə? Bəs, ailədə maddi vəziyyətimizi pisləşdirərsə? Belə anlarda mən heç cürə itaətli ola bilmərəm». Yenə də, Allah «hər vəziyyətdə» sözü deyəndə, O, məhz HƏR VƏZİYYƏTİ nəzərdə tutur! İcazənizlə, sizə sual vermək istərdim. Zənn edək ki, həyat yoldaşınız səhv qərar verir. Həmçinin tutaq ki, Rəbb onun verdiyi bu səhv qərar vasitəsilə ona yaxşı dərs verəcəyini bilir. Məgər həyat yoldaşımıza vacib bir şey öyrətmək üçün Allaha mane olmaq istəyərikmi? Bəlkə Allah bu vasitə ilə həyat yoldaşınızın xasiyyətində dəyişiklik etmək istəyir? Əgər biz bu vəziyyətə qarışaraq etiraz edib — «Mən ona tabe olmaq fikrində deyiləm» deyiriksə, onda Allahın işinə mane olmuş oluruq. Allah bizə deyir: «Mən istəyirəm ki, həyat yoldaşınız səhv olsa belə siz ona hər şeydə tabe olasınız. Çünki Mənim planlarımdan xəbərsizsiniz! Siz bilmirsiniz ki, Mən sizini həyat yoldaşlarınızın xasiyyətində, daxilində və ya nikah həyatınızda hansı dəyişiklikləri etmək istəyirəm». Beləliklə, siz hər vəziyyətdə ərinizə tabe olmağı öyrənməlisiniz.

İTAƏT GÖSTƏRƏRƏK BİZ ÖZ HİSLƏRİMİZİ VƏ FİKİRLƏRİMİZİ HƏYAT YOLDAŞLARIMIZLA BÖLÜŞMƏLİYİK.

Əziz, qadınlar, biz bunu müxtəlif cür edə bilərik. Həyat yoldaşımıza yaxınlaşıb sevgi ilə deyə bilərik: «Olar mən sənin qərarın haqqında öz fikirlərimlə bölüşüm? Bəlkə də mənim fikirlərim sənə yeni bir şey açıqlayacaq və bu məsələyə digər tərəfdən baxmağa kömək edəcək?». Yaxud da biz belə deyə bilərik: «İşə bir bax! Sən doğrudan da bu cür qərar qəbul etmək istəyirsən? İndiyədək belə axmaq şey eşitməmişəm!». Bu cür etməklə nəyə nail olduğunuzu bilirsinizmi? Siz dərhal onu müdafiə mövqeyində qoymuş olacaqsınız. Çünki ona hörmət etmirsiniz! Belə vəziyyətdə həyat yoldaşınız mütlək belə düşünəcək: «Nə üçün mən ona qulaq asmalıyam? Çünki o, mənim bu məsələni müdrüklüklə həll edəcəyimə inanmır!». Buna görə də öz hisslərimiz və fikirlərimiz barədə ərlərimizlə bölüşəndə, çox ehtiyyatlı olmalıyıq.

İTAƏT — ƏXLAQSIZ HƏRƏKƏTLƏRƏ YOL VERMİR. ALLAHIN QANUNUNU POZMAYIN!

Lakin eyni zamanda unutmamalıyıq ki, əgər həyat yoldaşımız imanlı deyilsə, yaxud imanlı olsa belə və bizdən Allaha məqbul olmayan bir hərək etməyimizi xahiş etsə, o zaman biz yenə də məhəbbət və hörmətlə deməliyik: «Sənə və üzərimdə olan səlahiyyətinə qarşı çıxmaq istəmirəm. Mən bütün ürəyimlə sənə itaətli olmaq istəyirəm. Lakin Allah mənə bu işi görməyi qadağan edir. Buna görə də daha böyük Hakimə tabe olmağa borcluyam. Məsələ, sənə tabe olmamaqda deyil. Mən sənə qarşı deyiləm. Amma Allahın qanununu mənə bunu etməməyi əmr edir». Görüdüyünüz kimi, biz hörmət bildirən münasibəti qoruyub saxlaya, eyni zamanda da Allahın qanununu pozmaya bilərik. Necə düşünürsünüz, əgər qadın ərinə bu cür hörmətlə yanaşarsa, məgər ər onun hisslərinə hörmət etməzmi?

Bundan əlavə, İTAƏT — QANUNA ZİDD OLAN HƏRƏKƏTLƏRƏ YOL VERMİR. ÖLKƏNİZİN QANUNLARINI POZMAYIN.

Məsələn, yoldaşınız sizi narkotik alqı-satqısı ilə məşğul olmağı məcbur eləsə, siz belə deyə bilmərsiniz: «Nə etmək olar, ərimə itaətli olmalıyam. İstəyini yerinə yetirməliyəm». Xeyr! Lakin siz əvvəlki tək ürəyinizdə itaətliliyinizi saxlaya bilərsiniz. Öz itaətliyinizi söhbət vaxtı bildirə bilərsiniz. Onun nüfuzuna qarşı etiraz etməyin. Özünüzü hörmətdən salmayın, ərinizi hakimiyyətinə tabe olmağa davam edin. Həmçinin siz ona deyə bilərsiniz: «Mən ölkəmizin qanunlarına zidd gedərək, belə addım ata bilmərəm». İtaətlilik nəinki sizin yaxşı əməlləriniz, həm də bütün həyatınızdır. Bryusun da dediyi kimi, ərimizə olan münasibətimiz itaətliliyimizi göstərir. «UPO TASSO» feli, məhz bu münasibəti nəzərdə tutur. Biz ərimizin hakimiyyətinə tabe oluruq. Bizim ona itaətliliyimiz Allaha olan itaətliyimizi göstərir.

SUAL: ƏGƏR HƏYAT YOLDAŞINIZ SİZİN HAQQINIZDA BAŞQA BİR KİŞİYƏ DANIŞSAYDI, İTAƏTLİYİNİZ HAQQINDA NƏ DEYƏRDİ?

Və nəhayət, İTAƏT ƏN CİDDİ VƏZİYYƏTLƏRDƏ BELƏ LAZIMDIR. LAKİN KİMİNSƏ HƏYATINI TƏHLÜKƏ ALTINA QOYMAMAQ ŞƏRTİ İLƏ.

Bilirsinizmi, biz qadınlar, başqalarını itaətli olmaları haqqında danışanda çox ehtiyyatlı olmalıyıq. Onları mühakimə etməyi tələsməyin. Çünki hamımız ürəksıxıcı səhnələrin şahidi olmuşuq. Çətin vəziyyətdə yaşayan qadınları az tanımırıq. Bəlkə də bu qadınlar zorakılığa və söyüşlərə məruz qalırlar. Bəzi qadınlar bu vəziyyətdə yaşamağa davam edirlər, çünki Allahın onları bu vəziyyətdən keçirtmək istədiyinə inanırlar. Onlar ən çətin vəziziyyətdə belə ərlərinə tabe olmağa davam edirlər. Bəzən də kiminsə həyatı təhlükə altına düşür. Lakin buna baxmayaraq, bəzi qadınlar deyir: «Mən bu vəziyyətdə qalıb Allaha güvənəcəm». Digər qadınlar isə belə deyir: «Rəbb mənim burada qalmağımı istəmir. Mən mütləq getməliyəm, çünki uşaqlarımın və mənim həyatım təhlükədədir. Heç bir halda qala bilmərəm». Buna görə biz çox diqqətli olmalıyıq ki, onları nə mühakimə, nə də tənqid edək. Ehtiyyatlı olmaq lazımdır. Əminəm ki, itaətlilik biz qadınlara toxunan dərin mövzudur.

Daha bir məqamı vurğulamaq istəyirəm ki, biz imanlı qadınlara Allaha ibadət etməyən ərlərimizlə çox müdrik rəftar etməliyik. Biz ehtiyyatlı olmalıyıq ki, bu cür sözlər dilimizdən çıxmasın: «Rəbb mənə dedi ki, sənə itaət göstərməyə borclu deyiləm». Çünki biz həyat yoldaşımızdan ruhani daha güclü ola bilərik. Lakin biz «Rəbb mənə dedi ki, bunu etməməliyəm» kimi atmacalardan istifadə etsək, aləmi bir-birinə qatmış olarıq.

Bryus: Darlin, icazə ver sənə bir sual verim: sən həmişə bu mövqedə olmusan?

Darlin: Həmişə yox. Əvvəllər elə düşünürdüm ki, mənim borcum sənin fikirlərini dəyişməkdir. Sənin səhv qərar verdiyin anlarda belə düşünürdüm. Sənin kamil olmadığını bilirdim. Zərər yoxdur. Lakin sənin HAQSIZ, ÖZÜMÜ İSƏ HAQLI OLDUĞUMU sübut etməyə çalışırdım. Amma əsas məqsədim səni haqsız çıxartmaq yox, səhvə yol verməməkdə kömək etmək idi.

Bryus: Bəs, dəyişməyinin səbəbi nə oldu? Mən ki, dəyişməmişəm?! Vaxtaşırı mən səhv qərar qəbul etməyə davam edirəm. Səndə hansısa bir dəyişiklik baş verdi?

Darlin: Bəli, özüdə mühüm dəyişikliklər. Mənimlə nə baş verdiyini izah etməyə çalışacam. Mən daha yüksəyə baxmağa başladım. Allaha belə dua edirdim: «Ya Rəbb, axı, biz bilirik ki, Bryusun verdiyi qərar çox axmaq qərardır. Biz Səninlə müttəfiqik!»

Bryus: Niyə belə kobud?!

Darlin: Allahla mən Bryusun verdiyi qərarların səhv oluduğun bilirdik. Lakin Bryus bundan xəbərsiz idi. Buna görə Rəbbə dedim: «Yaxşı, ya Rəbb! Bu vəziyyəti necə dəyişməyini yaxşı bilirik. Mən Sənə dua edəcəm, Sən isə onun ürəyini dəyişəcəksən. Mən Sənə dua edəcəm, Sən isə elə et ki, o, fikrini dəyişsin, yaxşı? Onda hər şey qaydasına düşəcək». Bilirsiniz nə baş verdi? Çox vaxt Allah belə də edirdi! Mənim duama görə Bryusun fikrini dəyişdiyini görmək nə qədər xoş idi. Ən xoşa gəlimlisi isə o idi ki, həyat yoldaşımın başına nə isə çırpmamalıydım. Mən daha ali Hakimə müraciət edib, Bryusun fikirlərini dəyişməyə xahiş etdim. Allah elə də edirdi! Lakin elə vaxtlar da olurdu ki, mən Allahdan bir daha Bryusun fikrini dəyişməyi xahiş edəndə O, belə cavab verirdi: «Bu dəfə duana cavab verməyəcəm!». O zaman düşünürdüm: «Ya Rəbb, Sən bilirsən ki, o, haqlı deyil!». Rəbb isə belə cavab verirdi: «Bilirəm. Lakin onun fikirlərinə təsir etməyəcəm!». Allahın Bryusu nə üçün dəyişmək istəmədiyi uzun müddət məni narahat edirdi. Onda Allahın nə demək istədiyini anlamağa başladım. O, sanki deyirdi: «Məsələ, onun haqlı olub-olmamağında deyil. Məsələ ondadır ki, bizim onun səhv olduğunu bildiyimiz vaxt, heç nəyə baxmayaraq, ona itaət göstərəcəksənmi?». Dərk etdim ki, Allahın başqa planları da ola bilər! Əsas düzgün qərar deyil. Əsas odur ki, mən Allahın planını, yəni Ona itaət etməli olduğumu qəbul edirəm, yoxsa yox. Qalan hər şeyin qayğısına Allah Özü qalacaq.

Bryus: Özündə bu dəyişiklikləri görəndə və itaətli qadına çevriləndə, bu dəyişiklik xoşuna gəldimi? Dəyişiklik özünü necə biruzə verirdi?

Darlin: Bəli. Bilirsən, «Tabe »olmaq?! Bu ki, köləlikdir!» deyən dünyəvi qadınlara yazıüım gəlir. İtaətliliyin nə demək olduğunu dərk edəndə, sanki kimsə qarşımda geniş bir qapı açıb deyir: «Sən azadsan! Daha qul deyilsən! Əsarətdə də deyilsən! Sən azadsan!». Bəli, bu, həqiqi azadlıq idi! Dərhal düşündüm: «İndi mən tabe olub rahat yata bilərəm! Çünki Allahın iradəsinə görə hərəkət etdiyimi bilirəm! İndi əminliklə deyə bilərəm: «Ya Rəbb, bu vəziyyəti Sənin öhdəliyinə buraxıram!»». Bu, indiyədək hiss etmədiyim azadlıq hissi idi!

Bryus: Bu, mənim bir ər kimi xoşuma gəldi, elə deyilmi?

Darlin: Bəli, məhz belədir!

Bryus: Bəlkə də mən bir-iki dəfə uğurlu qərar qəbul etmişəm? Çox sağ ol.

QADIN NƏ ETMƏLİDİR Kİ, ƏRİ BÜTÜN DÜNYANI ALT-ÜST ETMƏYƏ HAZIR OLSUN? YƏQİN Kİ, QADININ SEVGİSİ VƏ DƏSTƏYİ SAYƏSİNDƏ KİŞİNİN AZ UĞUR QAZANMADIĞINA DAİR AZ NÜMUNƏ GÖRMƏMİŞİK.

Darlin: BİLİRSİNİZ, ƏZİZ QADINLAR, BİZ ALLAHIN YOLUNU SEÇMƏKLƏ ƏRLƏRİMİZƏ HÖRMƏT ETSƏK, BUNULA ARZULADIĞIMIZDAN DA ARTIQ SEVGİ GÖRƏCƏYİK. MƏNƏ GƏLİNCƏ İSƏ, BÜTÜN HÖRMƏTİMİ ƏRİMƏ BƏSLƏYİRƏM. ÜMİD EDİRƏM Kİ, SİZ DƏ!

6-Cİ HİSSƏ

Bryus: Xatırlayırsınızmı, uşaq vaxtı validynləriniz sizə istəmədiyiniz şeyləri məcbur etdirirdilər? Ürəyinizdə buna etiraz etsəniz də, verilən tapşırıqları ciddi şəkildə yerinə yetirirdiniz. Yəqin ki, nikahda da itaətli olmaq barədə söhbət açılanda, bu cür olursunuz.

Darlin: Biz qadınlarda bu, çox yaxşı alınır. Çox vaxt ərimizin tapşırıqlarını yerinə yetirməklə düşünürük ki, ona itaətliyik. Lakin bununla özümüzü aldatmış oluruq. Ürəyimiz isə tabe olmaqdan çox uzaqdır. Belə vəziyyətlərdə Müqəddəs Kəlamın öyrətdiyi itaətin mahiyyətini itirmiş oluruq.

Bryus: Yəqin, mahiyyətini ona görə itiririk ki, itaətli olmaq həmişə asan olmur. Elə deyilmi? Bəzən itaət göstərmək çətin olur!

Darlin: Əlbəttə! Həmişə öz bildiyin kimi hərəkət etmək istəyirsən! Ürəyimizin dərinliyində biz hamımız eqoist insanıq və təxminən belə düşünürük: «Mənim fikrim ən ağlabatandır! Mən sənin dediyin kimi etmək istəmirəm! Mənə yol göstərmək lazım deyil!». Buna görə də itaət etmək bizə çətin olur!

Bryus: Lakin bu problemi həll etməyin öz sirləri var. Bu dərslikdə sizə onları açıqlayacağıq. Və siz tabe olmaq istəmədiyiniz vaxtlarda necə tabe olmaq lazım olduğunu öyrənəcəksiniz.

Mən yeddi qadını irəli çıxmağa dəvət edirəm. Sadəcə, səhənəyə çıxıb üzünüzü auditoriyaya çevirin. Qadın tabe olarkən onda hansı hislər biruzə verdiyini sizə göstərəcəm. Sağ tərəfdə dayanan qadını biz TEZ HİSRLƏNƏN adlandıracağıq. O, ətrafda baş verənlərə və ərinin sözlərinə çox kəskin reaksiya verir. Lakin onun hirsi soyumasa, o, çox İNADKAR qadına çevrilə bilər. O, çənəsini qabağa verib, laqeyd görünüş alaraq soyuq baxışlarla baxır… O, ərinə etiraz etsə də, onun istədiklərini yerinə yetirir. Əgər vəziyyət getdikcə pisləşirsə, o, İNADKAR qadına çevrilir. Mən ərinə qarşı inadkarlığı nəzərdə tuturam. Bu, artıq sadə inadkarlıq deyil, əsil qiyamdır! «Bunu edəcəyimi heç düşünmə də!» Bu cür davranış hirs və təcavüzkarlıqla müşayiət olunur. Əslində KÖMƏKÇİ BAŞÇI ROLUNU ÖZ ÜZƏRİNƏ GÖTÜRÜR: «Bunu edəcəyimi heç düşünmə də!»

Sol tərəfdəki qadın özünü tamamilə başqa cür aparır. Coşqun reaksiya əvəzinə o, sadəcə deyir: «Bir halda ki, mən arvadam, bunu etməliyəm». O, bunu ürəklə etmir. Biz bu qadını LAQEYD adlandırırıq. «Qadının taleyi belədir. Mən bunu etməliyəm…». Bu cür qadınlar getdikcə daha pisləşir. Qadın hər şeyə həssas yanaşaraq KİNLİ qadına çevrilir. O, ərindən başçı olduğuna görə və bu vəzifəni yerinə yetirdiyinə görə tez-tez inciyir. Bu cərgədə sonuncu qadın QİSAS ALAN qadındır. O, elə edir ki, əri hər buraxdığı səhvə görə əvəz ödəsin. Bütün bu hislər dərinlikdə baş verir. Belə qadın zahirən çox sakit görünür, sanki hər şey qaydasındadır. Onun səsinin tonu hislərini biruzə verməyə bilər. Lakin buna baxmayaraq, o, İNADKAR adlandırdığımız qadın kimi itaətsizdir. Sadəcə olaraq onun itaətsizliyi başqa cürdür. Mərkəzdə isə İTAƏTLİ VƏ HÖRMƏT EDƏN qadın dayanır.

Əziz qadınlar, indi isə bu cədvələ görə analarınızın itaətliyini qiymətləndirin. Onları hansı qadınlara aid etmək olar. Onlar İTAƏSİZ və İNADKAR, yoxsa LAQEYİD və KİNLİDİRLƏR? Siz onları bu qadınlardan hansına aid edərdiniz? Gəlin səs verək. Sizlərdən kim analarını TEZ HİRSLƏNƏN, İNADKAR VƏ İTAƏTSİZ hesab edirsə, əlini qaldırsın? Biz sizin analarınızın nəslindən danışırıq. Bəs, kim analarını LAQEYİD VƏ KİNLİ hesab edir? 90% ikinci tərəfə səs verdi. Bəs, müasir qadınlar haradadır? İTAƏTSİZLİK qalib gəldi. Bunu kişilərlə keçdiyimiz dərslərlə müqayisə edin. Əvvəllər kişilər daha çox hirsli idilər, elə deyilmi? İndi isə onlar qorxaq və çox passiv olublar. Kişilər passiv olduqca, qadınlar hirsli olurlar. Qlobal rol dəyişməsi baş verir. Səbəbkar kimdir? Kişilər. Kişilər ailəni idarə etməlidirlər. Lakin onlar bu imtahandan uğursuz çıxırlar. Belə vəziyyətdə kişilərin təqsirkar olmasına baxmayaraq, Allah istəyir ki, qadın kişinin davranışından asılı olmayaraq əvvəlki kimi ona itaətli olsun. Kişinin rəftarı burada heç bir rol oynamır. Burada danışdıqlarımızı yaddan çıxartmayın. Əvvəlcə, özünüzü tabe etdirin, sonra isə həyat yoldaşınızın yanına gedin. Ərinizlə ünsiyyət qurduğunuz zaman siz tabe olmursunuz. Əvvəlcə, özünüzü tabe etdirin, sonra ərinizlə ünsiyyətə başlayın.

BELƏLİKLƏ, SİZ HANSI QADINLARIN SIRASINDASINIZ? BU GÜN SİZ ÖZÜNÜZÜ BU SİYAHIDA HARADA GÖRÜRSÜNÜZ? BƏS, HƏYAT YOLDAŞINIZ SİZİ BU SİYAHIDA HARADA GÖRÜR? ZƏHMƏT OLMASA, ÖZÜNÜZÜ AŞAĞIDAKI SİYAHIDA HANSI YERƏ AİD EDİRSİNİZSƏ, ORANI İŞARƏLƏYİN:

• QİSAS ALAN

• KİNLİ

• LAQEYD

• HÖRMƏT EDƏN

• HİRSLİ

• İNADKAR

• İTAƏTSİZ

Ərinizə itaət etdiyiniz vaxt qoy sizin münasibətiniz və əməlləriniz səmimi hörməti ifadə etsin.

Efeslilərə 5:33

A) «Hörmət etmək» səmimi münasibət göstərmək və ehtiram göstərmək deməkdir.

B) Davranışından və xasiyyətindən asılı olmayaraq kişiyə hörmət etmək lazımdır. Məncə, bu, itaət etməyin ən çətin aspektlərindən biridir. Bir çox qadınlarda itaətsizlik iki şeyə görə baş verir. Bunlardan biri ərinin xasiyyəti və davanışıdır. Belə anlarda qadınlar deyir: (Bunu evli qadınlardan şəxsən özüm eşitmişəm) «Mən ərimə o vaxt itaət göstərərəm ki…» Sanki hər şey onun sizin hörmətinizə layiq olub-olmamağından asılıdır.

Əzizlərim, əslində həyat yoldaşınız hörmətinizi qazanmamalıdır. Siz sadəcə olaraq təmənnasız ona hörmət etməyi bacarmalısınız. Hansı vəziyyətdə? Həmişə! Hər vəziyyətdə! O, sizin hörmətinizi qazanmağa və etimadınızı doğrultmağa borclu deyil. Mən arvadımı onun rəftarından asılı olmayaraq sevməliyəm. Mənim onu sevməməyə haqqım yoxdur!

SUAL: NECƏ DÜŞÜNÜRSÜNÜZ, ƏGƏR HƏYAT YOLDAŞINIZ HÖRMƏTİNİZƏ LAYİQ OLMADIĞINI, LAKİN SİZİN TƏRƏFİNİZDƏN HÖRMƏT EDİLDİYİNİ GÖRƏNDƏ MÜNASİBƏTİ NECƏ OLAR?

İndi isə beşinci prinsipə keçək. Darlin bu prinsipə yaxşı bələddir. Buna görə, əzizim, öz təcrübəni bizimlə bölüş.

Darlin: Əziz qadınlar, bu mövzuda sizinlə bölüşməyə imkanım olduğu üçün çox sevinirəm. Bir halda ki, Allah itaətli qadın olmağın sirrini bizə açıb, Peterin birinci məktubundan 3-cü fəsil 1–4-cü ayələrə qədər oxumaq istəyərdim.

Ey arvadlar, siz də eyni tərzdə öz ərlərinizə tabe olun. Əgər onlardan bəzisi Allahın Kəlamına itaət etməzsə, siz arvadların ismətli, ehtiramlı həyat tərzini müşahidə etsinlər; beləcə onları dinməz-söyləməz qazana bilərsiniz. Qoy sizini bəzəyiniz saçlarınızın hörüb qızıl bər-bəzək taxmaq və gözəl geyimlər geyinməklə zahiri şeylər deyil, gizli olan daxili varlığınız, həlim və sakit ruhun solmayan gözəlliyindən ibarət olsun. Bu, Allahın qarşısında çox dəyərlidir.

Allahın itaətli qadın olmağımız üçün verdiyi bu cavaba əminəm. Bunun üçün həyat yoldaşlarımıza «HƏLİM VƏ SAKİT RUHDA» tabe olmalıyıq. Mən ilk dəfə bu ayəni oxuyub üzərində dərindən düşünəndə, həlim və sakit ruha malik olmağımı istədim. Belə qərara gəldim ki, həlim və sakit ruha malik olmağım üçün özümü ictimai yerlərdə çox sakit aparmalı, qadın zərifliyinə malik olmalı, incə yeriməli, hər şeyə incə toxunmalı və ümümiyyətlə, susmalıyam. Lakin sonra fikirləşdim: «Hə, Darlin, amma burada söhbət susmaqda deyil, sakit və həlim ruhdan gedir! Bir dəqiqə! Həlim və sakit ruh… Bu, nə demək idi? Bir qadın kimi mən sakit və həlim ruha necə malik ola bilərəm?». Nə edək, deməli, əvvəlcə, biz özümüzü həlim və sakit ruhla bəzəməliyik. Başa düşürsünüzmü, burada söhbət insanın xasiyyətindən yox, onun ruhundan gedir.

Bunun nə demək olduğunu dərindən araşdıranda aşkar etdim ki, «HƏLİM» sözü ALLAHIN BÜTÜN İŞLƏRİNİ XEYİRXAH OLDUĞUNU ETİRAF EDƏN İNSANI TƏSVİR EDİR. Hamımız Romalılara məktubda 8:28-dən bilirik ki, «hər şey birlikdə Allahı sevənlərin, Onun məqsədinə görə çağırılanların xeyrinə işləyir». Beləliklə, əgər biz həlim ruha malikiksə, onda Allahın hər şeyi bizim xeyrimizə etdiyinə əminik! Bu mövzunu araşdırarkən, mən həlimlik barədə bir neçə kitab oxudum. Kitabların birində müəllif qadınların özlərini həlimlik ruhu ilə nə üçün bəzəyə bilmədiklərinin səbəblərindən birini açıqlayır. Onun fikrincə bu səbəblərdən biri — qəzəb ruhudur. Onda «qəzəb ruhunun» nə olduğunu araşdırmağa başladım.

Siz nə vaxtsa uşağa həm qəzəblənə, həm də həlim ola bilmisinizmi? Eyni zamanda həm qəzəblənə, həm də həlim ola bilmək mümkün deyil. Çünki qəzəbli olan vaxt həlimlik göstərmək çox çətindir. Bunu dərk etdikdən sonra ürəyimi sınamağa başladım ki, görəsən, ürəyimdə kiməsə qarşı qəzəb saxlayırammı? Bryusun bağışlaya bilmədiyim hansısa hərəkətlərinə görə qəzəbli deyiləm ki? Bəlkə də istəklərimi həyata keçirtmədiyi üçün Allaha qəzəbliyəm? Ola bilsin ki, uşaqlarıma hirsliyəm? Yəqin başa düşürsünüz ki, «həlim ruha» malik olmaq üçün «qəzəb ruhu» mane olur. Bu səbəbdən ürəyim qəzəblə doludursa, həlim ruhla özümü bəzəmək mümkün deyil! Buna görə həlim ruha malik olmaq üçün mən ciddi şəkildə qəzəblə mübarizə aparmalı idim.

«SAKİT» SÖZÜ DAİM RAHATLIQLA VƏ DAXİLİ SÜLHLƏ DOLU OLAN İNSANI TƏSVİR EDİR. Bir ayə yadıma düşdü: «Dayanın, bilin ki, Mən Allaham». Bilirsiniz, sakit ruhu əldə etməyə mane olan nədir? Bu, qorxu və narahatçılıq ruhudur. Narahatçılıq ruhu sizə tanışdırmı, sanki saatda 150/km surətlə gedirsiniz? Bəzən belə fikirlərə dalırsınızmı: «Birdən bu cür olsa? Birdən ərimə itaətli olsam…. Belə olsa? Yox!». Dərk etdim ki, əgər mən nədənsə qorxuramsa və Allahın hər şeyi idarə etdiyinə inanmıramsa, onda sakit ruha malik ola bilməyəcəm.

Allah mənə özümü həlim və sakit ruhla bəzəyə bilməyim üçün tamamilə Ona etibar etməyimi, hər şeyin Onun idarəçiliyi altında olduğunu və hər şeyin Onun qayğısına qaldığını öyrətməyə başladı. Sonra Kəlamda daha bir maraqlı məqam diqqətimi cəlb etdi. Müqəddəs Kitabda yazılıb ki, həlim və sakit ruh Allah qarşısında çox qiymətlidir. Nə üçün? Çünki Allah bilir ki, bu ruh tamamilə Ona etibar etdiyimi göstərir. Mənim həyat yoldaşım insan olduğu üçün ona güvənə bilmərəm. Bəs, kimə güvənə bilərəm? Yalnız və yalnız Allaha. Allah məndə həlim və sakit ruh görəndə, belə deyir: «Görürəm ki, sən ümidini lazım olduğu Şəxsə bağlamısan. Elə anlar ola bilər ki, sən ərinə etibar etməyə bilərsən, amma Mənə həmişə etibar edə bilərsən».

Əgər mən həqiqətən Səmavi Atama etibar edirəmsə, onda belə deyə bilərəm: «Ya Rəbb, həyat yoldaşımın səhv və ya düzgün düşündüyü, haqlı və haqsız olması mənim üçün elə də vacib deyil. Çünki mən ona deyil, yalnız Sənə güvənirəm». Səmavi Atama güvəndiyimə görə mən ərimə tabe olmaq üçün özümü sakit və həlim ruhla bəzəyə bilərəm. Mənim sevdiyim bir mahnı var. Orada deyilir ki: «Allah səhv edə bilməz, O, bizə yalnız yaxşılıq edir. Əgər yolun təhlükəyə məruz qalıbsa, əgər Onun planı sənə məlum deyilsə, bil ki, hər şey Onun nəzarəti altındadır». Özünü həlim və sakit ruhla bəzəyən qadınlara məhz bu cür iman lazımdır. Həyatda hər hansı bir vəziyyəti başa düşmürüksə, sadəcə olaraq Allaha güvənməliyik. Məhz o zaman ərimizə Allahın istədiyi kimi itaət göstərə bilərik.

Bryus: Aşağıdakı testə nəzər salın. İtaətlikdə şəxsi irəliləyiş testi:

1. Qadın bütün ürəyi ilə ərinə itaət göstərir (Ərlər xanımlarınızı qiymətləndirin).

2. Qadın ərinə Rəbbə tabe olduğu kimi tabe olur və bununla tam emosiolar azadlığı əldə edir.

3. Qadın istisna olamamaqla hər vəziyyətdə ərinə tabe olur. O, bütün həyatını ərinin hakimiyyətinə tabe etdirir.

4. Qadın ərinə səmimi şəkildə hörmət edir.

5. Qadın öz ərinə həlim və sakit ruhda itaət göstərir.

SİZİN VƏZİYYƏTİNİZƏ UYĞUN OLAN SUALLARIN CAVABINI SEÇİN:

1. İnkişafa ehtiyac var.

2. Kafi

3. Əla

SUAL: SADALANAN BEŞ BƏNDDƏN ƏRİNİZ ÜÇÜN HANSI DAHA VACİBDİR?

1984-cü ildə itaətlə bağlı problem qəzetdə dərc olunmuşdu. Bu, olmuş əhvalatdır.

Elanda belə yazılmışdı: «İli 1984 olan «Mersedes 240 SL» markalı avtomobil satılır. Maşın üçün ilk 50 $-ı kim ödəsə, ona satılacaq. Qəzetdəki elanı oxuyan bir kişi gözlərinə inanmayaraq, maşının sahibinə zəng vurub deyilən qiymətin doğru olub olmaması ilə maraqlandı. Xəttin o biri tərəfindəki qadın yazılanların doğru olduğunu təstiqlədi. Kişi yubanmadan onun evinə gedib 50 dollar ödəyərək maşını aldı. O, maşının sənədlərini öz adına keçirəndən sonra maşını satan qadından soruşdu: «Nə üçün siz maşını 50 dollara satdınız?». Qadın cavab verdi: «Ərim öz katibəsi ilə Las-Veqasdadır. O, mənə zəng edib ayrıldığımızı bildirdi və bütün pullarını qumarda uduzduğunu dedi. Buna görə də maşını satıb yarı pulunu ona göndəməyimi istəyir»

Diar Ebbi

Bu, bizim adlandırdığımız itaət deyil. Sonda itaət haqqında bir neçə təcrübi məsləhət vermək istəyirəm.

1. Ərinizi hirsləndirən, məyus edən və əhvalını pozan hərəkətlər etməyi DAYANDIRIN.

A. Mən ərimi ________________________________ hərəkətlərimlə məyus edirəm.

B. Mən ____________________________ hərəkətlərimlə ərimin əhvalını pozuram.

C. Mənə _____________________________________ şeylərdə itaət etmək çətindir.

2. Ərinizin keçmişdə sizi incitdiyinə görə BAGIŞLAYIN.

A. Mən ərimi ________________________________________ görə bağışlamalıyam.

B. Mənə _____________________________________ şeylərdə itaət etmək çətindir.

3. (İndi biz cütlüklərin sonuncu dəfə bir-birilərini nə qədər yaxşı tanıdıqlarını yoxlayacağıq). İtaətinizi elə tərzdə GÖSTƏRİN ki, əriniz ona hörmət etdiyinizi hiss etsin!

(KİŞİLƏR ÜÇÜN SUAL). Əgər həyat yoldaşınız sizə öz hörmətini və itaətini göstərmək istəyirsə, hansı üç usuldan istifadə etməlidir?

• Evi idarə edir və nizam-intizam yaradır?

• Ailənin büdcəsini müdrikliklə istifadə etməlidir?

• Sizin başçı kimi rəhbərliyinizi qəbul etməlidir?

• Vacib qərarlar verməzdən əvvəl sizinlə məsləhətləşməlidir?

• Sizə vacib olan işlərdə kömək etməlidir?

• Həm təklikdə, həm də ictimai yerdə sizə hörmət bəsləməlidir?

• Sizinlə razı olmadığı anlarda sizə itaətli olmalıdır?

• Uşaqlarınızın yanında sizi alçaltmamalıdır?

• Seksual sahədə sizinlə hər zaman razılaşmalıdır?

• Boş vaxtını sizə sərf etməlidir?

• Sizi nə qədər yüksək tutduğunu və qiymətləndirdiyini göstərməlidir?

• Öz həyatında sizi birinci yerə qoymalıdır?

• Sizi işinizdə və məqsədinizə çıtmaqda dəstəkləməlidir?

QADINLAR, BU SİYAHIDAN ƏRİNİZ ÜÇÜN VACİB OLAN ÜÇ BƏND SEÇİN VƏ İŞARƏLƏYİN. İŞARƏ ETDİKDƏN SONRA ÖZ CAVABLARINIZI ƏRİNİZİN CAVABLARI İLƏ TUTUŞDURUB BAXIN Kİ, BİR-BİRİNİZİ NƏ DƏRƏCƏDƏ YAXŞI TANIYIRSINIZ.

5. İtaət göstərməyiniz üçün Müqəddəs Ruha GÜVƏNİN. Əgər hansısa bir çətinlik yaşayırsınızsa və ya itaətli olmaq sizin üçün çətindirsə, Müqəddəs Ruhdan xahiş edin ki, sizə kömək etsin.

Sonda sizinlə Müqəddəs Kitabda ən yaxşı itaət nümunəsi ilə bölüşmək istəyərdim. Bu, Getsemani bağında İsa Məsihin duasıdır. Mattanın müjdəsində 26:39-da nə yazıldığına diqqət yetirin:

«İsa bir qədər irəli getdi və üzüstə yerə qapanıb dua etdi (diqqətlə qulaq asın, həqiqi itaət belə olmalıdır): Ey Ata, mümkündürsə, qoy bu kasa Məndən yan keçsin. Amma Mənim yox, Sənin iradən olsun».

Beləliklə, qadın həmişə daxilən həyat yoldaşı ilə razılaşır? Əgər razılaşmırsa, günah edirmi? İsa Məsih heç vaxt heç bir günah etməmişdi. Amma son gərgin anlarda O da itaətli olmaq istəmirdi. Buna baxmayaraq, O dedi: «Nə isə dəyişmək mümkündürmü? Əgər mümkün deyilsə, Mən sona qədər gedəcəm». Bunun üçün də ərinizə itaət göstərmək üçün həmişə onunla razılaşmaq məcbur deyil. Əgər sən razılaşmırsansa, bu, günah deyil. Əsas odur ki, həmişə itaətli olmağı bacarasınız.

Əziz qadınlar! Arzu edirəm ki, həyatınızda böyük dəyişikliklər olsun. Necə ki, Darlin dəyişdikcə ailəmin vəziyyəti dəyişdiyi, eləcə də sizin ürəyinizin azad olmasını arzulayıram. O, bu yolun bütün mərhələlərindən — yəni həqiqət haqqında düşünərək, imansızlıqda həqiqətə, həqiqətdən təcrübəyə keçib. Bu həqiqət onu tamamilə dəyişib. O, daha şən, daha sakit və özünə daha əmin olub. O, özünü daha yaxşı şəkildə doğrulda bilib. O, əvvəllər razılaşmadığı qərarlarımla indi sakitliklə razılaşır. Çünki məsuliyyəti özüm daşdığımı başa düşür. O, Allaha güvənməyə başladığı andan mənim gözümdə dəyişilməyə başladı. Buna görə əziz qadınlar, əgər siz üzərinizdən məsuliyyət yükünü hələ də atmamısınızsa, bunu indi edin. Özünüzü azad hiss edin. Ərinizə tabe olun. Əvvəlcə, özünüzü tabe etdirin, sonra itaətli şəkildə ərinizin qarşısına gəlin. Bütün ömrünüzü bu vəziyyətdə qalın!